
GOVORITI O MISTERIJU SMRTI 
(iz uvoda pisca knjige) 
Prije Koncila 


Prije se redovito govorilo, propovijedalo o smrti. 
U naše je vrijeme nekako zanemareno. Govorilo se 
o smrti u vrijeme velikih misija, obnova. Govornici 
se tada doticahu najbitnijih istina, pa ni smrt nisu 
mogli mimoići. Smrt je za kršćane posredan, privre- 
men, ali ne konačan svršetak. 

Kako su razvijali ovaj problem? Oslanjahu se 
na: razum, Sveto pismo, crkvene oce. Dvije stvari 
naglašavahu: svi moramo umrijeti; nitko ne zna čas 
smrti. Sve je bilo zaodjenuto govorništvom, ali su 
misli bile siromašne. Zaključak im je bio: otarasimo 
se ovozemnih dobara, budimo pripravni za polazak. .. 
Evanđeoske istine su svodili na uski ovozemni indi- 
vidualizam. 

U novije se vrijeme ističe misterij kršćanske 
smrti bitno vezan za pashalni misterij. Stoga se 
može o smrti govoriti u V. sedmici, na Spasovo, o 
Velikoj Gospi i svake nedjelje. 

Ovaj stav ima i nedostatak. Govor će o smrti 
u crkvi slušati većinom praktični kršćani. Međutim, 
za vrijeme pogreba nađu se u crkvi nehajni i osrednji 
kršćani. Čak i nevjernici. Nije li to prilika da im 
se nešto rekne o pravom smislu umiranja iako će 
možda prigovoriti da se ne poštuje sloboda savjesti 
i uvjerenja? ' 

Nije uputno pogrebni govor pretvoriti u pohval- 
no slovo. Po tom bi pravilu trebalo hvaliti pokojnika 
na svakome sprovodu. U pred koncilsko doba bio je 
veoma ograničen izbor u čitanjima, te je trebalo na- 
pora i mašte da bi se izrekao pogrebni govor. 


Nakon Koncila 


Sprovodi moraju »očitije izraziti značenje pas- 
halnog misterija u smrti«, veli Drugi vatikanski kon- 
cil. Osim toga, »obred pokopa djece mora se obnoviti 
i mora mu se dodijeliti vlastita misa«. Do tada nije 
bila u upotrebi iako su običavali uzimati zavjetnu 
misu svetih anđela, što se protivilo najosnovnijoj 
teologiji, a i roditeljskim suzama. 

Najvažnije je što se u pogrebnom bogoslužju 
dalo važnost Božjoj riječi. Možete se osvjedočiti ako 
čitate najnoviju knjigu sprovoda. 


Naš tumač 


Dakako, nosi subjektivno obilježje. Kako bi 
drukčije moglo i biti? Možda su moja razglabanja 
duga? Ali mi ne pada ni na um da bi ih netko mogao 
naizust izgovoriti. Nisam se plašio opširnosti jer mi 
je nakana da nadahnem drugoga. Homilija ne može 
tumačiti biblijske tekstove u pojedinosti i sa svakoga 
stajališta. Dostatno je ako izvuče neku misao, osvi- 
jetli je i primijeni na pogrebne okolnosti. 

Trudio sam se da biblijski tekst što vjernije 
uskladim s pogrebnim obredima. Jedna opaska! Pre- 
listah razne biblijske stručnjake, ali mi se ne učini 
prikladnim da sva mišljenja prihvatim. Jedna je 
zadaća bibliciste, druga je govornika na sprovodu. 
Govornik mora imati u vidu prisutno slušateljstvo. 
Tu su vjerojatno roditelji u suzama, rasplakani pri- 
jatelji. Govornik ne smije tratiti vrijeme u biblij- 
skim tumačenjima, u filozofskim ili teološkim mu- 
drolijama. Sprovod je trenutak gdje treba razliti po 
slušateljstvu svjetlo vjere, kap nade. Pozvati ih na 
ljubav i molitvu za pokojnike. 


Biblijska nauka i katekizam 


U knjizi nećete naći »raspravu o zadnjim stvari. 
ma«; niti u govorničkom ruhu. Bila mi je prvotna 
dužnost što vjernije »protumačiti biblijsku riječ«. 


Vjera je Crkve u skladu s Objavom, iako nazivlje i 
izrazi o zadnjim životnim pitanjima nisu svi biblij- 
ski. 

Uzmimo jedan primjer. Nigdje u mojim razla- 
ganjima nećete naći dogmu Čistilišta. Ali ja vjeru- 
jem sa cijelom Crkvom u Čistilište iako tu riječ ne 
upotrebljavam. Zato što i Biblija gleda u taj svijet, 
a ne dijeli ga u pregrade: raj, pakao i čistilište. Bi- 
blija na sve gleda: kroz razvoj ekonomije spasa, 
kroz ljubav što je Bog gaji prema ljudima i kroz 
postupnu objavu. 

Dvije su velike razlike između skripturističkog 
predočavanja misterija smrti i katehetskog. Gledana 
smrt dogmatski, izgleda kao neka neovisna stvarnost, 
oblikujući zaseban kutak kršćanske nauke. Osim 
toga, nosi pretežno individualističko obilježje. Me- 
đutim Sv .pismo predočuje smrt kao neprijateljicu 
živoga Boga koji će je na kraju pobjedonosno uni- 
štiti. Ova se Božja pobjeda nad smrću očituju u 
Novom zavjetu u osobi Kristovoj. On je »prvenac 
među mrtvima«. A smrt svakoga od nas nije drugo 
nego jedan vid pashalnog misterija koji se može 
osvijetliti samo obnovom kristologije. Kažimo i ekle- 
ziologije jer biblijski pogled u drugi svijet nosi u 
sebi obilježje uzajamnosti i zajedničarstva. m 

Ovakvi pogledi ne odbacuju nimalo bit katoli- 
čkog vjerovanja u tajne drugoga svijeta. Vratimo se 
pitanju Čistilišta. Nisam tu riječ spominjao, kao što 
je ni Biblija ne spominje. Zato u svim ovim razmat- 
ranjima ističem kako smo dužni moliti za pokojnike 
koji su bili grešnici kao i mi. Osim toga, često sam 
povezivao misterij smrti s misterijem auharistije. A 
molitva povezana s misom jasno pretpostavlja po- 
stojanje Čistilišta. Molimo, naime, da im se ublaže 
muke i da budu oslobođeni iz Čistilišta. 


Sprovod djece 


Ako gledamo smrt u snazi Otkupljenja koje za- 
hvaća čitavo čovječanstvo — Kristovo tijelo, mogao 
bi se veći dio ovih razmatranja za odrasle primijeniti 


i na djecu. I na nekrštenu djecu. Pesimizam što je 
tako dugo vladao u mišljenjima o njihovu spasu da- 
nas je ublažena. Njihov spas gledamo kroz okno sve- 
opće i spasiteljske Božje želje za spasom ljudi, kroz 
potpunu Kristovu pobjedu nad smrću i grijehom, te 
kroz sakramentalnu ulogu Crkve. I nije baš tako 
teško govoriti na pogrebu djeteta, čak i nekrštenog, 
ako cjelokupni Božji spasiteljski nacrt iznesemo 
pred misterij umiranja. Tako misli Dom Edmond 
Boissard u knjizi »Rćflexions sur le sort des enfants 
morts sans bapt&me«: »Boravak je nekrštene djece 
u Limbu teško spojiti sa sveopćom i spasiteljskom 
Božjom voljom, s njegovom ljubavlju prema grešni- 
cima, s blistavom pobjedom što je Otkupljenje izvelo 
nad sotonom, sa sveopćim Kristovim kraljevstvom« 
(str. 71). Ovom njegovu nabrajanju razloga ja sam 
dodao »sakramentalnu ulogu Crkve«. To mi je na- 
dahnuo »Lumen Gentium«, br. 1, 9, 49 itd. Na kraju 
Dom Boissard ističe kako je veoma važno što je u 
ovom rimskom misalu uvedena misa »za sprovod 
još nekrštena djeteta«. 


ČITANJA 
STAROGA ZAVJETA 


1. MOLITVA ZA MRTVE 
2 Mak. 12, 43—46; Br. 891 


Čuli ste neke kako uzdišu poslije smrtnog slu- 
čaja ili sprovoda: »Svršeno je! Više se nikada ne- 
ćemo vidjeti«. Ne sablažnjujte se pred sličnim jadi- 
kovkama. Nije to uvijek krik bezboštva ili materi- 
jalizma. Odraz je žalosti. Time ponajčešće iskazu- 
jemo bol zbog nestanka voljene osobe, upletene u 
naš život. Zaista pucaju duboke veze, naš se svagda- 
nji život umanjuje, sakati. Osjećamo bolno čuvstvo 
osiromašenja i samoće. 

Smrt je zaista polazak i rastanak, ali nije kraj 
i uništenje. Više se ovdje nećemo sastati osim u 
mislima. Oni su u sasvim drugom svijetu, koji u 
ovom trenutku nije naš, i nemamo pristupa dok smo 
u ovom životu. Taj drugi svijet ne možemo ni u ma- 
šti predočiti. 

Ali nas kršćanska vjera sokoli. Naši prijatelji 
postali su nevidljivi, ali još žive. Kasnije ćemo se s 
njima sastati, a po molitvi to još i sada možemo 
učiniti. Uspomene nas vode u prošlost, u zemaljsku 
prošlost. Postojala je, ali više ne postoji. Jedino nas 
molitva, kroz vjeru i misterij, vodi do stvarnosti. 
Kako to? Molitva nas, naime, vodi do Boga, a Bog 
nije uspomena ili pojam, već živa Stvarnost, velika 
Opstojnost, veliki Život. Kad molimo za pokojnike, 
s njima se u Bogu susrećemo. 

Molitva nije sanjarenje. Molitva je djelovanje, 
uspješno i korisno djelovanje. Omogućuje nam da 
dozovemo u pamet one koje smo ljubili, da im po- 


1 Upisani »Broj« odnosi se na obrazac Čitanja u »Redu sprovoda«. 
Gdje nije upisan, potraži tekst u Bibliji. 

mognemo, da im iskažemo milosrđe. Ovo je čvrsto 
vjerovao (150. g. pr. Kr.) vođa izraelskog otpora pro- 
tih poganskih provala. Mislio je na svoje suborce 
pale u bobi i prinio žrtvu naknadnicu da im se op- 
roste grijesi. 

Mi prihvaćamo istu vjeru, ali je naša vjera mno- 
go čvršća i jasnija otkako je došao Krist, On nam 
jamči svojom smrću i svojim uskrsnućem da ćemo 
i mi s njim uskrsnuti. Ustanovio je prije svoje smrti 
mnogo savršeniju i uspješniju žrtvu od one u Sta- 
rom zavjetu. To je misna žrtva koju prikazujemo za 
one koji su nas ostavili. To je žrtva za otkup grijeha, 
ali također žrtva jedinstva i uzajamnosti istog kruha: 
živo Kristovo tijelo. Po tajni ovog kruha svi se su- 
srećemo u stalnosti vjere, svi čekamo i spremamo 
naš susret u vječnosti. 


2. PRIMJER NADE 
Job 14, 1—3. 10—15 


Jobova knjiga spjev je čovječje bijede koja se 
osvješćuje pred neispitljivom tajnom Božje moći. 
Jadikovka čovjeka koji još nije bio primio uvjer- 
ljivost i svjetlo Objave. Ali ovaj poganin vjeruje 
neograničenim pouzdanjem u Boga stvoritelja. 

Job je veoma pravedan i dobrohotan čovjek, ali 
obasut nedaćama. Izgubio je djecu, doživio potpunu 
propast, udaren užasnom bolešću gube. Vjeruje da 
sve stiže od Boga. Zbog toga istražuje od Boga raz- 
loge ove nepravičnosti. 

Od Joba naovamo naša je spoznaja o Bogu na- 
predovala. Židovi su, kasnije i kršćani, poučeni od 
proroka i Isusa da nisu sve nevolje Božja kazna, 
nego tek iskušenje koje Bog dopušta. Iskušenja nas 
mogu pročistiti, obogatiti ako ih umijemo prihvatiti. 
To znamo, a ipak se odupiremo kao stari Job kad 
nam trpljenje doista stigne u pohode. 


12 


Tada, naravno, jadikujemo kao i on: Kađ čovjek 
umre, zar uskrsnut može? Ovakva pitanja i sumnje 
moramo razumjeti kod patnika. I Bog ih shvaća. 
Bog je htio da i takva pitanja budu u Bibliji, a Bibli- 
ja je njegova riječ. Prema tome, zar se ne bi moglo 
reći da On tako govori? On je oblikovao naše srce 
sa svim slabostima i ushitima. Bog ljude shvaća. 

Ali Job u dnu očaja ne gubi nade. Kliče: Čekao 
bih te sve dane... dok ne bi došao da mi smjenu 
dađeš. Pjeva sa psalmistom pun nade: Duša moja 
čeka Gospodina više no zoru straža noćna (Ps 
129/130). ' 

Nije znao kako to može njegov pravedni .Bog 
zaželjeti djelo svojih ruku, tj. uskrisiti ljude koje je 
stvorio. Ne zna kako, ali se u svom neznanju povje- 
rava Bogu, uzda se u Boga. . 

A mi? Mi smo primili od Krista Blagu Vijest, 
pa zar ćemo biti neodlučniji u nadi? Pogotovo što 
znamo da je Krist umro kao što mi umiremo i da 
je umro za nas. Znamo i to da ćemo uskrsnuti kao 
On i zauvijek biti s Njime. . 

Misa što je svetkujemo zalog je nade. Jer misa 
ujedinjuje: nas žive i naše pokojnike. Ujedinjuje nas 
u tijelu i krvi našeg umrlog vođe Krista, koji je još 
uvijek živ i koji nam je obećao da će nas povesti sa 
sobom: »Kad odem te vam pripravim mjesto, vra- 
tit ću se da vas uzmem k sebi i da vi budete gdje 
sam ja« (Iv 14, 3). 


3. NADA PROTIV SVAKE NADE 
Job 19, 23—27; Br. 83 


Kad je čovjek pogođen teškom, okrutnom pat- 
njom, kad je ranjen u ljubavi, tijelu, životu, besko- 
risno je lijevati lijepe i pjenušave riječi. Bit će bolje 
ako s njim potiho i bratski trpimo, Na to nas poziva 

Knjiga o Jobu. Ona veoma stara knjiga još uvijek 
je vanredno stvarna i suvremena jer tjeskobno za- 
Pitkuje: koji je smisao života, smrti, patnje i ne- 
sreće? Poučiše Joba da je krepostan čovjek uvijek 
sretan, da mu Bog već ovdje daje nagradu. A, eto, 
on je sređen i pravedan čovjek, a ipak obasut ne- 
voljama, poniženjima, operušan od svega što donosi 
životnu radost. Njegovi ga glagoljivi i mudrijaški 
prijatelji obasipaju govorima, umjesto da ga požale 
i u tišini vole. Misle da će unijeti svjetlo u njegov 
slučaj time što mu ističu kako je Bog pravedan i 
kako bi mu bilo bolje da prizna kako je njegova ne- 
sreća kazna za grijehe. 

Tada se Job odstrani od svojih neumjesnih pri- 
jatelja, obrati se samom Bogu tako smjelo i prijatelj- 
ski da bismo se mogli sablazniti kad ta sloboda go- 
vora Svemogućemu ne bi bila veličanstveno svjedo- 
čanstvo njegove nerazorive vjere u Boga. 

Job je veliki vjernik. Ali on, kao i svi koji vje- 
ruju, gleda kroz nejasnoću. Jadi što ga tište još više 
zgusnuše tu nejasnoću. Međutim, on čvrsto vjeruje 
Bogu koji ga je preopteretio mukama, Bogu za koga 
misli da je okrutan i nepravedan. Tom istom Bogu 
vjeruje protiv svake nade. 

Odjednom kao da je obasjan munjom. Nagovje- 
šta da će dati izjavu koja će zaprepastiti svakoga, ali 
je veoma važna: O kad bi se riječi moje zapisale 
i u mjed tvrdu urezale! Koje su to riječi? To je čin 
vjere nepromišljen, neprotumačiv, ali beskonačno 
svjedočiv: Ja znadem dobro: moj Izbavitelj živi i po- 
sljednji će on nad zemljom ustati. Job ne razumije, 
ali je uvjeren da je nedohvatljivi Bog živ, da je Bog 
najveći život, pobjednik smrti, da će zadnju riječ 
Bog izreći i da će pravedno uzvratiti svom odanom 
sluzi. 

Nije ovdje u pitanju nekakvo općenito mišljenje. 
Job zna da će on, upravo utonuo sada u nesreću, 
slaviti pobjedu zaslugom Božjega zahvata: iz svoje 
ću puti tad vidjeti Boga. 

Prirodno je ako u ovim riječima čitamo vjeru 
u uskrsnuće svih mrtvih, jer mi kršćani drugačije ne 

znamo zaključiti. Ali Job nije dotle stigao. Tek u su- 
maglici gleda neko svjetlo, neki izuzetak od redov- 
nih zakona života i smrti, ali ih ne bi znao opravdati. 

Međutim, za sve patnike ovaj bijeg u budućnost. 
ispaćenog ali iskrenog čovjeka, predstavlja snažno 
ohrabrenje završne nade. X 

Od Joba naovamo mnogo je krenula naprijed 
vjernička nada. Židovi su u doba progona morali 
malo po malo stjecati vjeru u besmrtnost i osobno 
uskrsnuće. A nadasve , pet stotina godina poslije 
Knjige o Jobu, da Krist mora umrijeti i uskrsnuti. 
Krist i njegovi apostoli zajamčili su nam da se kršte- 
njem ujedinjujemo s Kristovom smrću i uskrsnu- 
ćem. Prikazivanjem kruh i vino na misi postaju Isu- 
sovo tijelo i krv, primamo hranu i unosimo u sebe 
sjeme uskrsnuća: »Tko jede tijelo moje i pije krv 
moju, ima život vječni. I ja ću ga uskrisiti u posljed- 
nji dan« (Iv 6, 54). . 

Možemo mi kao Job, imamo jače razloge, kli 
cati: Njega ja ću kao svojega gledati, i očima mojim 
neće biti stranac. Ovako smije govoriti samo kršća- 
nin, a tako govori i ovaj naš brat koji nas je napu- 
stio i otputovao k Bogu. I Krist nam veli da »Bog 
nije Bog mrtvih, nego živih« (Mt 22, 32). 


4. IMA LI ŽIVOT SMISLA? 
Mudr 2, 1—4. 22—23; 3, 1—9 


U Bibliji Knjiga Mudrosti pušta nevjernika da 
ovako govori: Mi smo djeca pukog slučaja, i kasnije 
ćemo biti kao da nikad nismo bili. Još nije poznat 
tko bi se iz Podzemlja izbavio. Što se tiče ove zad- 
nje rečenice, priznajemo da sveopće iskustvo daje 
donekle pravo nevjerniku. Uistinu, smrt je lom, gu- 
bitak i kraj, Kad nam smrt ugrabi nekoga koga smo 
ljubili, koji je zauzimao važno mjesto u našem dnev- 

nom životu, uza sve što smo vjernici, čujemo iz skri- 
tih nevjerničkih dubina glas što. nam -kao napast 
šapće: Djeca smo pukog slučaja, i kasnije ćemo biti 
kao da nikad nismo bili. 

Mi smo tu da ovu napast odbijemo. To je sav 
smisao ovog molitvenog skupa, zbog toga se i sa- 
stasmo. Ljudsko rasuđivanje, sveopće iskustvo na- 
meću misao kako život nema smisla, ali je to pogled 
skroz zemaljski. Takva tvrdnja izblijedi netom po- 
kušamo pogledati iz visine, kroz Božje oko. Tko tako 
govori, ne zna tajna Božjih. Znam, upitat ćete: a ti, 
zar ti poznaš Božje tajne? Pravo kažete. I ja ih ne 
poznam do u dubine jer nisam Bog. Ali ih dostatno 
poznam iz Objave u Svetom pismu, u Božjoj riječi, 
po /Crkvi i u Božjem narodu. Sve ovo podržava u 
nama vjeru, makar i u nejasnoći. To je vjera koja 
se »nada protiv svake nade« (Rim 4, 18). Ova objava 
što nam je otkriva Bog i Crkva, a ja drhtavom vje- 
rom prihvaćam, podiže djelić zastora. Dostatno da 
čovječji život dobije smisao, smisao što ga ni smrt 
ne može zbrisati. Dapače, smrt ga krasi dubljim i 
tajnovitijim sadržajem. 

Bog je stvorio čovjeka za neraspadljivost. Stvo- 
rio ga, znači: pozvao ga u život. Nije ga onda mogao 
u isto vrijeme pozvati i u smrt koja bi bila poricanje 
života. Bog je neograničeno Biće, najveći Život, Stvo- 
ritelj života. Bilo bi proturječje kad bi istodobno bio 
zatornik, rušitelj. Ne može ni u kom slučaju u isto 
vrijeme istim činom volje htjeti i život i smrt. Ako 
ipak dopušta smrt, ako je podnosi, čak i blagoslivlje, 
time ne uništava život, već mu proširuje granice. 
Smrću nam mijenja ovozemni život, lomljiv i ome- 
đen neraspadljivim životom. 

Prigovorit ćete: Bog je stvorio i druga bića, npr. 
životinje, darovao im život, pa ipak smrću prestaju 
živjeti, iščeznu. I na to nam Knjiga Mudrosti odgo- 
vara: Kad je Bog stvorio čovjeka, učinio ga je na 
sliku svoje besmrtnosti. Čovjek se izdiže iznad svih 
stvorova. Ali jer je tjelesan, mora umrijeti. Njegova 
je veličina što je on jedini stvor građen po »Božjoj 

slici« (Post 1, 26). Po bibljiskom izvještaju ova se 
»sličnost« sastoji ponajprije u gospodstvu što ga 
čovjek, Božji opunomoćenik, vrši nad stvorovima. 
To uključuje svjesnost, slobodu čina. Čovjek, naime, 
može stvarati nacrte, pronalaziti oruđe i strojeve. 

Knjiga Mudrosti ide dalje. Čovjek je stvoren po 
Božjoj slici i zato se u vječnosti pridružuje Bogu 
posjedovanjem neraspadljivog života. Sudjelovanje 
u Božjoj vječnosti nazivamo čovjekovom besmrtnoš- 
ću. Ova se riječ čula po prvi put u Bibliji stotinu 
godina prije Novog zavjeta (Mudr 3, 4). 

Ovu duboku tajnu, da smo slika Božja, ne mo- 
žemo dosegnuti samo rasuđivanjem i razumom. 
Upoznati Božje tajne, spoznati istinu mogu samo oni 
koji se u Gospodina ufaju, koji se ponašaju prema 
Bogu kao prema svom Ocu, koji su mu vjerni i ne 
dopuštaju da ih nevjera odmakne od njega. Ukratko: 
moramo Boga ljubiti, jer oni koji su vjerni bit će u 
ljubavi s njim. 

Zbog toga, ponavljam još jednom, mi modricama 
srca i plahosti razuma, krvavo pogođeni iščeznućem 
drage osobe, suprotstavljamo lijek molitve i žrtvu 
svete mise. Na taj način susrećemo i prepoznajemo 
one koji od Boga stječu milost i milosrđe. Jer Bog 
je vječna ljubav. On našem životu, pa i kroz smrt, 
daje pun smisao. 


5. BOG STVORI ČOVJEKA ZA BESMRTNOST 
Mudr 2, 23; 3, 1—6. 9; Br. 84 


Knjiga Mudrosti odlučno vjeruje u pravog Boga, 
našeg Stvoritelja: Bog je stvorio čovjeka za nera- 
spadljivost. Evo zašto: Učinio ga je na sliku svoje 
besmrtnosti, Naš je Stvoritelj i naš Otac, čovjek mu 
sliči kao što sin sliči svom ocu. Sudjeluje u njegovoj 
naravi i u njegovoj vječnosti. Stvoren je za besmrt- 
nika, za neraspadljivost. 

Ove velike istine prihvaćamo kao vjernici u re- 
dovitom životnom tijeku. Ali nam izgledaju pjenu- 
šave i nestvarne kada se suočimo sa smrću svojih 
milih jer nam se smrt nameće kao udarac i unište- 
nje. Knjiga Mudrosti nastavlja: Duše su pravednika 
u ruci Božjoj. Znači da se nebeska providnost za njih 
brine. Vrijedi za sve ljude. Ali što se tiče pravednika, 
njih se ne dotiče muka nikakva. Čini se da ova reče- 
nica ima u vidu mučenike ili bar progonjene. Među- 
tim, svi su ljudi mučenici, iako ne u pravom smislu, 
jer se sukobljuju s mukama i iskušenjima. Veoma 
često nastupa smrt poslije nekoliko tjedana bolo- 
vanja. To donosi bol, poniženje i zebnju. Ali ako 
bolesnik ili starac prihvati iskušenja, njih neće svla- 
dati nikakva muka. Naprotiv, čiste se i oplemenjuju. 

Poziva nas Knjiga Mudrosti da razmišljamo o 
boli koja pročišćuje, o smrti koja vodi u bolji iživot. 
Očima se bezbožničkim čini da oni umiru, a oni su 
samo otputovali. Njihov odlazak s ovog svijeta iz- 
gleda im kao nesreća. I to što napuštaju nas kao 
propast, ali oni su u miru. U miru, ali ne u mlitavom 
neradu gdje bi se život smanjio. Naprotiv, život bi 
rastao jer sudjeluju u preobilnom Božjem životu. 

U očima ljudskim bili su kažnjeni. To je istinito. 
Smrt je neka vrst kazne. Ali nije strahotna, beznadna 
kazna koju nameće nesmiljeni Bog. Recimo radije 
da je pokora koja nas iskušava, iznova kupuje, a 
nudi nam je premilostivi i milosrdni Bog. Većina 
ljudi počini mnogo grijeha, ali za grijehe ne izvrši 
pokoru. I, eto, stiže smrt kao najveće ispaštanje. To 
je veliki Uskrs — Vazam. Izvodi nas iz životnog 
ropstva, životnih pogibli u preobraženi život konačne 
slobode. 

Također kažemo da je smrt žrtva. Ako je veliko- 
dušno prinosimo, Bog je dobrohotno prima jer u 
njoj prepoznaje smrt svog ljubimca, Jedinorođenca 
Sina. Eto zašto danas prinosimo Kristovu žrtvu, 
žrtvu svete mise: da smrt našeg prijatelja ne bude 
uništenje, kazna ili konačna propast, nego da bude 
ulazak u pravi život. Da se zbude kao što reče Krist 

pred svoju smrt svom nebeskom Ocu: »Oče, htio bih 
da oni koje si mi dao budu gdje sam ja, zajedno sa 
mnom, da promatraju slavu koju si mi dao, jer si 
me ljubio prije postanka svijeta« (Iv 17, 24). 


6. PREURANJENA SMRT 
Mudr 4, 7—15; Br. 85 


Svi smo mi bolno ranjeni prijevremenom smrću 
svojih milih. Starozavjetni ljudi, naši oci po vjeri, 
teško su shvaćali da je dug život na ovoj zemlji 
Božji blagoslov i nagrada za krepost. Sjetite se čet- 
vrte Božje zapovijedi: »Poštuj oca svoga i majku 
svoju, da imadneš dug život na zemlji koju ti daje 
Bog tvoj« «(Izl 20, 12; Post 25, 8; Pnz 4, 40; Sir 3, 6). 

Knjiga Mudrosti je po starosti zadnja u Sta- 
rom zavjetu, zato i najbliža Isusu Kristu. Ona pro- 
čišćuje ovu zbunjenost. Zapravo: što je to preura- 
njena smrt? Ne može svatko doživjeti stotinu godina 
(Iz 65, 20). Ali je jasno da nam srce krvari pri- 
odlasku mladog bića s kojim smo se nadali živjeti 
još mnogo godina i pomišljali kako će nam oči za- 
tvoriti. 

Poziva nas Knjiga Mudrosti da ovaj neumoljiv 
gubitak ocijenimo s drugog stajališta. Ponajprije sa 
stajališta onoga koji nas je ostavio. Život je čovječji 
u svemu ograničen, smrt uvijek kida. S ovog je gle- 
dišta svačiji život kratak, svaka smrt prekid. Me- 
đutim, i kratak je život mogao postignuti svoju pu- 
ninu. Zar je i starost uvijek neko dobro? Ponekad 
je gorka i neplodna. Dug život može biti prazan, a 
život što nam izgleda nedovršen može biti pun. 
Možda nije izveo vidljivo značajnih djela, ali ne smi- 
jemo misliti da nije stigao do cilja. Čak se može 
u samom smrtnom trenutku, naglom i nepredviđe- 
nom, zbiti hitno i nevidljivo dozrijevanje koje ovaj 

život u Božjim očima prikaže veoma plodnim. Jer 
duljina dana ne čini starost časnom, niti se ona 
mjeri brojem godina. Već razboritost, to su sjedine 
ljudske i krepostan život, to je zrela starost. 

Postavimo se, dakle, tako da možemo sve gledati 
Božjim okom. Duše su pravednika u Božjoj ruci 
(Mudr 3, 1). Pouzdajmo se u Boga ma kako nam to 
pouzdanje izgledalo mračno i bolno. Bog zna bolje 
od nas što je za nas dobro. Krist nam je rekao: »Ako 
vi, premda ste zli, možete davati djeci svojoj dobre 
darove, koliko će više Otac vaš nebeski dati dobra 
onima koji ga mole« (Mt 7, 11). Bog nam je otac. 
Svojoj djeci daje što im najbolje odgovara. I onda 
kad to djeca ne shvaćaju. 

Knjiga Mudrosti razmišlja kako je život na ovom 
svijetu mnogo puta bijedan i opasan, pomaže nam 
da uvidimo kako preuranjena smrt može u Božjem 
nacrtu bili milosrdni dar Božje ljubavi: Jer je uga- 
đao Bogu, On ga je zavolio, i jer je živio među 
grešnicima, On ga je uzeo sebi. Zaista, ovo neki 
teško shvaćaju: Svjetina sve to vidi, ali ne shvaća. 


Shvatit će samo onaj koji se povjerava očinskoj Bož- - 


joj dobroti: Milost i milosrđe pripadaju izabrani 
cima Gospodnjim. 

Neka nam naša uzajamna, bratska molitva i 
misna žrtva, velika »tajna vjere«, što je prinosimo 
za one koji napustiše ovaj svijet ,isprose milost da, 
unatoč svim prividnostima, vjerujemo u Božju lju- 
bav. ' 


7. BOG JE NADVLADAO SMRT 
Iz 25, 6. 7—9; Br. 86 


Starozavjetni ljudi nisu bili dionici Blage Vijesti 
što nam je donese Isus Krist. Lutahu mnogim stolje- 
ćima u neznanju o čovječjem ishodu poslije smrti. 
Ali su i u tome mraku, čini nam se nevjerojatnim, 
živjeli u velikoj i neodoljivoj nadi »Bog nije stvorio 

smrt« (Mud 1, 13), Bog je vrhovni život (Ps 41/42, 3; 
Iz 40, 28), Bog će je potpuno poraziti. U ono doba 
nisu znali kako će se ostvariti pobjeda, ali su u to 
čvrsto vjerovali. 

Ako mi danas uživamo određeniju i obrazlože- 
niju vjeru, ne zaboravimo da njezinu stalnost teme- 
ljimo na Starom zavjetu, a Novi je zavjet samo to 
potvrdio. Pavao će obznaniti Božju pobjedu nad 
smrću: »Kad se ovo raspadljivo tijelo obuče nera- 
spadljivošću, tada će se ispuniti pisana riječ: Pobjeda 
proguta smrt« (I Kor 15, 54). 

I knjiga Novog zavjeta, Apokalipsa — Otkri- 
venje, nagovješta zadnje dane ovoga svijeta. Osam 
stotina godina kasnije Knjiga je Otkrivenja preuzela 
riječi proroka Izaije kad veli: »Jaganjac Isus Krist 
vodit će svoje učenike na izvore«, »Janje će ih pasti 
i voditi na izvore žive vode« (Otk 7, 17). »Bog će 
otrti svaku suzu s njihovih očiju« (Otk ib.) »Novi 
Jeruzalem silazi od Boga... Evo stana Božjega me- 
đu ljudima! On će stanovati s njima, oni će biti 
njegov narod, i on sam, Bog, bit će s njima. On će 
otrti svaku suzu s njihovih očiju. Smrti više neće 
biti, neće biti više ni tuge, ni jauka, ni boli, jer stari 
svijet prođe« (Oik 21, 2—4). 

Prorok nam predočuje blažen život iz kojeg je 
otjerana smrt slikom preobilate gozbe: Gospodin 
spremit će svim narodima na ovoj gori gozbu od pre- 
tiline. Nemojte prehitro omalovažiti ovu sliku ne- 
beske sreće i shvatiti je u smislu ljudske gozbe. 
Krist se na sličan način više puta izrazio (Mt 8, 11; 
Lk 13, 29; 22, 30). Uistinu, gozba nam predočuje za- 
jednicu uzajamnog veselja. I nebo će biti zajednica 
svih blaženika. Osim toga, Bog priprema ovu gozbu, 
a Isus je najavio da će nas on sam na toj gozbi po- 
služivati (Lk 12, 37). Na ovu su gozbu pozvani svi 
narodi. On će svakoga osobno i ljubezno dočekati: 
»Evo stojim na vratima i kucam. Ako tko čuje moj 
glas i otvori vrata, ući ću k njemu i večerati s njim, 
i on sa mnom. Pobjedniku ću dati da sjedne sa 
mnom na mome prijestolju« (Otk 3, 20—21). 

Tako govori Otkrivenje. Tu čitamo i ovaj poklik: 
»Blago onima koji su pozvani na gozbu Jaganjčevu« 
(19, 9). Prepoznajete li ove riječi? Čujete ih u misi 
prije pričesti kad vas svećenik poziva k pričesnom 
stolu 

Kako vidite, naša je misa ta gozba, ponuđena 
Kristovim prijateljima. Ovdje se već počinju sušiti 
suze na našim očima jer se već ovdje susrećemo sa 
svojim Bogom. Ovdje se kroz nejasnoću vjere, a kroz 
jasnoću nade, susrećemo s onima koji su napustili 
ovaj svijet. Smrt ih je samo prebacila u drugi svijet. 
Smrt neće zadugo vladati nad njima jer će u zadnji 
dan biti svladana: Gle, ovo je Bog naš, u njega se 
uzdamo, on nas je spasio! 


8. OD OČAJA DO NADE 
Tuž 3, 17—26; Br. 87 


Biblija nam je dostavila Božju riječ. Ne kanimo 
reći da je Biblija proročište palo s neba. Jest Božja 
riječ što su je zapisali ljudi koji su živjeli, radili, 
borili se i trpjeli. A Tužaljke su idjelo ljudi što su se 
probijali kroz najcrnje nesreće jeruzalemske povi- 
jesti. Sveti je grad nakon jednogodišnje opsade bio 
sravnjem sa zemljom, popaljen, izgladnjen, zatočen. 
Sada možete razabrati zašto nam Crkva namješta 
Tužaljke u Svetom tjednu u kojima čujemo odjeke 
ucviljenih muškaraca i žena. Rekao bih gotovo uni- 
štenih zbog svježe smrti. 

Pod okruinim udarcem sagibamo se do satrve- 
nosti, tonemo u pesimizam, dopiremo do očaja: Duši 
je mojoj oduzet mir, i više ne znam što je sreća! 
Dotrajao je život moj i nada koja mi od Gospodina 
dolazi. 

Ipak je potrebno, kad minu prvi trenuci, odu- 
prijeti se potištenosti jer ona je pelin i otrov. Bol 

nas neprestano bije, ali ne isključuje nadu. Naprotiv, 
ona je traži: To nosim u srcu i gojim nađu u sebi, 
Dobrota Gospodnja nije nestala, milosrđe njegovo 
nije presušilo. Oni se obnavljaju svako jutro. Na isti 
način i nada! Unatoč svim udarcima i surovostima 
što ih život nanosi nada se ponovo budi i osvježuje 
svakog jutra. »Moja se mala nada svake večeri moli 
i zaspi u svom dječjem krevetu. A svakog se jutra 
budi, ustaje i izgovori molitvu s većim zanosom« 
(Ch. Peguy). Bog je vjeran, njegova je vjernost ve- 
lika. Točno! Bog je vjeran i nikada ne opozivlje 
svoju riječ (Ps 144, 13; 1 Kor |, 9; 2 Tim 2, 13). Bog 
nas ne napušta: Gospodin je dio moj, i zato se u nj 
pouzđajem. Ponekad pomislimo da se više ne mo- 
žemo ni na što osloniti. Do takva nas stanja dogura 
neki težak gubitak. Ali malo po malo, posred te 
mračne noći, zablista svjetlost nade. Tada moramo 
u sebi buditi ufanje, okrenuti se prema Bogu i tražiti 
ga. To je uloga molitve: skrenuti svoje ranjeno srce 
prema Bogu. Upravo tada, kad nam se čini da nam 
na ovoj zemlji sve nedostaje, okrenimo se prema 
Bogu i otkrit ćemo da je On naš dio koji nas neće 
napustiti, koji nam je uvijek potreban. 

Eto, zašto smo mi danas zajedno s onima duboko 
ožalošćenima. Samo riječima nećemo im nikada uni- 
jeti utjehu u srce. Patnja tako razdražuje čovječje 
srce da je riječ ne umije stišati. Ali prisutnost, mo- 
litva, bratski suosjećaj, makar i ne otjerali bol, do- 
nose olakšanje: Dobro je u miru čekati spasenje Go- 
spodnje. 


9. VJERUJEM U USKRSNUĆE 
Dan 12, 1—3; Br. 88 


Život poslije smrti najveća je tajna s kojom se 
susrećemo. Ništa čudno što su starozavjetni ljudi 
poduže živjeli u neznanju pa su mučno i pokasno 
stigli do nekakva svjetla. Velika Ezekijelova vizija 

o suhim kostima što oživljuju silom Duha nije još 
objava uskrsnuća tijela. Tek je proročka usporedba 
o podizanju izraelskog naroda. 

Prva biblijska riječ što otvoreno najavljuje us- 
krisivanje pojedinaca nalazi se u Danijelu, sto i pe- 
deset godina prije Krista. U to su doba Židovi bili 
okrutno progonjeni, htjeli su ih poganski osvajači 
otuđiti od njihova Zakona. Mnogi su radije izabrali 
mučeništvo negoli otpad od vjere. To znamo iz Knji- 
ge Makabejaca. Nepokolebljivi su židovi umirali u 
dubokom uvjerenju da ih Bog, za koga darivaju 
život, ne može prepustiti posvemašnjoj smrti. U tom 
bi slučaju pravo bilo na strani njihovih progonitelja. 
Vjerovali su da je Bog koji ih je stvorio toliko mo- 
ćan te ih može i uskrisiti (Mak 2, 7). 

Vjera u osobno uskrsnuće bila je u ono doba 
pravog Boga. Danijel preuzima ovo uvjerenje i odi- 
jeva ga u svečano ruho proroštva, u riječ Gospodnju. 

U ono vrijeme, tj. pri kraju vremena, tvoj će se 
narod spasiti, svi koji se nađu zapisani u Knjizi. 
Biblija često svominje ovu Knjigu, a knjiga označuje 
suđenje (Izl 32, 32; Iz 34, 16; Dan 10, 21; Otk 3, 5). 
Bog pozna sve ljudske djelatnosti, uknjiži ih, ne 
zaboravlja ih. Svakoga sudi po njegovim djelima: 
»Svaki će od nas dati Bogu račun sam za se« (Rim 
14, 12). i 

A što će biti s onima koji budu već mrtvi kad 
Gospodin dođe suditi? Tada će se probuditi mnogi 
koji snivaju u prahu zemljinu. Jedni, vjerni, za vječ- 
ni život, drugi — progonitelji — za sramotu, za vječ- 
nu gadost. 

Uskrsnuće neće biti tek neko oživljavanje pret- 
hodna života. Bit će slavna preobrazba: Umnici će 
blistati kao sjajni nebeski svod. Ovu je sliku pri- 
hvatio i Isus: »Tada će pravednici zasjati poput sun- 
ca u kraljevstvu Oca svog« (Mt 13, 43). 

Isusovo uskrsnuće mnogo je povećalo našu vjeru 
u sveopće uskrsnuće. Potvrdilo je i točnije uglavilo 
Danijelovu najavu, otvorilo nam je obasjana vrata 
pred tjeskobnom zagonetkom smrti. 

ČITANJA 
NOVOGA ZAVJETA 


10. SVJEDOCI USKRSNUCA 
Dap 10, 34—43 


Susret sa smrću uvijek je iskušenje za našu vje- 
ru, u opasnosti je da se rasklima. Ohrabruje nas kako 
je sv. Petar predočio kršćansku vjeru jednom poga- 
ninu u prvim danima Crkve. Poganinu, ali ne i ne- 
vjerniku. Satnik Kornelije bio je religiozan i sklon 
židovstvu. Bio je Rimljanin, i Petar se kolebao smije 
li ovog stranca primiti među Kristove vjernike, jer 
je i Krist bio židovskog podrijetla. Bog je Petru 
u slikovitom viđenju omogućio da shvati kako su 
svi ljudi pozvani na spasenje (Dap 10, 9—17. 24—29). 

Zato Petar ovako započinje govor: Uistinu shva- 
ćam da Bog nije pristran, nego je u svakom narodu 
njemu mio onaj koji ga se boji i čini pravdu. Crkva 
je Isusova svima otvorena bez razlike na pleme, 
jezik, društveni položaj i imovinu: Isus Krist je go- 
spodar sviju. ' 

Petar je svojim govorom dozvao prisutnima u 
pamet što je u onom kraju svatko mogao vidjeti: 
javni Isusov život, čudesa koja su dokazala njegovu 
moć i dobrotu nad unesrećenima. Ali vjera iđe dalje, 
nadmašuje ovu izvanjsku spoznaju o Isusu. 

Mnogo je tajnovitija poruka što su je apostoli 
imali proširiti. Krist je raspet, umro, ali ga Bog 
uskrisi treći dan. Uskrslog Krista nisu svi vidjeli. 
Bog je ovaj susret pridržao svjedocima preodređe- 
nim: apostolima koji su s njime zajedno jeli i pili 
pošto uskrsnu od mrtvih. Svatko je mogao vidjeti 
Isusova čudesa za vrijeme njegova ovozemaljskog 
života. Ali samo oni koji su vjerovali u njega, nje- 
govi prijatelji, mogli su biti svjedoci njegova uskrs- 
nuća, posvjedočiti da je on živ. Bili su to oni kojima 

naloži propovijedati narođu i svjedočiti: ovo je onaj 

koga Bog postavi za Suca živih i mrtvih. To mi Pred 
vijedamo u Nicejskom i u Apostolskom Vjerovanju. 

Uskrsnućem je Krist postao gospodar života i 
smrti, Gospodin sviju ljudi; prema tome i njihov 
Sudac. Nemojie da vas ovo ustraši. Bez dvojbe, svi 
smo mi grešnici i strah nas lomi kad pomislimo da 
će nas suditi Isus koga u misnoj Slavi nazivamo 
»jedini svet«. No Petar završava svoj govor utješnim 
riječima: Po Imenu njegovu zadobija oproštenje 
grijeha tko god u nj vjeruje. 

Petrova propovijed upućena poganima sadrži 
bitan sok naše vjere i može nas osokoliti kad nam 
smrt surovo pokuca na vrata. Isus je gospodar svih 
ljudi, bogatih i siromašnih, učenika i neukih, svetih 
i grešnih. Umro je za naše grijehe, a uskrsnuo da 
nam otvori vrata pravog života, života s Bogom. On 
je naš sudac, ali također naš Spasitelj, i raadi toga 
naš milosrdni sudac. š 


: Nauka vjere iz prvih dana Crkve vrijedi i danas. 
Mi vjerujemo da je Krist uskrsnuo i da ćemo istim 
putem kao i On ući u život. Ovo treba dozvati u 
pamet svima Prisutnima, snuždenim zbog nadošle 
smrti. Možda će ova misao ponešto povrijediti ne- 
vjernike, ali je ovo jedina ohrabrujuća poruka što 
vam je mogu danas ponuditi. 


mL i i... 


11. KRIST JE UMRO ZA NAS 
Rim 5, 6—11; Br. 91 


Aaaa" .,“ "a "“" ASA << Wa 


Ka Što nam koristi ako znamo da će svi ljudi umri- 
jeti kad nam smrt našeg prijatelja ili znanca uvijek 
nanese toliko boli, te nam se čini da smo mi sami 
ranjeni. Smrt nam doziva u pamet kako je pokojni- 

kov i naš život pun nevolje i osamljenosti što nas 
neminovno prati. Smrt nam se predstavlja kao ra- 
skid, otimačina. Zbog toga je bolna i onome kome 
kuca na vrata i onima koji su očevici, ili zapravo: 
žrtve. 

Hrabro! Ohrabrit će nas riječi sv. Pavla. Zaista 
on govori o smrti, ali se riječ »smrt« i riječ »umi- 
rati« odnosi na Krista. Dakle, mi imamo na smrinom 
putu prethodnika, vodiča, pokrovitelja. Spomenimo 
i to da riječ »smrt« i riječ »umirati« nisu upotreb- 
ljene u zastrašujućem smislu. Više nam je puta re- 
čeno da je Krist umro za nas grešnike, da je umro 
za nas. 

Jeste li razumjeli ovu riječ: za nas? Veoma 
često shvaćamo tu riječ: »umjesto nas«. Pazite, ako 
kažemo da je Krist umro umjesto nas grešnika, um- 
jesto ljudi, onda ljudi ne bi više smjeli umirati, 
a vidimo da smrt kosi svakog dana. Ali kad kažemo 
da je Krist umro za nas, tada uviđamo da je umro 
iz naklonosti prema nama, u našu korist, iz ljubavi 
prema nama i za nas. 


Ukratko, dao je smisao našem umiranju jer smo 
skloni smrt promatrati kao mučilo i nepravdu. 
Kakav smisao? Ponajprije, što je Krist umro za nas, 
dokaz je da nas ljubi. Uistinu: »Bog je tako ljubio 
svijet te je dao svog Jedinorođenca Sina, da svaki 
koji vjeruje u njega ne pogine, nego da ima vječni 
život« (Iv 3, 16). I jer nas je »Bog tako ljubio«, 
Krist, umirući za nas, umro je iz ljubavi prema Ocu. 
I dok mi umiremo vjerujući u Krista, mi jadna stvo- 
renja, naša se smrt vezuje uz Božju ljubav, dobija 
smisao u ljubavi kao i Kristova smrt. Osim toga, 
ova nam smrt nudi »vječni život«. Prema tome smrt 
nije stečaj ili bespuće, već prijelaz u potpun i blažen 
život s Bogom. Kristova smrt je procvala po uskrs- 
nuću, Zato ćemo i mi biti: spašeni uskrsnulim Kri- 
stom. 

Još nas jedna riječ može ohrabriti. Ovdje je tri 
puta ponavlja sv. Pavao: »pomireni«. Istina je, svi 
smo grešnici i predani Božjoj »srdžbi«. No Božja je 

ljubav jača od njegove »srdžbe«. Naša vjera u 
Krista i naše kajanje radi grijeha pomiruje nas s 
Ocem. Ne smijete u to sumnjati jer nas je Bog prvi 
zavolio i poslao svoga Sina da grešnike izbavi. 


. Vjerojatno nas muči pitanje: da li su naši po- 
kojnici u vrijeme ovozemnog života dostatno ispa- 
štali za počinjene grijehe? Smijemo se nadati da su 
se u presudnom trenutku smrtnog iskušenja tako 
predali potpuno Božjoj volji, da su svoju smrt pri- 
kazali kao žrtvu koja je bila kadra pomiriti ih s 
Bogom posredovanjem našeg Gospodina Isusa Kri- 
sta. Ta i On se je umirući prikazao kao žrtva za 
naše pomirenje. 


12. ISUS, NOVI ADAM, DAROVAO NAM JE ŽIVOT 
Rim 5, 17—21; Br. 92 


Čovječji život završava smrću. Kazuje nam svag- 
danje iskustvo i dovodi nam u pamet. Biblija nam 
tumači da to dugujemo Adamu. Riječ Adam označuje 
»čovjeka« sazdana iz zemlje (adama). Kako je sazdan 
iz zemljanih elemenata, tako će se u te elemente 
i vratiti. Tako. veli knjiga Postanka (3, 19). I to je 
neka vrsta ispaštanja za grijeh prvog čovjeka. Izgle- 
da mam nepravedno jer svaki član ljudskog roda 
zaseban u pravom smislu, svatko za sebe odgovara. 
Ali i u našem vremenu astronautskih letova ne mo- 
žemo preskočiti ljudsku uzajamnost, solidarnost: u 
životu i umiranju, u zlu i dobru. 


Možda vam sve ovo izgleda beznadno? Hrabri 
nas sv. Pavao upozoravajući na međusobnu solidar- 
nost u zlu i nesreći. Ova je solidarnost samo naličje 
druge uzajamnosti: Ako neposluhom jednoga čov- 
jeka, Adama, mnogi postadoše grešnici, tako će i 
posluhom Jednoga, Krista, mnogi postati pravednici. 
To jest sveti, Božji prijatelji. 

Pavao kaže: »Jednoga«, a taj »jedan« jest Bog. 
Kad Krist ne bi bio Bog, ne bi mogao zastupati, ob- 
noviti i obuhvatiti cijelo čovječanstvo, kao što ne 
mogu ni ja ni vi. Ali i to ne bi On mogao da nije 
bio još i pravi čovjek. Da nije bio i čovjek, bio bi 
beskrajno daleko od nas, ne bi mogao sudjelovati u 
svim čovječjim nevoljama. Pogotovo u našoj smrti. 

Ljudi imaju Adama, prvog vođu i oca koji ih je 
oborio. Ali sada imaju u Kristu novog Vođu, »prvo- 
rođenca«, koji nas je neizrecivo obogatio. To baš i 
želi Pavao naglasiti kako je otkupiteljsko djelo pre- 
mašilo rušiteljsko djelo našeg praroditelja Adama. 
Točno je da smo svi mi osuđeni na smrt. Ali smrt je 
tijesan i taman prolaz kroz koji moramo proći da 
bismo prešli prag i ušli u svijet svjetla, mira i sreće. 
Ali gdje se umnožio Grijeh, nadmoćno izobilova 
milost; da tako i milost kraljuje pravednošću — za 
život vječni po Isusu Kristu Gospodinu našemu. 

S pravom se žalostimo kad nam smrt otimlje 
naše drage, ali istodobno znamo da je smrt uvjet 
ulaska u nevidljivi život, stalnost konačne pobjede 
koju je Krist izvojevao za sve koji ga slijede. 


13. KRŠTENICI 
Rim 6, 3—8; Br. 93 


Sveti Pavao podsjeća na tajnu krštenja da bi 
nam jasnije obrazložio tajnu smrti: Zar ne znate, 
koji god smo kršteni u Kristu Isusu, u smrt smo 
njegovu kršteni. Baš tako! Da bismo dobro shvatili 
ono što nam izgleda završetak života, dozovimo sebi 
u pamet ono što je početak života. U Pavlovo je doba 
krštenje bilo kupanje. Uronili bi krštenika u vodu. 
Ova kupelj, ovo silaženje u vodu povezuje nas s Isu- 
sovom smrću, koga je smrt spustila do dna nevolje, 
boli i poniženja. Ali je Isus iz svega izišao, ustao u 
svjetlu i životu uskrsnuća. Ne zato da još jednom 
otpočne smrtni život, nego da uđe u novi život, u 

život s Bogom. Taj je život sreća bez kraja, punina 
slave. 

Krštenjem smo zajedno s njime ukopani u smrt, 
da kao što Krist slavom Očevom uskrsnu od mrtvih, 
imi tako hodimo u novosti života. Prema tome smrt 
ne smije krštenicima ulijevati tugu, još manje očaj. 
Smrt nije kraj, nego prijelaz: Ako umrijesmo s Kri- 
stom, vjerujemo da ćemo 1 živjeti zajedno s njime. 
Nemojmo riječi »vjerujemo« pridavati uobičajen i 
slab smisao, kao što je: mislim, čini mi se, pretpo- 
stavljam itd. Ne tako! Mi joj dajemo pravi smisao: 
imamo stalnost u vjeri. Smrt je Kristova odškrinula 
vrata vječnoga života, sretnog života s Bogom, živo 
ta koji je potpuno svladao smrt. 

Nesumnjivo, mnogi su kršćani počinili u svome 
životu mnogo grijeha, vjerolomstva. To ih je odije- 
lilo od Krista. Ali bile kakve slabosti, možda i izdaje, 
svaki je krštenik usađen u Krista, srastao zauvijek 
s njegovim životom. Stoga i piše sv. Pavao Timoteju: 
»Ako smo s njim umrli, s njim ćemo i živjeti... Ako 
smo nevjerni, on ostaje vjeran, jer se ne može odreći 
sam sebe« (2 Tim 2,11. 13). 

Sastasmo se da se pomolimo za onoga koji nas 
je ostavio. Znate li što nam daje snage da molimo 
u vje1/, povjerenju i nadi? Krštenje koje je, premda 
možda već davno, ovog pokojnika zauvijek privezalo 
uz Kristovu smrt, prvorođenca među mrtvima (Kol 
1, 18), uz uskrslog Krista koji je prvi uskrsnuo 
(1 Kol 15, 20), i koji će sa sobom povesti sve kršte- 
nike. 


14. BOŽJA DJECA 
Rim 8, 14—17; Br. 94 


Pred odrom se teško otarasimo tuge i sažaljenja, 
na rubu nam usana Baudelaireova misao: »O mrtvi, 
o jadni mrtvi, kako teško tnpite«. Mnogo su pretr- 
pjeli dok su živjeli, mnogo su trpjeli dok su umirali. 

Sada su pred nama ispruženi, izgubljeni, gluhi, ni- 
jemi, zauvijek udaljeni. Tako nam barem izgleda. 

Ovu shvatljivu tjeskobu i ovu ljudsku supatnju 
kršćanska vjera želi raspršiti. Doziva u pamet da 
nam je krštenje darovalo Božjeg Duha po kojemu 
smo Božji sinovi: Primiste Duha posinaštva u koje- 
mu kličemo: Abba-Oče! Tako se Isus materinskim 
jezikom obratio svom Ocu (Mk 14, 36). Abba je 
neusiljena i prijateljska riječ. Nije točno ako je pre- 
vodimo hladnom riječju »Oče«, bolje bi bilo riječju: 
»Tata«. Možemo i moramo s Bogom razgovarati 
nježno jer je Duh susvjedok s našim duhom da smo 
djeca Božja. 

Pred odrom sačuvajmo povjerenje, ponašajmo 
se kao djeca pred svojim ocem. Upravo zato kod 
pogreba molimo »Oče naš«. Molimo i u obiteljskoj 
kući, u crkvi, pri zadnjem oproštaju, na groblju, 
a u svetoj misi uvijek. Izgovaramo »Oče naš«, a s 
riječju »naš« obuhvaćamo nas žive koji molimo i u 
isto vrijeme onoga ili onu za koje molimo. I ostale 
molitve uglavnom idu za tim da pokojnika predadu 
u Očeve ruke, da ga primi u svoje kraljevstvo, da 
mu dade kruh one vječnosti u kojoj se sada nalazi, 
da mu otpusti sve dugove i oslobodi od svakoga zla. 

Da ,neka uđe u njegovo kraljevstvo. Na to nas 
upozorava Pavao: »Ako smo djeca, onda i baštinici 
— baštinici Božji, a subaštinici Krstovi«. Što i može 
drugo otac željeti svojoj djeci nego da uživaju njego- 
vo bogatstvo, sreću i život. Eto, u to nas uvodi smrt. 
Gledana sa zemlje, smrt doziva tugu i izaziva suze. 
Gledana kroz Božje oči, nudi nam nježnost, Očevo 
milovanje. Priznajem, bolna je smrt, ali nas poziva 
da zajedio trpimo s Kristom i da se zajedno s njime 
i proslavimo. 


15. PREMA NOVOM SVIJETU 
Rim 8, 18—23; Br. 9%4 


Kad nam smrt ugrabi prijatelja ili rođaka, nismo 
samo ranjeni gubitkom drage osobe nego nam se 

čini da je sav svijet beznadan i besmislen. Pavao 
dopušta da svako stvorenje zbog grijeha pada u ni 
štavnost, da je podvrgnuto robovanju i neizbježnom 
poniženju. U isto nam vrijeme skreće pažnju s pesi- 
mizma jer veli da je sve privremeno. Ova nam sve- 
opća patnja ne smeta da gajimo nađu nasuprot su- 
momnoj i slijepoj izgubljenosti. Svjedoči nam nada 
da smo odbili pomisao kao da bi uništenje bilo naša 
neizbježna sudbina. Smrt sliči tmurnom otvoru, ali 
vodi ka svjetlu. Trpimo, i to je zato što sve stvorenje 
zajedno uzdiše. Ali ovo uzdisanje priprema naše posi- 
naštvo Božjih sinova i otkupljenje našega tijela. 

Smrt u pravom kršćanskom poimanju nije oslo- 
bođenje tijela iz tamnice ili bijeg iz nekakve zle ma- 
terije. Doista, smrću je tijelo razoreno, ali samo za 
neko vrijeme. Duša je svukla tijelo, našla se u druk- 
čijem stanju, u novom svijetu i sa svojom braćom. 
Njezino je stanje nezamislivo maštom, ali je privre- 
meno. Radom, patnjom i čovječjom ljubavlju malo 
po malo, bolno ali pouzdano, rađaju se novo nebo i 
nova zemlja što ih navijestiše proroci (Iz 65, 17; 
66, 22; Dap 3, 21; Otk 21, 1—5). 

Tada ćemo uistinu doživjeti otkupljenje svoga 
tijela, cjelokupnu slobodu. Tada će doista tijelo biti 
oslobođeno svojih međa, i smrtnog užasa, i straha od 
grijeha. Neće to biti samo oslobođenje i pojedinačna 
sreća. Bit će to istodobno naš skupni susret, naš ne- 
kadašnji »doviđerija« u novom svijetu gdje ćemo biti 
sudionici Božjeg kraljevstva: Božje sreće i Božjeg 
života. 

Kad je Isus tješio svoje ožalošćene apostole pred 
svoju smrt, kazivao im je ovu poredbu (kasnije će je 
i Pavao upotrijebiti): »Žena je žalosna kad rađa jer 
je došao njezin čas, ali kad rodi dijete, više se ne 
sjeća muke zbog radosti što je rodila čovjeka na 
svijet«. Tada je Isus dodao: »Tako se i vi sada ža- 
lostite, ali opet ću vas vidjeti, te će se obradovati 
vaše srce i vaše vam radosti nitko neće oduzeti« 
(Iv 16, 21—22). 

Ponovo će se apostoli obradovati kad ugledaju 
uskrslog Isusa. Ovo ga je uskrsnuće učinilo pobjed- 

nikom smrti i grijeha. On osim toga najavljuje i 
jamči naše uskrsnuće u idućim vremenima, jamči 
i obnovu svemira jer »u njemu je sve stvoreno što je 
na nebu i na zemlji... Sve je stvoreno po njemu i 
za njega... Jer je Bog odlučio da se u njemu nastani 
sva punina« (Kol 1, 16—19). 

Kršćanski realizam priznaje grozotu patnje, ali 
nam također otkriva kako će iz patnje izići obnov- 
ljeni svemir. U tom nam smislu Pavao poručuje: 
»Držim da patnje sadašnjega vremena ne zaslužuju 
da se usporede sa slavom koja će se objaviti u nama« 
(Rim 8 ,18). 

Sastasmo se, braćo, da čujemo Božju riječ i da 
njome napajamo svoju vjeru. Tu smo da molimo, 
da iskažemo svoje pouzdanje, da se zauzmemo za 
pokojnika kako bi njegov spas bio što uspješniji 
i hitriji. Pritom će bol i dalje buditi i poticati našu 
nadu. Nada mora nadživjeti bol, jer: »Krist, nada 
slave, jest među vama« (2 Kol 1, 27). 


16. TKO ĆE NAS RASTAVITI 
OD LJUBAVI KRISTOVE 


Rim 8, 31—35. 37—39; Br. 95 


Znate li što nas smućuje i skrši nad smrću drage 
osobe? Ne toliko što nas je pokojnik (ili pokojnica) 
ostavio i napustio ovaj svijet, koliko to što nam 
svaka smrt izgleda lom ljubavi. 

Sveti Pavao misli sasvim obratno. Tvrdi da je 
smrt pobjeda ljubavi. Kakve li suprotnosti! Kako li 
je uopće došao do tog osvjedočenja? To nam kaže 
ponešto uvijeno, tajnovito. Ja ću vam rado objasniti. 
Pavao temelji svoju tvrdnju na Isusovoj smrti koja 
je uzor i pralik svake kršćanske smrti. Krist je »pr- 
vorođenac među mrtvima« (Kol 1, 18; Otk 1, 5). 
Njegova je smrti primjer i dokaz njegove ljubavi 

prema nama. Ovo se ponajprije odnosi na Oca koji 
ni svog Sina ne poštedje, nego ga za sve nas preda. 
»Jest, Bog je tako ljubio svijet, da je dao svog Jedi- 
norođenog Sina« (Iv 3, 16). 

Isus, Očev Sin, umro je iz poslužnosti prema 
svom Ocu (Iv 10, 18; 14, 31), iz ljubavi prema svom 
Ocu (ib.) i iz ljubavi prema nama: »Nitko nema veće 
ljubavi od one kojom se daje vlastiti život za svoje 
prijatelje« (Gal 2, 20). 

Kako vidite, Isusova smrt nije bila poraz, gubi- 
tak, već pobjeda, osvojenje punine života, jer štoviše 
i uskrsnu, on je zdesna Bogu — on se baš zauzima 
za nas. 

Zbog toga: Tko će nas rastaviti od ljubavi Kri- 
stove? U svemu tome nadmoćno pobjeđujemo po 
onome koji nas uzljubi. Uvjeren sam, doista: ni smrt, 
ni život, ni anđeli, ni vlast, ni sađašnjost, ni buduć. 
nost, ni sile, ni dubina, ni visina, ni ikoji drugi stvor 
neće nas moći rastaviti od ljubavi Božje, u Kristu 
Isusu Gospodinu našemu. 

Pomislit ćete: a što je s našim grijesima? Točno 
mislite. Grijesi nas mogu otuđiti od Kristove lju- 
bavi. To je čak i definicija grijeha. Samo nas grijeh 
može odijeliti od Božje ljubavi. Ali ako nas je Bog 
zavolio, ako nas je i Krist zavolio, zavoljeli su nas 
upravo kao grešnike: »Sin čovječji je došao potražiti 
ono što je izgubljeno« (Lk 19, 10). 

I ovaj na odru vjerojatno je griješio kao što svi 
mi griješimo. Ali je krštenjem bio zauvijek pridru- 
žen Kristu. Tko nam kaže da se on nije kajao za 
svoje grijehe? Mogao je i ispraviti svoj grijeh s 
malo ljubavi, nadasve ako je svoju ljubav slio u 
Božju ljubav. U tom slučaju ljubav postaje beskraj- 
na. Pa i ovo. On se mogao u cijelosti izmiriti sa svo- 
jim Bogom ako je predano i pouzdao prihvatio zad- 
nji smrtni ispit i posvemašnju žrtvu koju Bog traži 
u trenutku kad nas poziva u smrt. 

Zbog toga ćemo s punim povjerenjem i pouzda- 
njem preporučiti ovog pokojnika Kristu: koji umrije, 
štoviše i uskrsnu, on je i zdesna Bogu — on se baš 
zauzima za nas! : 


36 


17. PRIPADAMO BOGU 
Rim 14, 7—9. 10—12; Br. 96 


Općenito je prošireno mišljenje da su život i 
smrt isključivo osobni događaj. Kad je u pitanju ži- 
vot, redovito se čuje uzrečica: »uživaj život«. A kad 
je u pitanju smrt, tada je jasno da svatko umire 
sam i da ga ne možemo u tome spriječiti niti ga 
pratiti na velikom prijelazu. 

Kršćanstvo gleda na drugi mačin. Počujmo sv. 
Pavla:Nitko od nas sebi ne živi, nitko sebi ne umire. 
Doista, ako živimo, Gospodinu živimo, i ako umire- 
mo, Gospodinu umiremo. Živimo li, dakle, ili umi- 
remo, Gospodinovi smo. Kazuje nam Pavao i razlog: 
Ta Krist zato umrije i oživje, da Gospodar bude i 
mrtvima i živima. 

Pavao uvelike cijeni ovu nauku i često se u svo- 
jim pismima na nju navraća: »Krist je umro za sve, 
da živi ne žive više samo za sebe, nego za onoga 
koji je umro i uskrsnuo za njih« (Kor 5, 15). Pavao 
veli o sebi: »Uistinu, ja sam po Zakonu (Mojsijevu) 
umro Zakonu, da živim Bogu« (Gal 2, 19). Zakon je 
rođenu Židovu izgledao jamstvo spasenja. I Isus 
je naglasio: »Bog nije Bog mrtvih, nego živih, jer za 
njega svi žive« (Lk 20, 38). Pavao još jednom korje- 
nito kliče: »Bilo da živim, bilo da umrem, proslavit 
ću Krista svojim tijelom. Za mene je uistinu život 
Krist, a smrt dobitak« (Fil 1, 20—21). Smrću se 
život s Kristom uvećava. 

Možda ćete mi dobaciti da potpuno darivanje 
Kristu, da stapanje, ujednačenje s Kristom pripada 
velikim svecima: Pavlu, Franu Asiškom, Maloj Te- 
reziji. Istina je. Mi smo grešnici ,osrednjaci. Izgriza 
nas sebičnost, nemar, danguba. Međutim, Pavlova je 
riječ upućena i nama. Uistinu, Pavao veli da mi 
pripadamo Kristu, ali nismo mi, nego je On za to 
dao poticaj: Ta Krist zato umrije i oživje da bude 
Gospodar i mrtvima i živima. On nas je prvi zavo- 


31 


lio, prvi za nas umro i postao prvorođencem, našim 
predvodnikom. Krštenjem nas je za sebe posvetio, 
a kršteničko posvećenje nije grijehom izbrisano. 
Divno veli Pavao: / mene je dohvatio Isus Krist 
(Fil 3, 12—14). Trudimo se da ga i mi »dohvatimo«. 
Svi su ga dohvatili koji su svoj život posvetili Bogu. 

Ali što je s osrednjim kršćanima u presudnom 
trenutku kada se nađu npr. pred vjenčanom klupom, 
kad ih spopadne iskušenje, kad im se pruži prilika 
da se iskažu u dobrohotnosti... da li tada usmje- 
ruju sve prema vlastitoj sebičnosti ili prema Bogu? 
A smrt je kruna života, životu daje zadnje značenje, 
i što mi znamo nije li netko, tko je osrednje živio, 
u smrtnom času ipak posvetio sebe prihvaćajući 
smrt u potpunosti i time sebi otvorio put u dublji 
životi? Mi smo ovdje da skrušeno zazivamo Isusa 
koji je Gospodar mrtvima i živima. 

Pavlova poruka završava prizivom na Sud: Svi 
ćemo stati pred sudište Božje... Svaki će od nas za 
sebe Bogu dati račun. Zar ovaj zaključak ne čini 
jezovitijom smrt za vjernike? Vjerojatno! Ali ne za- 
boravimo da je Isus postao »sucem živima i mrtvi- 
ma« svojom smrću i svojim uskrsnućem, a smrt i 
uskrsnuće su ponovno još jednom proglasili njega 
Gospodarom mrtvih i živih. Znači: On sudi »praved- 
no«, sudi s mnogo ljubavi i milosrđa sve one koje 
je spasio (Dap 10, 42—43; 17, 31). »Bog nije poslao 
svoga Sina na svijet da sudi svijet, nego da se svijet 
spasi po njemu. Tko vjeruje u njega, tomu se ne 
sudi« (Iv 3, 17—18). 


18. EVANĐELJE — VESELA VIJEST 
1 Kor 15, 1—5. 11; Br. 97 


Dočujete za smrt prijatelja, znanca. Uvijek je 
tužna i zlopaka vijest. A Pavao nudi Veselu Vijest 
— Evanđelje. Evo sažetka Pavlove Vesele Vijesti: 

Krist je suglasno Pismima umro za naše grijehe i 
pokopan. Pokop dokazuje stvarno njegovu smrt. 
Pavao to i ne dokazuje jer je svima poznato da je 
Isus, pravi čovjek, umro. Onda gdje je ta vesela 
vijest? U tome što je umro suglasno Pismima za naše 
grijehe. Znači da Njegova smrt nije ni nesretan slu- 
čaj, ni svagdašnji događaj, ni poraz, ni nestanak 
nade. Pobjeda je nad zlom jer briše sve naše grijehe. 
Evo i dokaza: Treći dan je suglasno Pismima uskrs- 
nuo. Dvaput ponovljnea besjeda kazuje kako je sve 
bilo predviđeno u Pismima, u prorocima, u psalmi- 
ma. Još više kazuje da su smrt i uskrsnuće Isusovo 
dozrelost i uspjeh sveukupnog Božjeg nacrta što 
ga nagovijestiše Pisma, a spasiteljski se ostvariše po 
uskrsnuću Isusa Krista. Pavao se i ne muči da bi 
dokazivao Isusovo uskrsnuće. Dostatno je podsjetiti 
kako se ukazao Petru, apostolima i još sada živim 
učenicima (r. 6). Upitajte ih, misli Pavao, oni su 
ga vidjeli. 

Židovi stoljećima nisu našli u Pismima jamstvo 
za život poslije smrti, a još im je manje bilo jasno 
uskrsnuće. Neodlučno, ali su ipak shvatili čitajući 
zadnje knjige Starog zavjeta: Danijela, Makabejce, 
Knjigu Mudrosti. Pravo govoreći, i u psalmima se 
krije vjera u nadživot (Ps 15/16; 22/23; 90/91). Tu 
se čita i konačna Božja pobjeda. Ipak je bio potreban 
Kristov dolazak i stalnost uskrsnuća eda bi se razga- 
lila magla. To je ta Vesela Vijest što je Pavao po- 
navlja Korićanima, a i nama upućuje da nas ohrabri. 

Evo sažetka naše vjere: Krist, naš uzor i naš 
predvodnik, umro je kao što svi mi umiremo. No 
On je umro za nas, i njegova je smrt temelj našega 
spasenja. Svladao je smrt uskrsnućem, a i nama je 
zajamčeno. Rečeno nam je da ćemo oživjeti u grobo- 
vima kao-i On da bismo mogli biti s njime. To je 
naša vjera, naša nada, naša Vesela Vijest — Evan- 
đelje koje pokazuje put spasenja. * 

19. USKRSNUT ĆEMO S KRISTOM 
1 Kor 15, 12. 16—20; Br. 96 


Kad nam smrt isčupa iz naše sredine milu oso- 
bu, bližnjeg rođaka, kažemo: »Izgubili smo ga«. Naš 
je očajnički utisak da je taj gubitak konačan, da je 
smrću svemu kraj. Kažemo: »Gubitak je nenado- 
knadiv«. 

Kršćanska vjera tvrdi posve protivno, uvjera- 
vajući nas da će pokojnici uskrsnuti. U Vjerovanju 
naglašujemo ove riječi: »Vjerujem u uskrsnuće tijela 
i život vječni« (Apost. Vjerovanje). A u Nicejskom 
Vjerovanju velimo: »Iščekujemo uskrsnuće mrtvih 
i život budućega vijeka«. 

Ovu istinu doziva u pamet Pavao Korićanima 
jer u ono doba Grci nisu vjerovali u uskrsnuće 
mrtvih. Kad je o ovome Pavao govorio Atenjanima, 
jedni se počeše rugati, a drugi govoriti dobacujući: 
»O tome ćemo te poslušati drugi put« (Dap 17, 32). 
I mi dopuštamo poput njih besmrtnost duše jer nam 
se čini logičkim zaključkom njezine nematerijalnosti. 
Ali uskrsnuće tijela? Nije li to čudo? I čemu? Nije 
li dostatna ako je duša spašena? 

Upravo to Pavao nije mogao prešutjeti. Govori 
kršćanima, onima koji vjeruju u Krista, koji vjeruju 
u njegovu smrt na Kalvariji i u njegovo uskrsnuće 
(Dap 25,19). Pored toga kršćani vjeruju da je Isus 
njihov predvodnik koji im je otvorio vrata vječnog 
Života, život s Bogom. Veza između Krista i kršćana 
veoma je prisna, što je i Krist izjavio: »Volja je ono- 
ga koji me posla da nikoga od onih koje mi dade 
ne izgubim, već da ga uskrisim u posljednji dan« 
(Iv 6, 39). I u predvečerje svoje muke ovako je 
molio: »Oče, htio bih da oni koje si mi dao budu 
gdje sam ja, zajedno sa mnom« (Iv 17, 24). 

Ako sumnjate u uskrsnuće mrtvih, veli Pavao, 
znak je da ne vjerujete ni u Kristovo uskrsnuće. Nje- 
govo, naime, uskrsnuće nije neko odvojeno i iznimno 
čudo. Zametak je i početak uskrsnuća svih ljudi 

kojim će Krist obuhvatiti, obnoviti i povesti ljude 
sa sobom u vladavinu svog Oca. Tko poriče Kri- 
stovo uskrsnuće, jasno je da će zanijekati i uskri- 
sivanje svih ljudi. Kristovo je uskrsnuće temelj i 
glavna točka cijele kršćanske vjere. Kad ne bi bilo 
tako, maša bi vjera bila bez postojanosti, bila bi 
prazno sanjarenje bez dometa. Ako mrtvi ne uskri- 
suju... ako Krist nije uskrsnuo, vi ste još u svojim 
grijesima, jer Kristovo uskrsnuće pobjeđuje smrt i 
grijehe; i dosljedno, izginuše oni koji u Kristu 
umriješe. 

Uskrsli Krist nije neopipljivo ili nevidljivo biće, 
recimo neki »duh«. Svojim je učenicima izjavio na- 
kon uskrsnuća: »Pogledajte moje ruke i moje noge. 
Ja sam, ja glavom. Opipajte me i ustanovite. Duh 
nema mesa ni kostiju, kao što vidite da ja imam« 
(Lk 24, 39). Tijelo je dio čovječje istovjetnosti, dio 
svake osobe. Odnosi se i na Isusa koji se kao Bog 
utjelovio, uzeo našu ljudsku narav. 

Ako ćemo oživjeti ponovno u svome tijelu, onda 
ćemo se i svi opet naći na okupu, prepoznat ćemo 
jedan drugoga, nećemo biti izgubljeni. 

U našoj tuzi ostaje nam nada. Stoga strpljivo 
i pouzdano u Božju riječ: »iščekujemo uskrsnuće 
mrtvih i život budućega vijeka«. 


oo m ano i ona oo a o m m 


20. ZADNJA POBJEDA NAD SMRĆU 
1 Kor 15, 19—24. 25—28; Br. 97 


Iako nevjernici često odbacuju Objavu i kršćan- 
sku nauku, ipak im često priznaju neku moralnu 
vrijednost, smjernice reda i izvor ljudskog dosto- 
janstva. Ponekad se pozivaju na riječi Montesquieua: 
»Čudne li stvari! Kršćanska vjera koja, čini se, nema 
drugog cilja osim blaženstvo zagrobnog života, pruža 
nam sreću i u ovome životu«. Ovaj se hvalospjev 

protivi Pavlovoj izjavi: »Ako se samo u ovome životu 
uzdamo u Krista, najbjedniji smo od svih ljudi. U 
tom je slučaju smrt za nas zaista crna nesreća, ko- 
načan rastanak. I za samog bi Boga bio promašaj. 

Zato kliče Pavao: Krist uskrsnu od mrtvih, prvi- 
na usnulih, da i nas povede sa sobom kad opet 
dođe. Ovo ispovijedamo u Vjerovanju: »Uskrsnuo 
treći dan... i opet će doći suditi žive i mrtve«. Sve 
ljude: one koji će biti mrtvi prije njegova dolaska 
i one koji će biti živi kada dođe. Vjerovanje zaključ- 
no veli: »Iščekujem uskrsnuće mrtvih i život budu- 
ćega vijeka«; vijeka što će ga Krist započeti svojim 
drugim dolaskom. 

Po naravi i po slijedu grijeha svi ljudi umiru. 
Baštinimo od prvog čovjeka, oca našeg roda. Ali je 
Krist stigao na našu zemlju, učovječio se i, ako 
smijem ovako govoriti, uzeo je u svoje ruke palo 
čovječanstvo, izbavio ga iz grijeha i smrti koja je 
»plaća za grijeh« (Rim 6, 23). Krist je uskrsnuo 
prvina, a zatim koji su Kristovi, o njegovu dolasku. 
Svi oni koji po vjeri i krštenju s njim sačinjavaju 
jedno jedinstvo. Lako ćete stoga razumjeti zašto je 
najmilija molitva prvih kršćana ovako glasila: »Dođi, 
Gospodine Isuse« (Otk 22, 20). 

Veliki dan Kristova povratka bit će kraj po- 
vijesti: Doći će svršetak. Zavapio je Isus umirući na 
križu: »Svršeno je« (Iv 19, 30). Načelno je sve svrše- 
no, ali nam ostaje i dalje borba za spas svih ljudi; 
borba što je vodimo na ovome svijetu protiv smrti 
i grijeha ,i gdje nam se čini da smo ponekad pobije- 
đeni. Krist se nevidljivo s nama bori, pomaže nam 
u pobjedi. U tom je smislu dobio naziv »Krist Kralj«, 
što često krivo shvaćamo. Krist je Kralj ljudi koji 
se sada bore i pate. Ali će ova borba biti dokon- 
čana pobjedom nad smrću i nad grijehom. Tada će 
se ispuniti prošnja »Očenaša«: »Dođi kraljevstvo 
tvoje«. Kraljevstvo Krista, vođe svih ljudi. Bit će 
dogotovljeno. Krist će kao čovjek predati čovječan- 
stvo Bogu i Ocu, a kao Bog, jednak Ocu, kraljevat 
će s Ocem zajedno. 

Kao posljednji neprijatelj bit će uništena smrt 
koja nas još uvijek ranjava i plaši. Bit će zadnja 
i potpuna pobjeda. I Pavao veličajnom, punom i 
jednostavnom riječju kliče da će tada biti Bog sve 
u svemu. 

Bolje i ljepše definicije neba i nepomračene ra- 
dosti ne možete zamisliti. Bog nam sada izgleda 
dalek, šutljiv, zamagljen, ali će tada svakome od nas 
biti očevidan, blizak; drugovat ćemo s njime bez 
posrednika, bez sumaglice, bez ikakva straha da će 
nas itko od njega odijeliti. Bit će naše vječno bla- 
ženstveno. Bit ćemo puni Boga. Zamislite: beskrajni 
Bog neće biti ni ispred nas ni blizu nas; On će biti 
s nama, a mi u njemu. 

Bog će biti sve u svemu. Jedan s drugim ćemo 
drugovati u Bogu. Nitko nas neće odstraniti. Plivat 
ćemo u istoj sreći. Bit ćemo sretni ne samo zato 
što je Bog u svima nego i zato što smo svi na okupu 
u savršenom i konačnom jedinstvu. 


21. USKRSNUT ĆEMO IZMIJENJENI 
1 Kor 15, 51—54. 57; Br. 98 


Evo, otajstvo vam kazujem: Svi, doduše, nećemo 
usnuti, ali svi ćemo se izmijeniti. Odjednom, u tren 
oka, na posljednju trublju. Pavao želi uvjeriti vjer- 
nike u Korintu, a i nas, u dogmu uskrsnuća mrtvih 
kada Krist dođe suditi »živima i mrtvima«, kako 
izričemo u Vjerovanju. Stalnost temelji na Kristovu 
uskrsnuću jer je temelj i središte cjelokupne kršćan- 
ske vjere. 

Zacijelo, navješćuje nam otajstvo koje prema- 
šuje svu našu maštu. Ne kazuje nam, i ne može 
nam kazati, kako će se to dogoditi. Zadovoljio se 
da nam rekne kako će to biti Božje djelo, jer Bog 
je sve stvorio: tijelo, biljke i zvijezde u svoj njihovoj 
ljepoti i raznolikosti (r. 35—41). 

Upozorava na dvije zablude u pogledu našeg 
uskrsnuća. Ponajprije: Svi ćemo se izmijeniti, odjed- 
nom, u tren oka. Znači da se neće dogoditi po nekom 
prirodnom postupnom razvoju, slično zrnu što se u 
zemlju sije pa uskrsne u klas. Dogodit će se trenutno 
jer će biti nadnaravno Božje djelo. Izmijenit ćemo se. 
Znači da se više nećemo vratiti u svoj prethodni 
život. Što bi nam i koristilo uskrsnuće kad bi nas 
vraćalo u ovaj bijedan zemni život. Jer ovo raspad- 
ljivo treba da se obuče u neraspadljivost. Nećemo 
uskrsnuti poput onih koje je Isus čudom oživio za 
vrijeme boravka na zemlji; oni su još jednom umrli 
kao što svi umiru. Naše tijelo neće biti obnovljeno, 
nego izmijenjeno, proslavljeno, pobožanstvenjeno. 

Međutim se nećemo prometnuti u anđele, u neke 
vantvarne stvorove ili u neprimjetljive likove. Ostat 
ćemo i dalje ljudi. Bit će naše tijelo, naše će tijelo 
oživjeti. Prema tome, prepoznat ćemo jedan dru- 
goga. Nećemo biti izgubljeni niti utopljeni u neku 
vrstu općenite besmrtnosti ili stapanja u Bogu, što 
ne bi odgovaralo našoj želji da živimo u Njemu, 
nego s našim životom u cijelosti, sa svim onim što 
imamo najbolje u sebi. 

Tada će se obistiniti riječ napisana: Pobjeđa 
iskapi smrt. Bog će po Isusu Kristu slaviti potpunu 
i konačnu pobjedu nad smrću i grijehom, koji su na 
ovom svijetu nudili našem slabom tijelu labavost, 
lomljivost i tjeskobu. 

Pavao radosno zaključuje: Hvala Bogu koji nam 
daje pobjedu po Gospodinu našem Isusu Kristu. 
I mi to činimo dok prikazujemo svetu misu. Nije 
samo ponizna molba za oslobođenje pokojnika već 
i »euharistija«, što u našem jeziku znači: zahvalji- 
vanje. Zahvaljivanje za sve što nam Bog dade u 
pogledu stalnosti i nade po Gospodinu naše Kristu. 
Uistinu, u misi nam se javlja u stanju uskrsloga, 
kao pobjednik smrti. On osobno, On sam preko naših 
usana zahvaljuje Ocu, a po pričesti odloži svoje 
uskrslo tijelo u naše tijelo. Svetu klicu našeg uskrs- 
nuća. 

22. SMRT I PREOBRAŽAJ 
2 Kor 4, 14—18; 5, 1 


Pavlova nas poruka hrabri: Bog koji je uskrisio 
Gospodina Isusa uskrisit će i nas s Isusom. Ovo će 
nas uskrsnuće dovesti u vezu s onima koje je smrt 
bila otrgla od nas. Bog će nas uskrsnućem postaviti 
skupa. 

Vizija budućnosti neka nam pomogne da podno- 
simo sadašnja iskušenja. Nije samo smrt iskušenje. 
Osim nagle ili neočekivane smrti postoji prethodno 
dugo i bolno doba kada smo slabili i pomalo se rušili. 
Svatko tko nije više mlad osjeća u sebi posljedice 
starenja, zamaranja. Pavao nas poređuje s kućom 
koja se od starosti mrvi i ruši, ali nas istodobno 
uvjerava da u sebi nosimo, da smo čak mi: nebeski 
dom, nevidljivi dom koji se gradi. Još bolje, koji se 
obnavlja i pomlađuje. 

Tko u pravom smislu riječi trpi, s vanjštine opa- 
da i gasi se njegova raspadljivost. Tako nam izgleda, 
ali se on patnjom preporađa. To ga poniženje obnav- 
lja jer ga dubinski ujedinjuje s Kristovom mukom. 
To i jest smisao ovih tajnovitih, ohrabrujućih riječi: 
Zato ne malakšemo. Naprotiv, ako se i raspada naš 
vanjski čovjek, ipak se naš nutarnji čovjek obnavlja 
iz dana u dan, jer nam naša časovita i laka nevolja 
donosi preobilnu, vječnu, od svega pretežniju slavu. 

U to vjerujemo iako ne vidimo. Ne dajmo se 
satrti uspomenama na onoga koga smo neprebolno 
izgubili. Vjera nam pomaže da otkrijemo pod ovim 
nesnosnim prividnostima nevidljivi ali stvarni rast 
novog čovjeka koji se malo po malo oslobađa grube 
zemljine kore kako bi stekao svoje ljepotno i vječito 
lice. Poput cvijeta: kada se sruši i vene, baš tada 
prigotavlja raskošan i slastan plod. Tako i smrt. 
Nije samo ono što nam vanjština nudi: smanjivanje 
i rušenje. U stvari, ona je preobraženje. Čovjeka 
vidjesmo gdje stari i opada, a stvarno se pretaljuje 
u novog čovjeka, ulazi u nepropadljivu mladost: Ne 

ciljamo na vidljivo, nego na nevidljivo, jer je vid- 
ljivo prolazno a nevidljivo je vječno. 

Vidljivo je maš zemaljski dom. Ako se mora 
srušiti smrću, mi se upravo smrću bližimo vječnom 
domu na nebesima, domu nerukotvorenom. Ovu je 
utješnu istinu preuzelo najstarije predslovlje u misi 
za pokojnike gdje ovako molimo: »Jer tvojim se vjer- 
nima, Gospodine, život mijenja, a ne oduzimlje. I kad 
se razori dom ovog zemnog boravka, pripravlja se 
vječni stan na nebesima«. 


23. PREMA VJEČNOM PREBIVALIŠTU 
2 Kor 5, 1. 6—10; Br. 99 


Otrcana je usporedba smrti s odlaskom. Neukus- 
no je za pokojnike govoriti: »Otišli su«. Istančanost 
izražavanja traži da izbjegnemo takve neprilične 
riječi. U kršćanskim istinama nalazimo hrabrosti da 
se lako možemo otresti straha i očaja pred smrću. 
Gledamo u umiranju samo polazak, ali je odredište 
puno tajne i nepoznanica za nas bijedne ljude. 

Pavao poređuje naše tijelo sa šatorom koji je 
naš zemaljski dom. Šator je neučvršćen i privremen 
dom. Smrt će ga srušiti. Međutim, smrt nas ne čini 
skitnicama bez krova: Imamo zgradu od Boga, dom 
nerukotvoren, vječan, na nebesima. Koji je to vječni 
dom? To je naše tijelo, uskrslo snagom i nalik 
Kristovu uskrslom tijelu. Uskrsnuće je tijela na za- 
vršetku vremena neoboriva istina. Bit će Božji za- 
hvat a ne čovječji. U stvari, kao neko novo stva- 
ranje. 


Naš je dolazak zapravo naš polazak sa zemlje. 
Plaši nas otrgnuće od zemlje. Pavao nas sokoli po- 
kazujući nam kako će se stostruko nadoknaditi kida- 
nje što ga smrt nanosi. Zbog toga nas opisuje kao 
ljude rastrgane između dva boravišta, dvije domo- 

vine. I obratno, između dva progonstva, dva stanja 
»iseljenih osoba« koje nemaju ni domovine ni og 
njišta: Useljeni u tijelo, iseljeni smo od Gospodina. 
Ne kaže da smo daleko od Njega. Po milosti i ljuba- 
vi sasvim smo blizu Njega. Ovdje na svijetu u vjeri 
hodimo. Vjera je stalnost, ali slijepa stalnost. Nije 
u gledanju. 

Sveti Pavao dvaput naglašuje (r 6 i 8): Ipak 
smo puni pouzdanja i najradije bismo se iselili iz 
tijela i uselili ka Gospodinu. Mi prihvaćamo da nas 
smrt razdomi iz tijela, jer znamo po nauci vjere da 
iako razdomljeni na ovoj zemlji, bit ćemo uzaviča- 
jeni na nebesima: useliti ka Gospodinu. 

Pavao zaključuje obraćajući se živima. Njegova 
nas pouka, ohrabrujuća i ozbiljna, nagoni na raz- 
mišljanje. Već sada se u ovom progonstvu moramo 
spremati za nebeski zavičaj. Sve svoje čežnje slijmo 
u to da omilimo Gospodinu. 

Kakav će biti naš prijem kod Njega, ovisit će 
o trenutku naše smrti kad se moramo pojaviti pred 
sudištem Kristovim. Plašite se ovih riječi? Upotpu- 
nite Pavlove riječi izjavom svetog Ivana apostola: 
»Bog nije poslao na ovaj svijet svoga Sina da osudi 
svijet, nego da se svijet po njemu spasi... Tko u 
Boga vjeruje ne sudi mu se. Onaj koji radi po istini 
dolazi k svjetlu da bi se očitovalo kako su njegova 
djela učinjena u Bogu« (Iv 3, 17—18). 

»Pazi na se i na nauku! Ustraj u ovome! Vršeći 
ovo, spasit ćeš i sebe i svoje slušatelje« (1 Tim 4, 18). 


24. TIJELU JE NAMIJENJENA SLAVA 
Fil 3, 20—21; 4, 1; Br. 100 


Što nas u pomisli na smrt najvećma ožalošćuje? 
Krhkost i bijeda čovječjeg tijela. Gledali smo pred 
smrt kako tijelo slabi, kako se poništava pod nava- 

lom bolesti, ili kako se skrši u nenadanoj nesreći. 
I sada pred nama leži nepomično tijelo. Povjerit 
ćemo ga zemlji gdje će se raščiniti, iščiliti u neop- 
hodnom i vječitom krugu prirodnih preobražaja. 

Mnogi misle da se kršćanska vjera samo zanima 
za dušu, a tijelo je sporedan dodatak čovječjem ži- 
votu, neudoban teret. Čak smetnja punini duhovnog 
života. 

Nije istina! Kršćanstvo ne spada u neku bestje- 
lesnu duhovnost. Naprotiv, kršćanstvo je religija 
Utjelovljenja gdje sam Bog uzima čovječje tijelo; 
religija je Isusa Krista, čovjeka nama slična, koji je 
pretrpio sve nevolje osim grijeha (Heb 4, 15). Krš- 
ćanstvo je religija Otkupljenja gdje se Isusovom tje- 
lesnom smrću i uskrsnućem ostvaruje cjelokupno 
oslobođenje. 

Tijelo je oruđe našeg posvećenja. U krštenju se 
tijelo polijeva, u protvrdi se polažu ruke iznad glave, 
a čelo se maže uljem, u pričesti preko našeg tijela 
ulazi u nas Kristovo tijelo i krv. Imamo i sakra- 
menat bolesničkog Pomazanja, namijenjeno bolesni- 
cima, da ih u sjedinjenju s Kristovim patnjama po- 
svećuju kako bi surađivali u općem spasu. Dok 
mažemo tijelo bolesničkim uljem, molimo za zdravlje 
tijela ili neka Bog ne dopusti da se duša skrši pod 
teretom boli, iscrpljenosti tijela. 

Prije negoli se tijelo položi u zemlju, Crkva ga 
okruži dokazima poštovanja i časti. Još mu jednom 
pruža zagrljaj kršćanske zajednice. Iskazuje mu čast 
blagoslovljenom vodom, doziva mu u pamet krštenje 
i moć čišćenja. Kadi ga tamjanom i time ga upozo- 
rava na čovječje božansko dostojanstvo. A tada se 
tijelo spušta u grob, u blagoslovljen grob. 

Sve se ovo slaže s ohrabrenjem što nam ga je 
uputio sv. Pavao. Doziva nam u pamet da je po 
krštenju i milosti naša: Domovina na nebesima. Zbog 
toga u punom povjerenju: iščekujemo spasitelja Go- 
spodina Isusa Krista; snagom kojom je kadar sve 
sebi predložiti, on će preobraziti ovo naše bijedno 
tijelo. Krist nije samo naš Spasitelj koji svojom 
ljubavlju i patnjama prosi u Oca naš spas nego je 

i posrednik koji će o sudnjem danu preobraziti ovo 
naše bijedno tijelo i suobličiti ga tijelu svome slav- 
nome. 

Crkva preuzima u obliku molitve ovo čvrsto 
Pavlovo uvjerenje pa u trećoj euharistijskoj molitvi 
u misi za pokojnike ovako moli: »Spomeni se sluge 
svoga (službenice svoje) kojeg (koju) si s ovoga 
svijeta pozvao k sebi. Daj da on (ona) koji (koja) 
je krštenjem urastao (urasla) u smrt tvog Sina po- 
stane dionikom njegova uskrsnuća, kad on, Krist, iz 
zemlje uskrisi mrtve i ovo naše smrtno tijelo suo- 
bliči slavnom tijelu svome«. 


Ovako na kraju zaključuje sv. Pavao: Zato, moja 
ljubljena i vruće željena braćo, moja radosti i moja 
kruno, ostanite, ljubljeni, tako čvrsto u Gospodinu. 
Ali ako smo građani neba, to još ne znači da obusta- 
vimo rad i borbu na zemlji, jer nam je zemlja prva 
domovina. Na zemlji pripremamo sebi nebesko kra- 
ljevstvo. Očekivanje uskrsnuća ne smije nas ulju- 
ljati u slatki san ili ograničiti na čežnju za nebom. 
Neka nas naša nada pomogne da čvrsto ostanemo 
u Gospodinu. 


25. VJERUJEMO U NEBO 
1 Sol 4, 13—14. 17—18; Br. 101 


Smrt nam izgleda kao vladavina noći. Naši nas 
dragi ostaviše i odoše u drugi svijet od kojeg nas 
dijeli nepreskočiv bedem. Čini nam se da ih je pro- 
gutala gusta tama. Ovo nas prividno nesavladivo 
neznanje tišti. To je dobro shvatio sveti Pavao. Već 
je dvadeset godina nakon Isusove smrti govorio: 
Braćo! Nećemo da budete u neznanju glede onih 
koji su usnuli, da ne tugujete kao ostali koji nemaju 
nađe. Riječju »ostali« misli na pogane. Oni su držali 
da je smrt let duše izvan nekog drugog svijeta. Kakav 

li je to život ili sreća duše ako izvan svog tijela luta 
po nepoznatim prostorima? 

Neki danas, po rođenju kršćani, zamišljaju pro- 
storno-površinski nebo i boravište mrtvih. Misle da 
mogu doći u dodir s njima. Previše žele doznati kad 
misle da bi mogli izbjeći neizbježivu nejasnoću u 
kojoj svi živimo na zemlji. Vjerujemo, ali kroz ne- 
jasnoću, maglu. 

Drugi su brojniji u našem materijalističkom 
vremenu. Dopuštaju samo ono što mogu opipati, pa 
se pomiriše s neznanjem. Zato ih lako obori i porazi 
gubitak drage osobe jer nemaju nade. Pozivaju se 
na opće mišljenje: »Kako ćemo doznati što se do- 
gađa poslije smrti? Ta još se nitko nije vratio da 
nam nešto rekne«. 

Upravo takvo nešto Pavao ne prihvaća. Naprotiv! 
Netko se je iz onoga svijeta vratio, jedan se je vratio 
iz smrti da osvijetli našu vjeru, potpali našu nadu: 
Isus Krist za kojega vjerujemo da umrije i uskrsnu. 
Pred smrt je izjavio: »Kad odem te vam pripravim 
mjesto, opet ću doći da vas uzmem k sebi, da i vi 
budete gdje sam ja« (Iv 14, 3). Nekoliko je sati 
prije smrti ovako molio: »Oče, htio bih da oni koje 
si mi dao budu gdje sam ja, zajedno sa mnom« 
(Iv 17,24). 

Pavao se oslanja na neopozivu Isusovu riječ pa 
zaključuje: Onda će Bog i one koji usnuše u Isusu 
privesti zajedno .s njime. I tako ćemo uvijek biti 
s Gospođinom. 

Opažate li kako je naša vjeru trijezna. Ne gubi 
se u maštovitim i bajoslovnim mislima, ni djetinja- 
stim i varljivim sanjarenjima. Muževna je vjera, ka- 
zuje nam najbitnije: Bit ćemo uvijek s Gospodinom. 
Vjera je otajstvo neba, a ne plavi, ružičasti oblaci, 
ili ne mnogo ukusna svirka na anđeoskim harfama. 
Ništa takvo! Samo ovo: Bit ćemo uvijek s Gospodi- 
nom. Iste je riječi upotrebio Isus kad je obećao raj 
pokajanom i obraćenom zločincu: »Zaista ti kažem, 
danas ćeš biti sa mnom u raju« (Lk 23, 43). 

Takva je naša vjera pred tajnom umiranja. Za- 
vršavam riječima svetoga Pavla: Tješite se dakle 

uzajamno ovim riječima: bit ćemo uvijek s Gospo 
đinom. 


26. APOSTOLOVA SMRT 
2 Tim 2, 8—13; Br. 102 


Navikli smo pod misom slušati odlomke iz po- 
slanica svetog Pavla, ali možda im uvijek nismo pri- 
dali pažnju. Vrijedno je da se časkom zaustavimo 
na njegovim riječima: »Ja se već prinosim za žrtvu 
ljevanicu, prispjelo je vrijeme moga odlaska. Dobar 
sam boj bio, trku završio, vjeru sačuvao. Stoga, 
pripravljen mi je vijenac pravednosti kojim će mi 
u onaj Dan uzvratiti Gospodin, pravedan sudac; ne 
samo meni, nego i svima koji s ljubavlju čekaju nje- 
gov iPojavak« (2 Tim 4, 6—8). Nije ovo besjeda o 
smrti ni posmrtni govor. Riječi su što ih je Pavao 
uputio svom najmilijem učeniku; riječi izrečene 
malo prije smrti koju predviđa i nagovješćuje. 

U tom je trenutku Pavao osamljen; mučnina 
svih staraca. Još je i napušten, izdan od mnogih uče- 
nika. Vjerojatno se dogodilo budući da je bio suđen. 
Njegovo je sužanjstvo tako strogo da ga je teško 
pronašao prijatelj koji ga je kanio utješiti (2 Tim 
1,15—17) 

U svojoj dubokoj tuzi Pavao gaji vjeru, podržava 


je osvjedočenjem: Spominji se Isusa Krista uskrs- 


nula od mrtvih, od Davidova potomstva — prema 
mome Evanđelju; za nj se ja zlopatim sve do okova 
kao zločinac. I Isus je bio vezan ,osuđen kao zločinac. 
Pavao trpi kao što je Isus trpio za njega. Zato jed- 
nom reče: »I tako u mom tijelu dopunjujem što ne- 
dostaje Kristovim mukama« (Kol 1, 24). Uvjeren 
je da njegove patnje koriste cijeloj Crkvi: Stoga sve 
podnosim rađi izabranih da i oni postignu spasenje, 
spasenje u Kristu Isusu, zajedno s vječnom slavom. 
I kršćanin koji trpi ujedinjen s Kristom dobija po 
Njemu vječni život, a može ga dobiti i za svoju 

braću u snazi zajedništva svetih. Pavao je okovan, 
ali riječ Božja nije okovana! Riječ će se i dalje 
širiti brigom apostola, njegovih učenika Luke, Timo- 
teja, Tita, ali i u snazi njegovih patnji i smrti što 
ih ujedinjuje s Kristovim mukama i smrću. Zato 
smrt što nas je danas rastužila nije ni u kom slučaju 
neki gubitak. Vjerojatno je plodna i blistava, što ne 
možemo ni naslutiti. 

Pavao pronalazi hrabrosti u riječima koje su 
zavrijedile naše povjerenje: Ako s njime umrijesmo, 
a umrli smo s njime po krštenju, s njime ćemo i 
živjeti, pridružit ćemo se njegovu uskrsnuću (Rim 6, 
3—5). Ako ustrajemo, s njime ćemo kraljevati. 

Isus je učenicima obećao: »Tko god mene prizna 
pred ljudima, priznat ću i ja njega pred svojim ne- 
beskim Ocem. Tko se mene odreče pred ljudima, 
i ja ću se njega odreći pred svojim Ocem nebeskim« 
(Mt 10, 32—33). Jeka su ove prijetnje Pavlove riječi: 
»Dobar sam boj bio, trku završio, vjeru sačuvao« 
(2 Tim 4, 7). Nije li ovo oholost? Nipošto. Pavao je 
svjestan da je i on, kao i ovaj za koga molimo, 
grešnik. No tko se gubio u slabostima, pa i teškim, 
još se ne smije proglasiti izdajicom. Nije se odrekao 
Krista. Stoga Pavao zaključuje: Ako ne budemo 
vjerni... moralo bi se po logičkom slijedu gornjih 
riječi zaključiti: i Gospodin neće biti vjeran! Ipak 
ne! Pavao ne zaključuje tako. Takvu je logiku pre- 
inačila Božja ljubav koju ne može svladati naša sla- 
bost. Pavao završava izrekom koja nam mora biti 
okrepa u crnini i tuzi: Ako ne budemo vjerni, on 
vjeran ostaje. Ta ne može sebe zanijekati. 


'27. RADOST U NEVOLJI 
1Pt1,3—8 


Sastasmo se da podijelimo tugu i bol. Počujte 
riječi svetog Petra kako iz njih teče radost: »Uvelike 
se veselite, iako nam se treba za kratko vrijeme ža- 

lostiti raznim kušnjama, da se tim iskušana vaša 
vjera kao prava i dragocjenija od raspadljivog zlata, 
koje se kuša u vatri, pronađe vrijednom hvale i časti 
u dan obavljenja Isusa Krista« (1 Pt 1, 6—8). Nije 
li ovo ponešto drsko i čudnovato? Nije. Petar se 
obraća kršćanima, doista progonjenima, koji su na- 
lazili utjehe u svjedočanstvima svoje vjere. Želim da 
i vi prisutni osjetite okrepu što nam je vjera nudi. 
Što se tiče drugih, poštujem njihovo mišljenje, ali 
ih molim da provjere kako utješno djeluju vjera na 
čovječji život. 

Petar po starom židovskom molitvenom običaju 
počinje blagoslovom: Nek je blagoslovljen Bog i Otac 
Gospodina našega Isusa Krista. Odmah označuje 
uzrok svog ushitnog veselja: Radi svog velikog mi- 
losrđa, svoje očinske nježnosti prema našoj bijedi: 
Preporodio nas je uskrsnućem Isusa Krista. U ovim 
je zadnjim riječima smisao veoma određen. Misli 
na sakramenat novog rođenja: krštenje (Iv 3, 3. 5). 
Po krštenju smo pridruženi Isusovoj smrti. Zato se 
smrt krštenika na ovom svijetu, iako tuguje, sastoji 
u tome da umire s Kristom. Ali krštenje također 
uključuje (Rim 6, 3—11) da kršćanin: »Iskusi njega 
i silu njegova uskrsnuća i sudjelovanje u njegovim 
patnjama, prilagođujući se njegovoj smrti, ne bi 
li kako postigao uskrsnuće mrtvih« (Fil 3, 10—11). 

Ne smijemo shvatiti naše uskrsnuće kao »re- 
prizu« prethodnog života. Bilo bi tužno jer bismo još 
jednom bili osuđeni na starenje, na umiranje. Ne! 
Uskrsnut ćemo u: Životonosnoj nadi, za baštinu koja 
se ne može ni raspasti, ni okaljati, ni uvenuti. Bit 
ćemo dionici Božje vječnosti, vječne mladosti. Živo- 
tonosna nada jest Krist. I »slava ove tajne« bogata 
je (Kol 1, 27). Ova je baština kraljevstvo Boga Oca, 
pripravljeno nam »od postanka svijeta« (Mt 25, 34). 
Čuva se na nebesima za vas. »Blago... gdje se krad- 
ljivac ne primiče, niti moljac grize« (Lk 12, 33). 

Razumljivo je što Petar, obodren Kristovim ri- 
ječima, ushitno kliče: Uvelike se veselite, iako vam 
se treba za kratko vrijeme žalostiti raznim kušnja- 
ma, ponajviše zbog smrti dragih osoba. Ali: Kušnje 

su provjeravanje vaše vjere. Lako je, naime, održati 
vjeru u miru i sreći. No kada smo sada pogođeni 
bolju, sada pokažimo koliko je gorljiva naša vjera, 
ili barem koliko bi je još trebalo pročistiti i osna- 
žiti. 

U tuzi kao da smo u noći. Vjera nam je svje- 
tiljka. Dostatna da nam osvijetli korake. Ova će 
vjera zasjati poput sunca, bez ijedne sjenke: u dan 
objavljivanja Isusa Krista. Doduše, za sada je Krist 
nevidljiv. Ako ga i ne vidimo, dodirujemo ga vje- 
rom i ljubavlju: Njega ljubite, iako ga niste vidjeli, 
u njega vjerujete, iako ga još ne gledate. 

Petar se na kraju opet vraća radosti. Ne bodri 
nas, samo tvrdi da ćemo se zbog nade na koju nas 
podsjeća: veseliti neizrecivom radosti. Neizrecivom 
jer će nas ova skrovita i tajanstvena radost što se 
krije u suzama proslaviti. Drugim riječima: već sada 
možemo nazreti radost kroz zastor crnina i tuge, 
kroz nju ugledati stalnost slave i blaženstva. A to su 
plodovi našeg krštenja. 


28. BOŽJA SMO DJECA 
Iv 3, 1—2; Br. 103 


Promatramo li smrt samo sa ovozemaljskog gle- 
dišta, past ćemo u napast da prigovaramo Bogu što 
nam je oduzeo iz sredine one koje ljubimo. Zabo- 
ravljamo da je smrt ljudskoj zajednici »plaća za 
grijeh«, kako nam poručuje sv. Pavao (Rim 6, 23). 
Bog je želio da s njime živimo u prisnoj vezi, ali je 
čovjekov neposluh izdao i suprotivio se Božjoj želji 
i ljubavi (Post 2, 17; 3, 9. 22). 

Sada više ne živimo u prokletstvu. Kršćani znaju 
kako je Bog predao svog Sina da nas izvuče iz gri- 
jeha i smrti. Zbog toga je Isus odlučio umrijeti. 
Potom nam je dao sakramenat krštenja koji nas 

vezuju uz njegovu smrt i uskrsnuće. Krštenje ukida 
u nama iskonsko prokletstvo, a proglašuje nas Bo- 
žjom djecom. Nije ovo sladunjavo i maštovito nakla- 
panje. Bog zaista na nas prenosi svoj božanski život 
i svoju sličnost. Počujte o tome sv. Ivana: Gledajte 
koliku nam je ljubav darovao Otac: djeca se Božja 
zovemo, i jesmo. 

Ovakva istina, ovakva izuzetna divota pristupač- 
na je samo kroz vjeru: Sada smo djeca Božja, i još 
se ne očitova što ćemo biti. Tko ovo želi prihvatiti, 
mora u ovo vjerovati. Nije dostatno da prihvatimo 
beskrajno Biće, našeg Stvoritelja, nego se moramo 
povjerljivo predati Božjoj riječi, vjerovati da je Bog 
živa osoba koja nas očinski voli i želi nam pokloniti 
sreću, uvodeći nas u svoj nutarnji život. U tom 
smislu tumači Ivan, misleći na one koji su daleko 
od Boga: Svijet nas ne poznaje, ne umije nas poisto- 
vjetiti s djecom Božjom, jer ne poznaje njega. 

Nažalost, teško se primijeti da smo Božja djeca 
jer smo osrednji, sebični i nesusretljivi, pa pružamo 
veoma lošu sliku svog nebeskog Oca onima koji ga 
ne poznaju, a morali bi u nama uočiti sličnost djece 
i Oca. Ispričavamo se: u vjeri mi nije sve jasno: gle- 
damo Boga kroz maglu. Zaboravljamo da sv. Pavao 
veli: »gledamo uz pomoć ogledala, nejasno«, a tek 
ćemo u drugom svijetu gledati »licem u lice« (I Kor 
13, 12). Još nastavlja Pavao: »A onda ću savršeno 
spoznati kao što me i Bog spoznao« (ib.). S ovim se 
riječima posve slaže sveti Ivan: Znamo, kad se oči- 
tuje, bit ćemo njemu slični, jer vidjet ćemo ga kakav 
jest. 

Smrt nam izgleda upadanje, utonulost u noć. 
Naprotiv nam vjera kazuje da je smrt ulazak u tjes- 
nac, u mračan prokop koji nas izvodi u obasjan dan. 
Ovo će sitno svjetlo vjere jednog dana, ako ga bu- 
demo njegovali planuti u veliki plamen, u svjetlo 
što će nas usrećiti, darovati nam život i slavu. Pod 
ovim ćemo svjetlom tek tada izravno gledati Boga; 
ovo će svjetlo spaliti sve naše nesavršenosti; ovo će 
nas svjetlo očistiti do dubine, spustit će nam na usne 

riječi Psalmista: »U tvom svjetlu gledat ćemo svjet- 
lost« (Ps 35/36, 10). 

Završimo Predslovljem za pokojnike u misi: 
»Premda nas ožalošćuje sigurna sudbina umiranja, 
ipak nas tješi obećanje budućeg uskrsnuća«. 


29. LJUBAVLJU KROZ SMRT U ŽIVOT 
"1 Iv 3, 14. 16—20; Br. 104 


Mi znamo da smo iz smrti prešli u život, jer 
ljubimo braću. Poruka je sv. Ivana »učenika kojega 
je Isus volio« (Iv 19, 26). Na zadnjoj Večeri sjedio 
je najbliže do Isusa (Iv 13, 23) i čuo kako daje novu 
zapovijed: »Ljubite jedan drugoga kao što sam ja 
vas ljubio« (vI 13, 34; 15, 12). Ivan je shvatio da će 
Isus dati svoj život, iz ljubavi za nas, u sakramentu 
kruha i vina: tijelo i krv što u svakoj misi svetku- 
jemo. Bio je i s Marijom pod križem. Bio je svjedok 
Isusove smrti i probadanja Srca iz kojeg poteče krv 
i voda, simboli života i ljubavi (Iv 19, 25—26. 31—35). 

Ivan izvlači zaključke iz Kristova primjera i nje- 
gove zapovijedi: Prešli smo iz smrti u život, jer lju- 
bimo braću. Smrt je tek prijelaz: Tko ne ljubi, ostaje 
u smrti. Takvima je smrt klopka i besputica. A mi 
smo po ovom upoznali Ljubav: on je za nas položio 
život svoj. Prema tome: I mi smo dužni živote po- 
ložiti za braću. 

.Sveti Ivan napominje kako je nemoguće gledati 
brata u nevolji, a ostati zatvorena srca. Kako će lju- 
bav Božja ostati u njemu? Nemoguće! Iskrena se 
ljubav ne hrani laskavim riječima. Djelima se doka- 
zuje: Ne ljubimo riječju, nego djelima i istinom. Po 
tome ćemo spoznati da smo od istine i pred njim 
umiriti svoju savjest. 

Nadamo se da je ovaj brat. na odru bio pleme- 
nit i odan pomagač svoje braće. I on je bio, kao što 
smo i mi grešnik. U prvim recima Ivanove posla- 

nice čitamo: »Ako tvrdimo da grijeha nemamo, sami 
sebe varamo i u nama nema istine« (1 Iv 1, 8). 
Priznajemo, grešnici smo. Ali nas sv. Ivan lijepo 
tješi, želeći nas osloboditi straha: Ma za što nas naša 
savjest osuđivala, Bog je veći nego naša savjest. On 
poznaje sve. Upravo tako! Bog nas pozna da u dubi- 
nu duše ,bolje negoli mi sami sebe poznajemo; On 
nas je stvorio i »dobro zna kako smo sazdani, spomi- 
nje se da smo prašina« (Ps 103/102). Bog također 
zna da mnoštvo slabosti ne može nadvladati duboko 
usmjeren život prema Bogu i našoj braći ljudima. 

Mi koji još živimo nastavimo ljubiti svoju braću 
kucajući na Božje srce, veće od svakog čovječjeg 
srca i molimo za onoga koji je smrću, nadajmo se, 
sasvim pripao istini. 


30. BOG JE LJUBAV 
1 Iv 4, 7—10 


Riječi su ljubimca Isusova, navjestitelja ljubavi. 
Divnih li riječi: Bog je ljubav! Jedinstvene u Svetom 
pismu. Nećete ih naći u drugoj religiji ili filozofiji. 
Ali ove riječi izgledaju neprihvatljive, proturječne, 
neobične a i drske barem u nekim životnim trenu- 
cima. U suprotnosti su s onim što oko sebe vidimo. 
Nama se ukazuje drugačiji svijet što ga je Bog stvo- 
rio i proglasio dobrim. Pun je borbi, rušenja, svih 
vrsta nesreća. Kad nas posjeti smrt, ponekad nakon 
tolikih nevolja, te nas uzdrma, isprazni, uznemiri 
cijelu obitelj ili najbliže, lako pomislimo kako nije 
baš lako uočiti izjavu svetog Ivana: Bog je ljubav. 

Ovakav bi prigovor donekle bio oprostiv i oprav- 
dan kad bi nam Ivan ili Sveto pismo općenito htjelo 
predočiti Boga kao savršeno, beskrajno, predaleko i 
u vječnost zatvoreno, sebično, nepristupačno Biće. 
Kršćanstvo nam na sasvim drukčiji način prikazuje 

Boga. Već nam Stari zavjet govori o Bogu koji ljubi 
ljude, koji želi biti ljubljen, koji priskače u pomoć, 
vodi i štiti. Evanđelje ide još dalje. Pokazuje nam 
kako Bog, savršeno svet i sretan, pronalazi način da 
za ljude trpi u osobi Isusa Krista koji je jedno s 
Ocem. Ivan jasno poručuje: Nismo mi ljubili Boga, 
nego je on ljubio nas i poslao svog Sina kao po- 
mirbenu žrtvu za naše grijehe. 

Mi smo krhki i ograničeni stvorovi. Bog nije 
spriječio naše patnje. Patnja je istodobno nužnost 
naše naravi i posljedica grijeha. Grijeh je stresao 
s nas okrilje što nam ga je nudio Bog u početku 
svijeta, uvodeći nas u blizinu svoga života. Bog nije 
htio poništiti patnju. Nije htio — ponekada se krivo 
naglašuje — od patnje napraviti neko dobro, neku 
vrhunsku vrijednost. Patnja u Božjim, a i u našim 
očima ostaje zlo. Ali je Božje remek-djelo, divan nje- 
gov pronalazak što je od patnje i smrti učinio pri- 
godu, još bolje, oruđe ljubavi i istinskog života. Bog 
je poslao na svijet svoga jedinorođenog Sina, da 
živimo po njemu. 

Nikakvo umovanje, nikakvo dokazivanje neće 
nam nikada riješiti zagonetku i sablazan zla, boli i 
smrti. Ipak možemo ući u tajnu ,možemo je usvojiti, 
i koristiti za život ako promatramo raspetog Isusa. 
Još bolje, ako njegovu bol i njegovu smrt prikažemo 
skupa s našom boli i smrću u žrtvi mise. 

Vjerujemo da se u misi pretvaraju kruh i vino 
u Kristovo tijelo i krv, ali moramo i ovo vjerovati da 
se u životu kršćanina pretvaraju bol i smrt u ljubav 
i život. 


31. NJIHOVA IH DJELA PRATE 
Oik 14, 13; Br. 105 


Blaženi mrtvi koji umiru u Gospodinu. Njihova 
je smrt, vjerojatno prethodno praćena teškim bo- 
lima, samo san: ako umiru u Gospodinu. Drugim ri- 

ječima, umrli su vjerujući u Krista, povjeravajući 
se kao djeca svom nebeskom Ocu. Ako su u Gospo- 
dinu umrli, uskrsnut će na sudnjem danu. Nemojte 
misliti da do tada mrtvi utonuše u zaborav, u neku 
besvjesnost. Kada bi tako bilo, nitko ih ne bi nazivao 
blaženima. Ovo blaženstvo i blaženstva iz Evanđelja 
označuju puninu života i sreće. Umrijeti u Gospodinu 
znači predati sve u Božje ruke kao što je učinio Isus 
na križu (Lk 23, 46): »U tvoje ruke predajem svoj 
duh«. Umrijeti u Gospodinu znači sastati se s Njim, 
živjeti s Njim, živjeti svojim krepkim životom, a ne 
dremljivim i osakaćenim. 

Govori Duh, neka otpočinu od svojih trudova. 
Kad u bogoslužju za pokojnike molimo »pokoj vječ- 
ni«, ne mislimo na mlitavost, opuštenost. Neka otpo- 
činu od svojih trudova, tj. od svih poslova, nemira 
i obmana što ih neizbježno donosi ovozemni život. 
Ta i Job je život nazivao »prisilnim radom« (Jb 7, 1). 
Njihov je počinak pun života. U isto vrijeme molimo 
za njih pokoj vječni i »svjetlost vječna neka im svi- 
jetli«, a »Život je svjetlo ljuđima« (Iv 1,4). 

Život im se nastavlja jer ih: prate djela njihova. 
Možda će nas zbuniti pomisao na njihove prijašnje 
grijehe? Ali su grijesi samo nedostaci, slabosti, pro- 
mašaji, a tko umire u Gospodinu, tj. u vjeri i u lju- 
bavi, prate ga upravo ona djela koja su u skladu s 
usmjerenjem prema Gospodinu. 

Naša je dužnost pomoći mrtvima kako bi ih 
pratila njihova djela. Kako? Živjeti u istim idealima, 
u istoj vjeri, slijediti iste korake odanosti i dobro- 
hotnosti, pa ćemo zaista na taj način dostojno nada« 
riti svoje mrtve. To je ljepše od naricanja i vijenaca. 

Pascal je negdje čuo od nekog duhovnika da 
je veoma »korisno i vrijedno dobročinstvo prema 
mrtvima ako učinimo ono što bi oni uradili kad bi 
bili još na ovom svijetu«. Stoga molimo za mrtve, 
slijedimo ih u dobrom životu, pa će im to pomoći 
da ih prate djela njihova. Čak i sada kad počivaju 
u miru. 

32. NOVO NEBO I NOVA ZEMLJA 
Otk 20, 11—15; 21, 1; Br. 106 


Kršćani s nepovjerenjem čitaju Ivanovo Otkri- 
venje. Vele da je mračno, premaštovito, zastrašujuće, 
prepuno nesreća i jezivih lomova. Ipak je ta knjiga 
ispunjena nadom. Pisana je u doba teških progona 
kršćana od rimskih careva. On Nerona pa dalje. Bili 
su u opasnosti da se obeshrabre. Ta zar im nije obe- 
ćana sreća kad postaše kršćanima? 

Premda ne živimo u takvim progonima, ipak 
bismo mogli Bogu i Crkvi postaviti slično pitanje. 
Čovječji je život izložen opasnostima, obmanama i 
udarima; bijedan je i labav. Posebno osjetimo kada 
smrt pokuca na naša vrata ili na vrata naših dragih. 
Tada vapijemo: Gdje je Bog u kojega bjeh položio 
sve svoje ufanje, za kojega mi govorahu da nas ljubi 
kao Otac? Gdje je Krist od kojega očekivah blago- 
slov i zaštitu? 

Knjiga Otkrivenja odgovara upravo na ovakve 
prigovore. Ne skriva smrtnu tjeskobu, opasnost, pri- 
jetnju što muči kršćane. Naprotiv, otkriva sakriveni 
smisao borbe. »Otkriva«, zato se i zove Apokalipsa, 
što u našem jeziku znači otkrivanje. 

U zaleđu vidljive bitke odvija se golema nevid- 
ljiva borba između Kristovih neprijatelja: sotone, 
grijeha i smrti. Ali je zajamčena konačna Kristova 
pobjeda nad svim njegovim neprijateljima i našim. 
Dostatno da izdržimo hrabro u nametnutoj borbi. 
Puni nade iako je počesto teško. Zadnje poglavlje 
Otkrivenja opisuje nam konačan trijumf. 

Evo ponajprije zadnjeg Suda. 7 vidjeh mrtve 
male i velike: stoje pred prijestoljem, sjedištem s 
kojega će Bog suditi. Već uskrsnuše, jer, veli, stoje. 
A što veli male i velike, spada u način govora. Drugim 
riječima: svi bez iznimke. 

I mrivi suđeni biše prema onome što stoji napi- 
sano u knjigama, po svojim djelima. Njihova su djela 
upisana u knjigama, označuje savršeno Božje pozna- 


60 


vanje svih naših djela: skrivenih, dobrih i zlih. Taj 
opći sud, kako mi nazivamo, nije površan, nego je 
do u tančine osoban. Ljudska je pravda često krvava, 
ne ispituje pojedinosti. Božja se pravda smjenjuje 
s milosrđem. Želi svakog pojedinca spasiti. Zar Isus 
nije kazao da je došao »spasiti ono što je izgubljeno« 
(Lk 19, 10). Tko je slijedio Isusa, tko je slušao nje- 
govu riječ, upisan je u knjigu života, iako je možda 
u proteklom životu lako ili teško griješio. Otkrive- 
nje veli da samo onih nema u knjizi života koji su 
se borili protiv Krista i njegove evanđeoske nauke 
o bratskoj ljubavi. Suđom Bog očituje svoju po- 
bjedu nad smrću: Smrt i Podzemlje predade svo- 
je mrtvace. Jaram je smrti satrt ovaj put do 
kraja, jer: Smrt i Podzemlje biše bačeni u jezero 
ognjeno. Jezero ognjeno — to je druga smrt, zadnja 
smrt. ' 

Tada će i Bog, ako smijem tako reći, biti oslo- 
bođen smrti, one smrti koju on nije stvorio (Mdr 
1, 13). Slobodan je da ostvari novo stvorenje bez 
opasnosti, jer je smrt, »zadnji neprijatelj«, posve 
uništen (1 Kor 15, 26). Zato kliče pisac Otkrivenja: 
Vidjeh novo nebo i novu zemlju. To mi nazivamo 
»završetak  svijeta«. Prestanak jednog istrošenog, 
ostarjelog svijeta. Preobličio se u novi, sretniji i 
vječni svijet. U novo nebo i novu zemlju, o čemu je 
već govorio i Stani zavjet (Iz 65, 17). 

Nije Otkrivenje napisano da nas straši i ucvili. 
Ono priznaje sve naše nevolje na zemlji, ali nas 
tješi obećavajući konačnu radost. Kazat ćete: Daleko 
je to, brate ,tko će to dočekati. No utjeha je i ohrab- 
renje što već sada shvaćamo smisao patnje. Ohrab- 
renje što nam je već sada srce obasjano i osnaženo 
nadom. 

Recimo još nešto više. Taj skladan svijet, najav- 
ljen za zadnje dane svijeta, iako je daleko, već danas 
postoji. Sada se gradi, sada raste. Očima ga ne vi- 
dimo, ali sudjelujemo u njegovoj izgradnji, njegovom 
rastu po svojim patnjama koje čvrsto vezujemo uz 
Isusa Krista. 

33. I SAM BOG BIT ĆE S NJIMA 
Otk 21, 1—5, 6—7; Br. 107 


Pisac Otkrivenja u viziji svršetka svijeta najprije 
nam predočuje žestoki boj u svijetu, a zatim nam 
otkriva sjaj i radost kršćana u nebu. 

Nebo! Danas se jedva usudimo govoriti o nebu 
da ne izazovemo nekima smiješak na usnama. Vjero- 
jatno zato što smo o nebu govorili suviše djetinjasto 
i neprilično kao da je netko od nas po njemu puto- 
vao. Previše smo ulazili u pojedinosti, pa neki izgu- 
biše povjerenje. Ipak moramo o nebu govoriti. Na- 
dasve o trenutku kada se ispred nas isprsi smrt, kad 
nas tako oštro ošine te nam nije moguće mimoići 
misao na život poslije smrti. 

Porazgovorit ćemo o nebu pomoću Otkrivenja. 
Doduše, i ova se knjiga služi slikama. Ali kao tjelesni 
ljudi ne razumijemo drukčiji govor. Uočit ćemo kako 
u tim slikama nema ništa djetinjasto, ne izobličuje 
i ne prerušuje istinost misterija, već nam predočuje 
stvarnost iznad svih tvarnih maštovanja. 

Pisac nas ponajprije upozorava da su u pitanju 
istine, maštom neizrecive i nezamislive. U nadnarav- 
nom viđenju zadnjih dana veli: Vidjeh novo nebo 
i novu zemlju, jer prvo nebo i prva zemlja uminu; 
mora više nema. U Bibliji se »more« uzima za pojam 
neke grozote, neukrotivosti, grdosije i pogibli što 
ih sa sobom donosi područje grijeha pobunom protiv 
Boga. More će tada iščeznuti kao i prvo nebo i prva 
zemlja što ih poznamo. Zamijenit će ih novo nebo i 
nova zemlja, što ih još ne poznamo i ne možemo 
zamisliti. 

I vidjeh Sveti grad novi Jeruzalem: siđe s neba 
od Boga, prava Božja tvorevina. Nebo silazi na ovu 
zemlju kao Sveti grad, poređen s Jeruzalemom. Nebo 
je uistinu, kako često reče Isus, grad, kraljevstvo, 
makar to sve bilo tajnovito. Nazivi kazuju kako ćemo 
biti svi skupljeni u savršenom miru. Ove bi slike 

mogle ispraviti naše premaglovite i suvišne duhovne 
zamisli neba. No ne smijemo opet upasti u nestvarno 
i neko zasebničko stanje. ' 

Ljepota će grada donekle sličiti ovozemnoj lje- 
poti Jeruzalema koji je pobožne Židove uzdizao do 
ushićenosti (v. Psalme). Nadasve to čitamo u Tobiji 
(13, 7). Nakon slike grada služi se Otkrivenje pored- 
bom divnog Božjeg grada koji je opremljen kao za- 
ručnica, nakićena za svoga muža. Ova poredba diše 
milinom, svježinom i nadom u savršeno jedinstvo. 

Nebo nam je prikazano kao mjesto gdje ćemo 
biti s Bogom, Bog s nama. Ni u kom slučaju ne smi- 
jemo misliti da je u pitanju »mjesto«, neko pro- 
storno »prebivalište«. Ne, nego životni odnos, osoban 
odnos s Bogom, kao što se odnosi zaručnica sa zaruč- 
nikom, prijatelj s prijateljem. »Biti sa«... jedno- 
stavan je izraz. U Bibliji se često javlja, razliježe se 
u tisuću raznih odjeka: »Evo Božjega stana s lju- 
dima, on će stanovati s njima, oni će biti njegov 
narod, i sam će Bog biti s njima (r. 3. 4.). Zar mo- 
žete zaboraviti da je Bog, postavši čovjekom, dobio 
ime »Emanuel«, što znači: Bog s nama« (Mt 1, 23). 

Ovo stanovanje s Bogom može uroditi samo ra- 
došću. Pobrisat će sve suze, kako već davno prore- 
koše proroci (Iz 27, 8). I on otrt će im svaku suzu 
s očiju, te smrti biti više neće, ni tuge, ni jauka, ni 
boli biti više neće jer. — prijašnje uminu. 

Sve je ovo anđeo govorio Ivanu, a sada Bog pro- 
govara. Potvrđuje anđelove riječi ovako govoreći: 
Evo, sve činim novo! Ja sam Alfa i Omega, Početak 
i Svršetak; sve je od njega jer on je stvoritelj; sve 
kreće prema njemu. On je cilj koji obnavlja svijet 
i daje mu završni oblik. 

U završnici nam obećava sudjelovanje u božan- 
skom životu: Ja ću žednome dati s izvora vode života 
zabadava. To će biti baština pobjednikova; i ja ću 
mu biti Bog, a on meni sin. Nebrojeno smo puta na 
ovome svijetu doviknuli Bogu: »Oče naš, koji jesi 
na nebesima«, a u nebu ćemo doživjeti prisno i milo 
Božje očinstvo. 

Molimo za našeg pokojnika koji je krštenjem 
postao Božjim djetetom, da što prije osjeti sreću 
Božje blizine, da bude neposredno, bez koprene, sa 
svojim Bogom. 

ČITANJA EVANĐELJA 


34. ISTINSKE VREDNOTE KRŠĆANSKOG ŽIVOTA 
Mt 5, 1—12; Br. 128 


U svjetlu blaženstva 


Kada smrću nestane prijatelj, prirodno je da 
ga oplakujemo, da nas gubitak ranjava. Skloni smo 


kružiti pogledom po njegovu završenom životu. Kod 


jednoga se divimo njegovim uspjesima u obitelji, 
na poslu, iako je moglo biti uspješnije. Mogli bismo 
mu i zavidjeti da ga smrt nije okrutno pokosila. Kod 
drugoga opažamo skromniji život bez velikih upliva 
sa strane, bez blistavih veza. Kod trećega je život bio 
ispunjen razočaranjima i udarcima, a zadnji je pečat 
nevoljama udarila smrt. 

Ovako redovito ljudi prosuđuju. Imaju donekle 
pravo. Ali smo se mi ovdje okupili u Kristovo ime. 
Neka nam njegova riječ bude mjerilo i ohrabrenje. 
Prisjetimo se Isusova govora na gori o blaženstvima. 
Doduše, govor se mnogo ne tiče smrti, neki ga čak 
primjenjuju na vjenčanju. Međutim nam se u ovom 
času predstavlja kao povelja kršćanskog blaženstva, 
javlja nam se kao svjetlo što obasjava unatrag dovr- 
šeni život, kako bismo mogli ocijeniti življenje što 
nam ga Isus zacrta. 

Pri ukopu nam Isusova riječ pruža nadu i okre- 
pu. Ovdje nije raspoloženje kao na vjenčanju, gdje 
predviđamo izglede za budućnost ognjišta u kojem 
počinje novi život. Ovdje je drugačije raspoloženje. 
U izgledu je sreća na nebesima. Ne samo u novom 
životu nego i u obnovljenom životu koji neće imati 
kraja. 

Isus je u govoru na gori upotrebio riječ »bla- 
ženi« devet puta zaredom. Ta riječ u njegovim ustima 
nije bilo kojeg smisla ili prolaznoga značenja. Ta 

riječ je puna sreće, sreće za kojom sav čovjek 
čezne. »Blaženi ili »blago onima« doziva nam u pamet 
sreću koja se za vjernike sastoji u zasitnom gledanju 
Boga, u izravnom sudjelovanju u njegovoj vječnoj 
i savršenoj sreći. 

Vrijedi za sva blaženstva. Ali su blaženstva skro- 
jena nešto drugačije, sasvim obratno nego bismo ih 
mi zamislili. Mi bismo radije ovako govorili: Blago 
slavohlepnima, blago silnicima, blago spletkarima, se- 
bičnjacima ... Isus ne govori tako! 


Siromašni, kroiki, ožalošćeni 


Prvo blaženstvo uključuje sva ostala, ali nas i 
najviše smućuje: Blago ubogima u duhu. Nisu ovdje 
u pitanju samo oni koji ostaše bez novca, ni bogataši 
koji ne dopustiše da ih porobi novac. Radi se o du- 
bokom, nutarnjem siromaštvu kada se čovjek pred- 
stavi Bogu razoružan, polažući sve povjerenje u 
Boga, a ne u sebe. 

Tko je pred Bogom skroman, ponizan je i pred 
braćom. Ubogi u duhu pogotovo su oni koji su 
krotki. Ne traže kako bi zagospodarili drugima, ne 
žele ih poniziti ili iskoristiti. Zato će baštiniti 
zemlju. Obećanu zemlju što čeka one koji opslužuju 
Božji savez ljubavi, one koji poput Isusa ne žive 
zato da im se služi, nego zato da mogu drugome biti 
na usluzi. 

Sljedeće je blaženstvo najneobičnije. Gotovo 
prava suprotnost istini: Blago ožalošćenima. Neki 
htjedoše razvodniti ovu suprotnost pa isticahu kako 
se odnosi na obraćenike koji plaču zbog počinjenih 
grijeha. Neki vele da se odnosi na one koji tuguju 
zbog nereda u svijetu, zbog opadanja vjere i slično. 
Mogli biste i tako misliti, ali se u tom slučaju ne bi 
ovo blaženstvo razlikovalo od slijedećeg koje glasi: 
»Blago žednima i gladnima pravednosti«. Zato pri- 
hvatimo riječi onako kako ih je Krist izrekao. I 
danas nam mnogo govore, baš danas kad tugujemo 
za pokojnikom. Ne može čovječji život izbjeći udar- 

ce, crninu, razočaranje i suze. Ako su mu suze bez 
ogorčenosti, bez pobune, bez sebičnih vijugavosti 
i mrzovolje, on će se utješiti. Ne uzmite u otrcanom 
smislu da će se u svako doba naći netko koji će ih 
tješiti. Iz iskustva znamo da, nažalost, nije tako. Ovo 
bi prema načinu biblijskog i evanđeoskog govora 
trebalo ovako shvatiti: Njih će tješiti Bog. 

Bog je u više navrata tako rekao. U Starom 
zavjetu: »Kao što mati tješi sina, tako ću i ja vas 
utješiti« (Iz 66, 13). Jednako kaže u Evanđelju: »Do- 
đite k meni svi koji ste umorni i opterećeni, i ja ću 
vas okrijepiti« (Mt 11, 28). Ivan se u Otkrivenju po- 
ziva na Izaiju: »On će otrti svaku suzu s njihovih 
očiju. Smrti više neće biti, neće više biti ni tuge, ni 
jauka, ni boli, jer stari svijet prođe« (21, 4). Ako 
vrijedi za ljude zadnjeg dana, vrijedi i sada prije 
zadnjih dana svijeta, i za one koji strpljivo snose 
svoje boli. Ubogi u duhu su i ožalošćeni. Neusiljeno 
se predaju Božjoj dobroti. 


Milosrdni, gladni pravednosti, mirotvorci 


Ostala su blaženstva shvatljivija. Nisu pasivnog 
značenja, već traže aktivno sudjelovanje u Božjem 
kraljevstvu i u brizi za ljude. Blago milosrdnima koji 
su jedno srce i jedna duša s patnicima i u pomoć im 
priskoče. Blago gladnima i žednima pravednosti koji 
ispravno zauzmu stav prema Bogu i ljudima. Oni će 
se nasititi. Nasitit će se više nego mogu zamisliti 
kada sretnu Boga pravedna bez pogreške. Blago mi- 
rotvorcima. Ne toliko mirnima, neopasnima, nego 
onima koji grade mir, koji se trude da izmire ljude 
s Bogom i ljude međusobno. 

Svako blaženstvo moramo povezati s Bogom. 
Tko ga posvjetovnjači, ispraznit će mu sav smisao. 
To ne znači da neki nevjernici ne mogu ostvariti u 
životu blaženstva. Mirotvorac, makar iz čisto ljudskih 
razloga, ipak radi u Božjem smjeru. S pravom reče 
Jeremija: »Ja znam svoje naume koje s vama namje- 
ravam, naume mira a ne nesreće, da vam dadnem 
budućnost i nadu« (29, 11). 

Progonjeni | 

Tko radi na izgradnji mira i pravde, mora doći 
u sukob s ljudima. Ali se moramo boriti protiv onih 
koji podižu ratove i potpaljuju nepravdu. Osmo i 
deveto blaženstvo odnosi se na »ponižene i uvrije- 
đene«. da se poslužim izrazom Dostojevskoga. Pisao 
je Matej Evanđelje u doba kada su apostoli bili pro- 
ganjani do mučeništva pa su ova blaženstva shvat- 
ljivija. Bez obzira na mučeništvo, mora navući na 
sebe prezir i sukob tko god je Kristovom idealu 
vjeran. 


Čista srca 


Još je jedno blaženstvo veoma važno. Može nam 
sva ostala osvijetliti. Blago čistima srcem, oni će 
Boga gledati. U zabludi smo ako riječima čista srca 
pridajemo današnji smisao i način tumačenja. U 
našem je govoru riječ srce sjedište čuvstvenog života, 
a čistoća se protivi tjelesnim grijesima. Kad bi bilo 
tako, bili bi »čistim srcem« kršćani ako su bespri- 
jekorni u seksualnim grijesima. Boga bi gledali samo 
oni koji se nikada u tom smislu nisu ogriješili. To 
bi bila prava besmislica! Zar se upravo Isus nije 
najviše družio s grešnicima? Napadao je farizeje koji 
su sebe smatrali staleškim »čistuncima«: »Zaista, 
kažem vam, carinici i bludnice su ispred vas na putu 
za kraljevstvo nebesko«, jer su poslušali Ivana Krsti- 
telja koji im je propovijedao obraćenje (Mt 21, 
31—32). 

Riječ »srce« u Starom zavjetu nema onaj smisao 
što ga mi danas upotrebljavamo. Za nas je srce organ 
čuvstva. ljubavi. U Starom zavjetu srce je sjedište 
misli, razmišljanja, svježih uspomena na prošlost, 
volje koja gradi budućnost. Čisto srce označuje is- 
pravne nakane i vjernu volju. Prema tome, kršćanin 
grešnik u svom životu može ipak biti čista srca, jer 
je u okaljanosti sačuvao svoj dubinski smjer prema 
Bogu. Recimo jasnije: nije ugasio ljubavi prema 

Bogu ili barem želju da ljubi Boga svim silama, ma- 
kar i ne bilo uvijek djelotvorno. Obraćenje — uvijek 
potrebno — pronašlo je i oslobodilo ovu dubinsku 
volju. 

Mogli bismo usporediti »čisto srce« sa »zdravim 
okom«. Divno veli Isus: »Bude li ti oko zdravo, či- 
tavo će ti tijelo biti osvijetljeno« (Mt 6, 22). Kada 
Krist farizeje naziva licemjerima, čini to zato što 
sve svoje dubinske nakane nisu usmjerili prema Bo- 
gu, nego prema svom vlastitom dobru i koristi. Zato 
ih naziva »slijepcima, voditeljima slijepaca« (Mt 15, 
14). Njihovo srce nije čisto, oko im nije zdravo jer 
su im nakane neispravne. 

Naprotiv, oni koji gaje iskrene nakane imat će 
»čitavo tijelo osvijetljeno« (Mt 6, 22). Takvi će gle- 
dati Boga kad sam Bog dovrši njihovo pročišćavanje. 
A mi molimo da se čišćenje što prije dovrši. 


Nada danas 


Sva su blaženstva ispunjena nadom. Kad će se 
obistiniti? Odgovaram: već se ostvarilo. Jer Isus go- 
vori u sadašnjem vremenu: Blaženi! Ne kaže: Bit 
ćete blaženi. Ne kaže ni ovako: Obećavam da ćete 
biti blaženi. Ni ovako ne veli: Budite blaženi. U Isu- 
sovim riječima nema ni obećanja, ni proricanja, ni 
želja. Isus veli, tvrdi, ustanovljuje: sada! Blago vama, 
znači: Vi ste sretni! 

Dok je govorio, imao je pred sobom narod i uče- 
nike. Bili su njegovi suvremenici, živi ljudi, okup- 
ljeni na polju oko njega. Riječi je uputio ubogima 
u duhu, krotkima, ožalošćenima. Možda ste iznena- 
đeni? Ali je za svaku izjavu dao odgovor i nagradu. 
Nagradu spominje dva puta u sadašnjem vremenu: 
Njihovo je kraljevstvo nebesko. Doista, nije još u 
pitanju nebo, budući život. Ali je već sada u pitanju 
pripadnost Isusovoj zajednici po vjeri i provođenju 
Evanđelja u život. Krist je onima koji pođoše za 
njim rekao da je već na dohvatu nebesko kraljevstvo. 
Nije li to radosna vijest ubogima u đuhu, čistima 

srcem i progonjenima zbog pravednosti? Nije li to 
moćna i ohrabrujuća pobuda? 

Ostala blaženstva su za budućnost: Baštinit će 
zemlju, zadobit će milosrđe, utješit će se, nazvat će 
se sinovima Božjim. Sve će se ovo ostvariti u dru- 
gome svijetu. Kroz sva vremena ovim riječima svu 
snagu daje Bog koji će prirediti izvanrednu sreću i 
slavu darivajući sebe svojim sinovima. Najbogatije 
obećanje sadržano je za one koji su čisti srcem: 
Oni će Boga gledati licem u lice. Pogled na Boga 
ispunit će ih; čak već sam dodir s njegovom ljepo- 
tom, ljubavlju i neograničenom srećom. 

Velike li nagrade! Samo se nemojte varati. Ne- 
mojte misliti da su ovdje u pitanju plaće, povišice, 
raspodjela darova ili medalja. Nagrada nije bilo što. 
Nagrada je Bog. Sva nam blaženstva danivaju Boga 
već na ovom svijetu, ali kroz zastor vjere. Tek kad 
prekoračimo prag ovoga života, Bog se dariva sav 
i otvoren, dovršujući obećanje što smo ga tek kroz 
maglu i polovično mogli uočiti na ovome svijetu. 

Sve ovo će ublažiti naše boli, potaknuti nas da 
prosimo sreću i blaženstvo pokojniku koji nas je 
ostavio i ožalostio odlaskom. A neka tješi i nas koji 
ostadosmo i hodamo istim putem. 


35. DOĐITE K MENI SVI KOJI STE UMORNI 
Mt 11, 25—28; Br, 129 


Nama u tuzi upućene su Evanđeoske riječi: Do- 
đite k meni svi vi izmoreni i opterećeni, i ja ću vas 
odmoriti. Opterećenost je sadržaj čovječjeg života 
koji srlja prema smrti. Tišti kao mora, izgleda besmi- 
slica, jer završava iščeznućem, prividnim uništenjem, 
a onima koji ostaju nameće krut i neprotumačiv 
rastanak. 

Tko nas može odmoriti u tjeskobama što ih 
pruža život, a smrt završava? Otac nam je po Isusu 
odgovorio. Isus dođe objaviti tajnu pravog života, 
istinski smisao života, ali samo malenima. Ova je 
objava sakrivena mudrima i umnima. Tko se oslanja 
isključivo na svoje iskustvo, nauku, mudrost, ili — 
kako danas kažemo — na svoju filozofiju, ne umije 
čuti Isusovu objavu što nam je donese na svijet svo- 
jim dolaskom. 

Naprotiv, maleni su siromašni, krotki, ponizni 
iz onih Blaženstava. Nema zapreke da ii oni budu 
mudri i umni, s tom razlikom što od svoje mudrosti 
i umnosti ne čine oklop u borbi protiv Očeve objave 
koju nam Isus prenese, a Crkva gaji, produbljuje 
i promiče. Doista, znanost i filozofija mogu prido- 
nijeti i usmjeriti boljitak čovjeka, ali istodobno 
mogu biti strahovito kratkovidne, da ne kažem sli- 
jepe, u pitanjima smisla života i smrti jer to nad- 
mašuje naša iskustva. 

Tek se s visine može ugledati smisao života. Mo- 
ramo se uteći onome koji pozna svijet i njime uprav- 
lja. Bog ga je stvonio ii nitko drugi. Istina je, mi sami 
ne možemo stignuti do Božjih tajna, ali je Otac 
poslao svoga Sina među nas da nam rekne ljudskim 
jezikom sve tajne Božjeg kraljevstva. 

Najbitniji je sadržaj tajne: Bog misli na nas, 
zanima se za nas, ljubi nas. Dokaz je ljubavi njegov 
Sin, poslan od Oca na svijet da nas spasi. I Sin 
nas je spasio smrću i uskrsnućem. Dao nam je smi- 
sao smrti, pokazujući svoju smrt kao pralik prije- 
laza iz ovoga svijeta prema Bogu. Smrt, dakle, nije 
razaranje ni poništavanje života. Naprotiv, dopuna i 
kruna. Svi ćemo se sastati u Očevu domu. 

To je Isus došao objaviti malenima, tj. ponizni- 
ma i raspoloženima da ga slušaju. Bio je opunomo- 
ćen da nam rekne sve o tajnama neba: »Otac ljubi 
Sina i pokazuje mu sve što sam čini... Zaista, zaista 
kažem vam, tko sluša moju riječ i vjeruje onomu 
koji me posla, ima vječni život« (Iv 5, 20. 24). 

Isus pozna Oca jer je s njime vezan bliskom lju- 
bavlju. Iz takve prisnosti želio nam je otkriti da Bog 

nije neki ravnodušan vladar, već u pravom smislu 
Otac. Cijeni nas kao svoju djecu, želi nam samo 
dobro; onako kako dobar otac na zemlji želi svojoj 
djeci. Htio bi da svi budemo jednog dana s njime, 
da sudjelujemo u njegovu blaženstvu, ili kako Isus 
reče: u vječnom životu. Nije li to divna želja jednog 
oca? Oče, tako se tebi svidjelo. Naš je nebeski Otac 
svemoguć, može ostvariti što želi. 

Eto, što nam Isus htjedne objaviti. I danas nam 
doziva u pamet povodom odlaska ovog našeg brata. 
On koji je plakao zbog smrti prijatelja Lazara podi- 
jelit će s nama bol i odmorit će nas nadom i pouz- 
danjem. 


36. PREKASNO 
Mt 25, 1—13; Br. 130 


Priča o »mudrim i ludim djevicama« dio je op- 
sežne cjeline u Matejevu Evanđelju. Obuhvaća dva 
poglavlja (24 i 25), gdje je pribrana Isusova nauka 
o svršetku svijeta i njegovu dolasku. U ovoj prilici, 
gdje smo okruženi prisutnošću smrti, nemamo u 
vidu kraj svijeta i općeniti Sud, nego pojedinačnu 
smrt i pojedinačan sud koji nastupa nakon umira- 
nja. Prije negoli Krist izvede pred Sud sve ljude, 
prije negoli dokrajči povijest čovječanstva, svaki će 
mu pojedinac izići u susret. Izići će netom se smrću 
dovrši njegova vlastita povijest na zemlji. 

Isusovo se razlaganje odnosi u cjelini na zadnji 
Sud, ali razne njegove usporedbe naglašuju vladanje 
i odgovornost pojedinaca: vjerni sluga nasuprot ne- 
vjernom koji koristi okašnjelost gospodara pa mlati 
svoje sudrugove i pijančuje (24, 45—51); deset dje- 
vica, jedne razborite, druge bezumne (25, 1—13); 
sluge kojima je gospodar povjerio talentet da mu 


1 Talenat je vrijedio 6,000 denara, a denar je iznosio visinu jedne 
dnice. x 

umnože dobitak do povratka ,ali je jedan od njih 
izgubio povjerenje i volju za rad (25, 14—30); potom 
zadnji Sud gdje će se ljudi smjestiti zdesna i slijeva 
gospodaru, već prema ponašanju svakog pojedinca 
(25, 31—46). 

Isusovo razlaganje upućeno je svim ljudima (24, 


'1—44), cijeloj Crkvi. Želi nas upozoriti da budemo 


na oprezu, spremni za njegov dolazak, za dan koji 
nije nikome poznat, a svakog trenutka može osva- 
nuti. Svi moraju biti spremni (24, 43—44). Sprem- 
nost se tiče i pojedinaca, njih poziva na bdjenje. 
Poziv je osoban. Potrebno je mudro i pažljivo čekati 
gospodara. Svakomu će pokucati na vrata »u dan 
kada ga ne očekuje, i u čas koji ne poznaje (24, 50). 

Vrijedno je istaknuti kako se priča o »ludim i 
mudrim djevicama« završava strašnim riječima upu- 
ćenim ludim djevicama: Zaista, kažem vam, ne poz- 
nam vas! A one mudre čuše riječi što ne podsjećaju 
na pogrebnu klimu. Sve je odisalo svetkovinom, 
svadbenom radošću, kao da povorka s bakljama kreće 
ka svadbenoj blagavaonici; u tom se trenutku čuje 
radostan poklik: Evo zaručnika. Iziđite mu u susret. 

Priča završava oštrim upozorenjem: Bdijte, jer 
ne znate dana ni časa. Nije ovo upozorenje izravni 
prigovor djevicama što sve zadrijemaše i pozaspaše, 
nego bi se njihovo spavanje moglo porediti sa smrću 
kojoj nitko ne izbjegne na zemlji. 

Prije smrti treba bdjeti. Razborite djevice snab- 
dješe se uljem prije nego ih je slomio san, bile su 
spremne za prvi trenutak buđenja netom stigne za- 
ručnik. Za one je druge djevice sve bilo prekasno. 
Bilo je već prekasno i za pretakanje ulja iz posuda 
mudrih djevica, bilo je prekasno da odu do proda 
vača i kupe si, jer dok one odoše kupiti, dođe za- 
ručnik. 

Ova nam priča osvjetljuje prevažnu istinu: dok 
živimo, dok smo još na zemlji, vazda smo u mo- 
gućnosti da krojimo svoju sudbinu. Možemo joj mi- 
jenjati pravac, možemo se obratiti. Već sada mo- 
žemo ući u vječni život jer se on sastoji već na ovoj 
zemlji u tome: da spoznamo jedinog i pravog Boga, 

i onoga koga si poslao, Isusa Krista (Iv 17, 3). Dok 
smo još na zemlji, možemo napredovati u božanskom 
životu što do nas teče preko Isusa Krista; možemo 
uroditi plodom »koji ostaje« (Iv 15, 16) sve do u 
vječnost. ' 

Dok smo još na ovom Planetu, sve nam je na 


dohvatu ruke. Kasnije će biti prekasno. Izgubljeno : 


vrijeme nitko neće nadoknaditi. Zauvijek će se za- 
pečatiti u nama ono stanje u kome smo se zatekli 
u trenutku smrti, Lako se može dogoditi da nam 
Bog u času umiranja dadne svjetlo po kome ćemo 
uvidjeti najviše vrijednosti i opredijeliti se za pravi 
izbor. Ali nemojte sada s tim računati. Nama je da- 
rovan ovozemni život da s njime stečemo vječni 
život. Stoga se ne oslanjajte na nestalno međuvri- 
jeme između života i smrti. 

Bdijmo da nas ne iznenadi čas smrti. Bit će 
zaista neočekivan. Ne mislim da ne skidate očiju 
s grobova. U proteklim je stoljećima bilo ljudi koji su 
se na smrt spremali preturobno. Ta ni Bog ne traži 
da svakog dana proživljujemo svoju smrt jer bismo 
živjeli u pustoši i nestvarnosti. Bog traži od nas da 
živimo životom koji je on predložio: nemojte se ra- 
stresti i otežati zemaljskim željama niti jednoličnom 
i prividnom osrednjošću svoga življenja. Izvršite 
svoju državljansku i građansku dužnost, ali uvijek 
uhom na Božjim usnama, tražeći njegovo lice razum- 
nom i tihom vjerom. Prihvatite Božju riječ, zavolite 
sve ljude kao što je Bog nas ljubio. Budete li tako 
postupali, neće vas iznenaditi razdragan poklik: Evo 
zaručnika! Iziđite mu u susret! 


37. MENI TO UČINISTE 
Mt 25, 31—46; Br. 131 


Čuli ste riječi što ih Isus pridržava sebi za dan 
suda. Opis je suda blistav, širok i veličanstven. I nas 
se tiče u ovom času jer se sastasmo da se pomolimo 

za pokojnika. Misao na smrt nas potiče na tjeskobno 
pitanje: Bog je pozvao ovog pokojnika k sebi, ali kako 
će mu suditi, kakvu će vječnu odluku izreći? 

Strašno pitanje! Jer pomišljamo na neke Isusove 
izjave: »Tko god mene prizna pred ljudima, priznat 
ću i ja njega pred svojim Ocem nebeskim. Tko se 
mene odreče pred ljudima, i ja ću se njega odreći 
pred svojim Ocem nebeskim« (Mt 10, 32—33). Za 
spasenje je, dakle, potrebno izrijekom se opredijeliti 
za Krista. Tko god ga ne prihvati punom kršćan- 
skom vjerom, tko god se ne pokori njegovim i Crk- 
venim propisima, da li je izgubljen? Što će biti s 
onima koji su, možda, bez svoje krivnje bili bez 
vjerskog osvjedočenja pa nisu potpuno ostvarili 
kršćanske ideale? Budimo još jasniji: kakav je ishod 
spasenja pogana i nevjernika? 

Tumači nam sveti Pavao da će »Bog u dan koji 
će suditi ljudske tajne po Isusu Kristu« priznati po- 
ganima pokoravanje zakonu što ga nisu poznavali: 
»Kad pogani koji nemaju Zakona vrše po naravi 
propise Zakona, onda su oni koji nemaju Zakona 
sami sebi zakonom. Oni (činom) dokazuju da je ono 
što propisuje Zakon upisano u njihovim srcima, o 
čemu im istovremeno daju svjedočanstvo savjest i 
njihove misli, koje ih čas optužuju, čas brane« (Rim 
2,14—16). 

U opisu zadnjega Suda Isus nam pruža još jas- 
niji i hrabriji tumač. Ne kaže se da će Bog suditi 
samo kršćanima, mlakima ili gorljivima. Ne! Sabrat 
će se pred njim svi narodi. Svi ljudi, kršćani i ne- 
kršćani. Tada će Kralj, a to je Sin Čovječji — Krist, 
nastupili kao pastir. Prisjetite se njegovih riječi kad 
ono jednom reče: »Ja sam dobri pastir« (Iv 10, 11). 
On će ih jedne od drugih razlučiti kao što pastir 
razlučuje ovce od jaraca. Postavit će ovce sebi zdes- 
na, a jarce slijeva. Slika je jasna: bijele su ovce »bla- 
goslovljeni«, crni jarci su »prokleti«1 
1 Nije ovdje u pitanju jarac niti razlika spolova. Riječ eriphos ' 
(baedus) znači jare, kozlić. Jeremija pripovijeda kako je pastir svake 


hr razlučivao ovce (koje mogu vani izdržati) od slabašnih jarića, 
Oza. 


TI 


Potrebna je podjela u blagoslovljene i proklete. 
Potrebno je ipak nešto istaknuti. Blagoslovljeni Oca 
mojega, veli Isus, primit će u baštinu kraljevstvo pri- 
pravljeno im od postanka svijeta. Dakle je ljudima 
Bog pripravio kraljevstvo, želi da se svi ljudi spase 
(I Tim 2, 4). Oganj vječni je pripravljen đavlu i an- 
đelima njegovim, onima koji su očito i tvrdokorno 
odbili ponuđeni spas od Boga. Oganj vječni nije 
Božja želja, dosuđen je samo onima koji su sami 
htjeli društvo đavla i njegovih anđela. 

Što li će se čuti na zadnjem Sudu? Kralj će reći 
onima sebi zdesna: Dođite, blagoslovljeni, Oca mo- 
jega... Jer ogladnjeh, i dadoste mi jesti... stranac 
bijah, i primiste me... bijah u tamnici, i dođoste 
k meni. Često je Isus govorio da Njemu činimo što 
učinimo nekomu od njegovih najmilijih učenika: 
»Tko primi u moje ime jedno od ovakve male djece, 
mene prima... Tko vas napoji čašom vode ZATO 
ŠTO STE KRISTOVI, zaista, kažem vam, sigurno 
mu neće propasti plaća« (Mk 9, 37. 41). 

Ovdje je opet drukčiji slučaj. Oni koje Isus bla- 
gosivlja zbog njihove dobrohotnosti preneraziše se 
od čuda. Ta nisu oni u Kristovo ime nekomu dali 
jesti, poklonili odjeću, obišli bijednike. Nisu ni mi- 
slili na Krista. Mnogi od njih nisu nikada ni čuli 
za Krista: Gospodine , kada te to vidjesmo? Tada im 
Krist otkriva tijesnu vezu između sebe i bijednika 
koje naziva »svojom braćom«: Što učiniste jednome 
od ove moje najmanje braće, meni učiniste. 

Pripazite na riječ: učiniste. Ponavlja se i u rije- 
čima upućenima odbačenima: Što god ne učiniste 
jednome od najmanjih, ni meni ne učiniste. Osuda 
nije obrazložena teškim zločinom, nego općim pro- 
pustom. Slično čitamo u priči o Lazaru i bogatašu 
(Lk 16, 19—31). Bogataš nije bačen u oganj zato što 
je počinio neka teška zlodjela, nego zato što mu je 
bio pred nosom siromah, a nije ga ni pogledao dok 
je umirao od gladi. 

Malo nam koriste nježni osjećaji, lijepe riječi, 
ponosno ispovijedanje vjere, jer »neće svaki koji mi 
govori Gospodine, Gospodine ući u kraljevstvo ne- 

besko ,nego onaj koji vrši volju mog nebeskog Oca« 
(Mt 7,21). 

Među svim narodima koji će se sabrati pred pri- 
jestoljem bit će i kršćani. Sudit će se i njima ne 
samo zbog osobnih grijeha i nemilostivosti nego i 
zbog ponašanja prema bijednicima, malenima koje 
je Isus posebno nazvao svojom braćom. Čini se, kako 
kazuje Evanđelje, bit će u jednom i u drugom smislu 
mnogo iznenađenja na Sudnjem danu. 

Meni učiniste... Gdje je ta tijesna, bratska, go- 
tovo istovjetna veza između Isusa i bijednika? Nije 
valjda samo razlog što je Isus rođen u siromaštu, 
Što je ležao u jaslama umjesto u kolijevci. Vjero- 
jatno ni zato što u svom životu nije imao gdje glavu 
nasloniti (Mt 8, 20), ni zato što je živio od milodara 
(Lk 8, 3). Glavni je razlog ovaj: kad je Isus postao 
čovjekom, odrekao se svih nebeskih povlastica kako 
bi lakše preuzeo obličje sluge, pokorio se Očevoj 
volji do smrti na križu, a križ je bio kazna za ondaš- 
nje robove (Flp 2, 7—8). »Ta poznato vam je milo- 
srđe Gospodina Isusa Krista kako je radi vas postao 
siromašan« (2 Kor 8,9). 

Isus je držao da je najbitnija oznaka njegova 
poslanja: »Propovijedati siromasima Veselu Vijest« 
(Lk 4, 18; Mt 11, 5). Čak je izjavio da nebesko kra- 
ljevstvo pripada siromasima koji su upravo zbog 
toga blaženi (Lk 6, 20). 

Ne čudite se stoga što bijednike naziva svojom 
braćom i što smatra da je svako dobro djelo uči- 
njeno siromasima također njemu učinjeno. Još je 
značajno što je Matej smjestio opis sudnjeg dana 
neposredno pred opis Isusove muke u kojoj se Isus 
javlja kao siromah i od svih napušten. 


Neka nas Isusova muka ojača u nadi. Zacijelo 
je i kod našeg pokojnika bilo propusta u vjerskom 
životu, ali sudit će mu se svakako posebno vladanje 
prema bijednicima. Možma im je zaista pomagao, a 
da nije znao da time čini Kristu uslugu. Ipak je time 
ispunio bitan zadatak vjere: Ljubite jedan drugoga 
kao što sam ja ljubio vas. Ako imadete ljubavi jedan 


79 


prema drugome ,po tom će svi upoznati da ste moji 
učenici« (Iv 13, 34—35). 

»Dječice, ne ljubimo riječju... nego djelom i 
istinom« (Iv 3, 18). 


38. NAGRADA ZA ODRICANJE 
Mk 10, 28—30 


Neki su u očima ljudi živjeli lišeni svega, osam- 
ljeno, siromašno. Smrt je pokazala da su u Božjim 
očima bili vanredno bogati. 

Isus poziva bogata mladića da pođe za njim. 
Mladić se nije mogao odlučiti, nije se mogao otkinuti 

“od bogatstva. Isus je taj neuspjeh ovako obilježio: 
»Djeco, kako je mučno onima koji se uzdaju u bo- 
gatstvo ući u kraljevstvo Božje« (Mk 10, 24). 

Petar se navraća na mladićev slučaj i slučaj 
svojih drugova: Evo, mi smo ostavili sve i pošli za 
tobom. Isus odgovara tvrdnjom da će takva žrtva 
postignuti veličanstvenu nagradu (Mk 10, 17—13; Mt 
19, 16—30; Lk 18, 18—30). Ipak moram istaknuti 
neke misli u pogledu Isusove izjave, jer joj se lako 
može dati nizak smisao i potpuno je nagraditi. 

Ponajprije se govori o »nagrditi«. Nemojmo 
krivo razumjeti evanđeosku riječ. Ni u kome slu- 
čaju ne možemo odobriti da netko sve ostavlja samo 
zato da bi dobio nagradu. Tada bi prividno odricanje 
bilo zapravo neka vrst prerušene sebičnosti i pohle- 
pe. Nisu apostoli sve ostavili iz prezira prema lju- 
dima ili zato što im se svijet ogadio. Niječno odrica- 
nje nema velike vrijednosti. Kaže Isus: Tko sve 
ostavi rađi mene. Odricanje je bezvrijedno ako nije 
ljubavlju nadahnuto. Podsjetite se kako je Isus poz- 
vao svoje prve apostole, ribare s Tiberijadskog je- 
zera. Na prvi poziv »isti čas ostaviše mreže i pođoše 
za njim« (Mt 4, 21—22; Lk 5, 11). Upravo je to ono 

što je i Petar rekao: Evo, mi smo ostavili sve i pošli 
za tobom. 

Nisu učinili samo radi Isusa, njegove privlačive 
osobe, njegove otvorene nauke, jer bi takvo odri- 
canje moglo biti prodahnuto sebičnošću i željom za 
mirnijim životom. Isus je u odgovoru dodao riječ: 
ili radi Vesele Vijesti. Ove dvije riječi ne označuju 
neku knjigu ili nauku, nego propovijedanje, poslanje. 
Odricanje što ga Isus očekuje nadahnjuje se na brat- 
skoj ljubavi, na želji da krenemo za Isusom i nasta- 
vimo zadatkom, te ponesemo siromasima i svim lju- 
dima Veselu Vijest Božjeg kraljevstva. I apostol je 
Pavao govorio o svom radu: »Govorili smo vam... 
kao siromasi koji mnoge obogaćujemo« (2 Kor 6, 10). 

Isus obećava nagradu, ali ne neku odštetu. Odri- 
canje je već neko blago. Ovozemno bogatstvo, posje- 
dovanje dobara zatvara čovjeka u sebe, osami ga, 
obesplodi i osiromaši. Tko se pak otkine od bogat- 
stva i od sebe da bi se predao višem zadatku, taj 
se otvara uzvišenijem životu, povezuje se sa svim 
ljudima. Uistinu postaje bogataš. 

To je smisao riječi stostruko što je izreče Isus. 
Odričući se sebičnih posjeda, ulazimo u slobodu, 
u bratstvo, u mnogo bogatiji zajednički posjed. Djela 
apostolska ovako nam opisuju prvu kršćansku za- 
jednicu: »Mnoštvo je vjernika bilo jedno srce i jed- 
na duša... Među njima nitko nije oskudijevao jer 
su svi posjednici zemljišta i kuća to prodavali, te 
tako stečeni novac donosili i stavljali ga pred noge 
apostolima. To se dijelilo svakom pojedincu prema 


njegovim potrebama« (Dap 4, 32. 34. 35). 


Nemojte misliti da oni koji se odrekoše posjeda 
primiše u zamjenu neku sigurnost ili udobnost u 
omjeru onoga što ostaviše. Isus je nabrojio sve 
ostavljeno i nadoknađeno: kuću, braću, sestre, maj- 
ku, zemlju, ali je dodao i gorki začin: iako s pro- 
gonima. Kristov će učenik uvijek biti progonjen kao 


i Učitelj. Apostole je pravodobno upozorio: »Nije , 


sluga veći od svoga gospodara; ako su mene progo- 
nili, i vas će progoniti« (Iv 15, 207). To je i obraz- 
ložio: »Budući da ne pripadate svijetu... zato vas 


81 


svijet mrzi« (Iv 15, 19). Tko ostavi sve radi Krista 
i Evanđelja, mora izazvati svijet koji se oduševljava 
sebičnošću i pohlepom. 

Ne kaže Isus da će njegovi apostoli na ovoj zem- 
lji ili već sada na ovom svijetu uživati sladak i ugo- 
dan život. Samo tvrdi, a to je već mnogo, da će im 
već sada život biti manje pust i bijedan negoli misli 
većina ljudi. S ovoga se stajališta radije divimo, 
možda i zavidimo,nekim osobama koje bi nam inače 
sažaljenje izazivale. 

Smrt piše kraj svima koji su se odricali i žrtvo- 
vali. Uvodi ih u budući svijet. U tom svijetu nisu 
više u pitanju kuće, ni braća, ni sestre, pa makar 
se radilo o stostrukosti. Sada je samo jedno važno: 
živjeti s Bogom, do Boga, i u Njemu posjedovati sve 
blago i svu sreću. 


39. ISUSOVA PREDSMRTNA MOLITVA 
MK 14, 32—36 


3 

Kada se sučelimo mi i smrt, obuzme nas jeza i 
tuga. Tada se sjetimo da je i Isus doživio takav su- 
sret. On »začetnik života« (Dap 3, 15), on u kome 
»bijaše život« (Iv 1, 4), on koji »živi od živog Oca« 
(Iv 6, 57), on koji o sebi reče: »Ja sam život« (Iv 
14, 6). Bio je osvjedočen da će uskrsnuti, a ipak u 
susretu sa smrću spopade ga strah i tjeskoba. Što se 
onda čudite da i nas, krhke i jadne stvorove, spo- 
padne strah i tjeskoba pred smrću? Isus je želio biti 
naš uzor, htio je »postati sličan svojoj braći... Bu- 
dući da je sam trpio i bio kušan, može pomoći onima 
koji su podvrgnuti kušnji« (Heb 2, 17—18). 

Četvrtak uvečer dođe sa svojim učenicima u 
zaselak imenom Getsemani. Tamo je češće zalazio 
iako je znao da će ga tu Juda bez teškoće pronaći, 
izdati, otpremiti na križ (Iv 18, 2). 7 reče svojim 

učenicima: sjedite ovdje dok se ja pomolim. Bila mu 
je potrebna samoća za molitvu (Mk 1, 35; Mt 14, 23). 
Zatim povede sa sobom Petra, Jakova i Ivana, svoje 
najbliže prijatelje. Ovu je trojicu poveo u Jairovu 
kuću da budu svjedoci njegove pobjede nad smrću 
(Mk 5, 37); popeo se s njima na brdo Tabor gdje se 
preobrazio da im pokaže dio buduće slave (Mk 9, 2). 
Sada bi ga oni morali podržavati pred jurišom bliske 
smrti, Ni govora! Svaki čovjek umire sam, posve 
sam. Uzalud im se potužio: Žalosna je moja duša 
do smrti. Pun neusporedive tuge što je donosi blizina 
smrti, ponavlja im opomenu što im je mnogo puta 
upravi: Bdijte! (Mt 24, 42; Mk 13, 35). Nije rekao: 
budite budni, već je htio da sačuvaju oprez, da se 
mole. 

I mi radimo isto kada se netko od naših dragih 
približi smrti. Bdijemo, molimo s njim i za njega. 
Nažalost, često umaknemo ovakvom bratskom sudje- 
lovanju. Zar nisu u vrtu Getsemanija pozaspali Petar, 
i Jakov, i Ivan? A bili su najbolji Isusovi prijatelji. 

Isus je pri kraju života osamljen. Molitva mu 
je krepka i gorljiva: Pade na zemlju te je molio. 
Molio je da ga mimoiđe, ako je moguće, ovaj čas. 
Čas bliski, neminovni, neizbježni trenutak njegove 
osude na kaznu i smrt. 

Rekoh maloprije da je Isus bio osamljen, i kako 
je svatko bespomoćan u smrtnom času. S ljudske 
strane to je točno, ali s Božje nije tako. Bog nas 
nikada ne ostavlja same. Isus je tako i rekao svojim 
učenicima: »Evo dolazi čas, i već je došao, kad ćete 
se razbjeći svaki na svoju stranu, a mene ostaviti 
sama. Ali ja nisam sam jer je Otac sa mnom« (Iv 
16, 32). 

Naša će smrt biti opasnija ako se ne poslužimo 
molitvom putujući pred Božje lice. Isus se molio 
Ocu, obratio mu se najnježnijom riječju: Abba, Oče. 
U ondašnjem narječju bila je to riječ iz dječjeg go- 
vora. Značila je zapravo »tata«. Istom riječju počinje 
molitva što je Isus naizust preda svojim učenicima. 
I on se tom molitvom služi u ovom presudnom tre- 
nutku. Molitva počinje nešto slično kao na misi »Po- 

molimo se«. Naglašuje Božju svemoć: Oče, Tebi je 
sve moguće, a potom slijedi prava molitva: Otkloni 
ovaj kalež od mene. Kalež, čaša, označuje žrtvu. 
Čaša je puna gorčine, patnje i smrti, ali je mora 
ispiti iz ljubavi. Zbog toga se ova patnja pretapa u 
zaslužnu i otkupiteljsku žrtvu. Dobro je to znao 
. Isus jer je na zadnjoj Večeri prikazao i podijelio 
»čašu novoga saveza«, i svojim učenicima zapovijedio 
da prikazuju i dijele »njemu na spomen«. . 

Ne zaboravimo, Isus je čovjek. Prvi pokret nje- 
gove volje teži prema bijegu i odbijanju smrti. 
Njegova molitva ide upravo za tim da ljudsku volju 
podvrgne Božjoj volji: Ali ne kako ja hoću, nego 
kako ti hoćeš. : 

Zaista ga je molitva stišala, ujedinila, ohrabrila. 
Bog se nije složio s njegovom samoniklom molitvom, 
ali mu je dao snage da ispuni zadatak do kraja, da 
zakorakne u susret »svojem času«. Pogledajte kako 
će sada mirno i dostojanstveno primiti izdajicu i 
vojnike koji će ga uhapsiti. Zabranit će svojim učeni- 
cima da ga brane, ukorit će ih: »Zar da ne pijem 
kalež koji mi dade Otac« (Iv 18, 11). 

Pred svojom smrću, pred smrću svojih najbližih 
nemamo druge pomoći osim molitve. Naučismo od 
Isusa u getsemanskom vrtu. Često molimo Očenaš, 
ali ga možda prerastreseno izgovaramo. Moramo po- 
put Isusa u punoj poslušnosti i povjerenju izgovarati 
riječi: »Tata, Oče... neka bude volja tvoja, kako na 
nebu tako i na zemlji«: Ali ne kako ja hoću, nego 
kako ti hoćeš. 


40. ISUS JE UMRO DA OPET ŽIVI 
MK 15, 33—34. 37—39; 16, 1—6; Br. 132 


Kršćani ne smiju dopustiti da ih smrt obori i 
zbuni. Nesumnjivo, smrt je jeziva stvarnost, prirodno 
je da nas plaši i rascvili. Ali ćemo kroz prozor vjere 

vedrije gledati. To i jest dar vjere što smo osvjedo- 
čeni da će nas spasiti od grijeha i smrti upravo 
smrt našeg uzora i pralika Isusa Krista. S tom na- 
kanom običavamo postaviti križeve na ljesove i zato 
strše križevi iznad grobova. Ne kao znak tuge, nego 
kao dokaz nade i hrabrosti u našim iskušenjima. 

Obazrimo se na nekoliko crtica iz Isusove muke 
po Marku. Na Kalvariji, između podneva i tri sata, 
tama nasta po svoj zemlji. Navještaj je to čovječje 
smrti onoga koji je »život«, »svjetlo ljudima«, koji 
je o sebi rekao: »Ja sam svjetlo svijeta« (Iv 8, 12; 
9,5; 12, 46). 

Dugo je trajala smrtna muka na križu. Onda 
naglo povika Isus iza glasa: Bože moj, Bože moj, 
zašto si me ostavio? Doista, bio je iznevjeren, biče- 
van, trnjem okrunjen, čavlima za drvo prikovan, 
proboden oštricom koplja. Njegovi ga prijatelji, osim 
nekoliko žena, ostaviše. I sam Bog ga je čudom 
mogao spasiti (Mt 26, 53), ali ništa nije vidljivo 
poduzeo da mu priskoči u pomoć ili da mu muke 
ublaži. Čini se da se Isus i u srcu osjećao napušten 
od svog Oca. Možete li zamisliti dublju tjeskobu? 
Možete li zamisliti da je Sin Božji, Očev ljubimac 
(Mt 17, 5), pao u tako groznu agoniju, tako okrutnu 
napuštenost kakvu nije ni jedan ljudski stvor na 
smrti osjetio? 

Nemojte tumačiti Isusov krik kao vapaj očaja. 
Nema sumnje, sve je odisalo teškom smrinom zeb- 
njom. Imajte ipak u pameti da je taj krik zapravo 
navod jednog psalma (21/22). Isus je naveo tek po- 
četne riječi, ali nam je htio dozvati u pamet i zavr- 
četak psalma gdje se čuje zahvala za završnu po- 
bjedu. 

Isus zavapi jakim glasom i izdahnu. I zavjesa se 
hramska razdrije nadvoje, odozgo do dolje. Vjero- 
jatno zato da pokaže kako je svršeno s kultom židov- 
ske religije koja je bila prćija samo jednog naroda. 
Počinje nova vjera otvorenih vratiju za sve ljude. 

Satnik, stražar, koji stajaše njemu nasuprot, kad 
vidje da tako izdahnu, reče: Zaista, ovaj čovjek bijaše 
Sin Božji. Ovaj rimski vojnik, inače poganin, nije 

mogao izjaviti vjeru u Kristovo božanstvo, ali je ipak 
dao svjedočanstvo njegove nedužnosti i svetosti. Bio 
je to početak nepregledne povorke koja će, unatoč 
ovakvoj njegovoj smrti, ipak u njemu otkriti Sina 
Božjega i pravog Boga jednaka Ocu. 

Isus je umro, položen u grob — ističe Pavao 
(1 Kor 15, 4), što i mi u Vjerovanju izjavljujemo u 
nedjeljnoj misi. Htio je s nama podijeliti čovještvo 
do najskrajnije bijede. 

Žene ga ne zaboraviše. Nisu smjele na grob zbog 
subote koja je započinjala u samu večer raspinjanja. 
Krenuše što ranije ujutro prvog dana sedmice, tre- 
ćeg dana nakon smrti. Poželješe da mu iskažu po- 
smrtne počasti, da premažu njegovo izmučeno tijelo 
mirisavim pomastima. 

Opaziše da je grobni otvor, iako je bio navaljen 
velik kamen, potpuno pristupačan. Uđoše u grob. 
Po židovskom običaju bijaše izdubljen u stijeni. 
Nadahu se ugledati milog pokojnika. Ali ugledaju 
mladića zaogrnuta bijelom haljinom. Nitko drugi 
nego anđeo! Nebeski poslanik koji, prema Bibliji, 
uvijek posreduje između Boga i ljudi. I preplaše se. 
Nije ni čudo kad ugledaše nebesko stvorenje. On im 
reče: Ne plašite se! Isusa tražite, Nazarećanina, Ras- 
petoga? Uskrsnu! Nije ovdje! Sveti Luka još upadlji- 
vijim riječima prenosi anđelove riječi: »Zašto tražite 
živoga među mrtvima? On nije ovdje! Uskrsnuo je« 
(Lk 24, 5—6). 

Takva bi tvrdnja bila suha povijest, ne bi nam 
mnogo utjehe donijela u našoj crnini kad ne bi bila 
izjava o Isusu. Znamo da je njegovo osobno uskrs- 
nuće pokrenulo nepregledan ophod ljudi koji se po 
njemu spašavaju i sačinjavaju s njim jedno tijelo. 
Pošle su pobožne žene do groba skršene tugom, 
došle su da Isusu iskažu posmrtnu čast ,ali ih je 
zbunio susret s anđelom, smeo ih je prazan grob. 
Ali su baš tu na grobu doživjele radost slušajući 
predivne riječi: Uskrsnu. Nije ovdje! 

Nek ove riječi umire i naša bolna, slomljena 
srca, jer znamo sa svetim Pavlom da ćemo s njim 
uskrsnuti, ako smo s njim umrli (2 Tim 2, 12). 

41. OTPUSTI SVOGA SLUGU U MIRU 
Lk 2, 22. 25—32 


i na 


Smrt je prečesto bolna, ponekad kobna za one 
koji umiru i za one koji joj prisustvuju. Osjećamo je 
kao rascjep, udar i nepravdu. Navlastito onda kad 
je preuranjena. No ima blagih i mirnih umiranja. 
Sliče ostvarenju, krunidbi pravedna i do dna ispu- 
njena i plodna života. Takva je smrt nekih staraca 
kao što je i smrt Šimuna iz Evanđelja. 

U Starom zavjetu susrećemo pravednike kako 
posve prirodno umiru nakon duga života koji je, 
kako veli Biblija, bio »pun godina«. Takav je bio 
slučaj Abrahama (Pst 25, 7—8), doživio je stotinu 
sedamdeset i pet godina; Izaka (Pst 35, 28) — do- 
živio je stotinu osamdeset godina; Davida (1 Ljt 29, 
28) — umro je »nauživši se života«; Tobije (Tob 14, 
3) — doživio je »duboku starost«, stotinu pedeset i 
osam godina. 

Starac Šimun ne može se u potpunosti usporediti 
sa starim patrijarsima. Živio je u razdoblju očeki- 
vane nade u Mesiju. Očekuju Izraelovu utjehu, oče- 
kuju oslobođenje domovine koju satire rimska oku- 
pacija. Očekuju oslobođenje od Boga. Duh sveti bio 
je na njemu. Bio je Božji »siromašak«, otvorena i 
raspoloživa srca za ulazak nebeskog svjetla: Njemu 
je Duh Sveti objavio da neće vidjeti smrti, dok ne 
vidi Krista Gospodnjega. Onoga koga je Bog posvetio 
da bude Tješitelj i Spasitelj (Lk 2, 11). 

Potaknut od Duha Svetoga, dođe u hram. Često 
je tamo dolazio, ali ga je Duh potaknuo da dođe 
upravo u ovaj dan; u trenutku: kad su roditelji uno- 
sili Dijete Isusa, da izvrše na njemu propis Zakona. 

Dijete, kao i svako drugo dijete, iz mlade, jedno- 
stavne, svagdašnje obitelji. Stoga je bio potreban još 
jedan poticaj Duha Svetoga kako bi Šimun uzeo Di- 
jete_ usvoje ruke, hvalu dao Bogu: Sad možeš otpu- 
stiti (da umre) svoga slugu da prema tvojoj riječi 
ide u miru. 

Šimun se ne plaši smrti. Prihvaća je, želi, jer vidi 
kako se Božje obećanje izvršilo. Prosvijetljen Du- 
hom, proreče da će ovo Dijete, sada tiho i možda 
zaspalo, jednog dana biti pobjednik smrti kad bude 
i ono umiralo. Proreče, naime, protivnosti što će ih 
kasnije susresti Božji Poslanik, protivnosti koje će 
ga dotjerati do križa i neizravno »probosti« srce 
njegove majke (Lk 2, 34—35). 

Bossuet ovako tumači: »Sada kad vidim tko će 
ispaštati smrću zbog naših grijeha — veli Šimun — 
sada mogu otići u miru. U miru, jer će moj Spasi- 
telj svladati grijeh, pa neće osuditi na prokletstvo 
one koji vjeruju. U miru, jer će on uskoro razoružati 
smrt, pa ni ona neće smućivati više one koji se ufaju. 
U miru, jer Bog postaje žrtvom da izmiri nebo i 
zemlju. U miru, jer će krv, spremna da nas oblije, 
otvoriti ulaz u sveta mjesta, gdje ćemo ga gledati 
nepokrivena, gdje ćemo ga promatrati u slavi, gdje 
ćemo vidjeti samo njega koji će biti svima sve, 
osvjetljujući sve ljude zrakama svoga lica i izrazima 
svoje beskrajne ljepote«. 

Mi se ne nalazimo u istoj prilici kao starac Ši- 
mun, koji je bio sretan što može uzeti Isusa na 
ruke, koji je za neko vnijeme sišao k nama na zem- 
lju. Ali je naša vjera i nada ipak određenija i stal- 
nija. I nama bi mogao reći Petar kao prvim kršća- 
nima koji kao i mi vjerovahu iako misu vidjeli: »Zato 
se uvelike veselite, iako vam se treba za kratko 
vrijeme žalostiti raznim kušnjama, da se tim isku- 
šana vaša vjera kao prava i dragocjenija od raspad- 
ljivog zlata, koje se kuša u vatri, pronađe vrijednom 
hvale i časti u dan objavljenja Isusa Krista. Njega 
ljubite, iako ga niste vidjeli. A vjerujete u njega, 
iako ga još ne gledate. Veselit ćete se neizrecivom 
i proslavljenom radosti, jer postizavate cilj svoje 
vjere: spasenje duša« (1 Ptr 1, 6—9). 

Šimun je držao na rukama dijete Isusa. Doista 
veoma kratko vrijeme. Bio je tek izvanjski dodir, 
ma koliko bio ispunjen Duhom Svetim. Danas kršća- 
ni posjeduju Krista mnogo dublje: vjerom po kojoj 
se nastanio u našim srcima, pripadnošću Crkvi. Naše 

su nade življe i stalnije od Šimunove nade: »Krist, 
nada slave, jest među vama« (Kol 1, 27). 

Nije teško shvatiti da i kod kršćanskog starca 
smrt može biti blaga, puna zahvale poput Šimunovog 
hvalospjeva »Nunc dimittis«: Sada možeš otpustiti 
slugu svoga da prema tvojoj riječi ide u miru. 

A mi ćemo se pomoliti za svog starog prijatelja 
da što prije ugleda spas i svjetlo koje je očekivao već 
ovdje na svijetu. Misa neka bude prinos Krista Go- 
spodnjega, onako kako je bio u hramu prinesen od 
Marije i Josipa. Molit ćemo da uskrsli Krist, pobjed- 
nik smrti, udijeli svim kršćanima obilje vjere i nade 
kako bi smrti pogledali u lice. Ako i sa strahom, 
barem puni pouzdanja. 


42. ISUS USKRISUJE JEDINCA SINA 
Lk 7, 11—17; Br. 133 


Ivan Kristitelj pita iz zatvora po svojim učeni- 
cima Isusa: »Jesi li ti onaj koji ima doći, ili drugoga 
da čekamo? Isus je odgovorio: »Idite, javite Ivanu 
što ste vidjeli i čuli. Slijepci ponovo gledaju, hromi 
hodaju, gubavi se čiste, mrtvi ustaju, siromasima se 
propovijeda Vesela Vijest« (Lk 7, 19, 22; Mt 11, 2—5). 
S ovom se izjavom pozvao na Izaijino proročanstvo 
(35, 5—6; 26, 69; 61, 1) i dokazao da je zaista Mesija. 
Kaže: »Mrtvi ustaju«, kao da se svagdano događa. 

Evanđelisti nam donose samo tri događaja uskri- 
sivanja: Jairova kći (Mt 9, 18—25); sin udovice iz 
Naima i uskrsnuće prijatelja Lazara (Iv 11). Kako 
ćemo protumačiti suzdržljivost evanđelista, a Djela 
Apostolska nam spominju još dva uskrsnuća. Jedno 
gdje Petar uskrisuje Tabitu (9, 36—42), a drugo 
gdje Pavao uskrisuje Eutiha (20, 7—12). Zar im Isus 
nije darovao takvu moć? (Mt 10, 9). Vjerojatno je 
ovaj razlog: ove su pobjede nad smrću nepotpune 

i kratkotrajne jer se uživatelji ovih pobjeda vraćaju 
samo u ovozemni život koji će jednog dana ponovo 
imati svoj kraj. Tek su blijede slike konačne pobjede 
nad smrću, a ne kao što je slučaj s Isusovim uskrs- 
nućem kojim je zauvijek svladao smrt. 

Bog Isusovim uskrsnućem pridiže njegovo čo- 
vješivo u proslavljeni i božanski život: »Jer znamo 
da Krist koji je uskrsnuo od mrtvih više ne umire. 
Smrt nad njim više ne gospodari« (Rim 6, 9). Osim 
toga, ova su privremena uskrisivanja bila pojedinač- 
na i rijetka. Naprotiv, Isusovo uskrsnuće otvara 
svim spašenima vječni život, sreću tijela i duše. On 
»prvorođenac od mrtvih« (Kol 1, 18) za one »koje je 
predvidio i predodredio da budu jednaki slici njegova 
Sina, da ovaj bude prvorođenac među mnogom bra- 
ćom« (Rim 8, 29). 

Ako se smrću ulazi na vrata vječnosti, ako je 
smrt neophodan prolaz u blaženi život, zašto je ne 
bismo ocijenili kao neko poželjno dobročinstvo? Zar 
se me varaju kršćani ako smrt nazivaju tužnim isku- 
šenjem? Nipošto. U Evanđelju nas iznenađuje Isuso- 
va samilost pred smrću i zbunjenost zbog smrti kod 
ucviljenih ljudi. Kad Gospodin ugleda siromašnu 
udovicu koja je pratila na pokop svog sina jedinca, 
svoj jedini oslonac, sažali se nad njom. Izraz je što 
ga sveti Luka drugdje ne upotrebljava. Znači da je 
Isus bio ganut u dubini srca i duše. 

Ovim je uskrisivanjem Isus pokazao svoju po- 
bjedničku moć nad smrću, ali je također želio poka- 
zati dubinu svoje milostivosti prema nevoljnima. 
Ovim je sažaljenjem, potpuno ljudskim, Isus htio da 
kroz njega vidimo i Oca (Iv 14, 9), jer osjeća sami- 
lost prema nama i smrt mu se ne mili: »Jer_Bog 
nije stvorio smrt, niti se raduje propasti živih« (Mdr 
1, 13). Zato je Isus zaplakao nad grobom prijatelja 
Lazara (Iv 11, 35—36), bio je teško smućen primi- 
canjem svoje smrti (Mk 14, 33—34). 

Mogli bismo ovu udovicu s jedincem sinom uspo- 
rediti s Crkvom. Crkva zaista posjeduje mnoštvo 
svoje djece. To su svi krštenici. Ali je Crkvi ipak 
svaki čovjek jedinac jer dobro zna koliko je nepro- 

cjenjiva cijena njegove vječne sreće. Crkva zna da bi 
Isus svoj život darovao čak samo za jednog člana 
ove zajednice. Zbog toga Crkva svakog svog člana 
pri odlasku u drugi svijet prati molitvama i zago- 
vorom. Na taj način želi utješiti i one koji ostaju, 
ističući kako Bog ne želi svoje prijatelje ostaviti u 
okovima smrti: »Dragocjena je u očima Božjim smrt 
pobožnika njegovih« (Ps 116, 15). 


43. BUDITE PRIPRAVNI 
Lk 12, 35—38. 40; Br. 134 


Bdijte, bdijte i molite, budite pripravni! Više 
je puta ponovio Isus ovakvu preporuku (Mt 24, 42; 
Mk 13, 33; Lk 12, 36). Takvu preporuku nalazimo 
kad govori o propasti Jeruzalema. Preporuke su na- 
mijenjene crkvenoj zajednici, ljudima! Tiču se cje- 
lokupnog svemirskog događanja. Važne su za nas 
žive koji čekamo smrt kao odlučan susret s Bogom. 

Neka vam bokovi budu opasani i svjetiljke upa- 
ljene. Zar vas ove riječi ne potiču na ozbiljnu pri- 
pravu na smrt? Smrt je neminovna, samo joj ne 
znamo dana kao ni sluge u Isusovoj priči. Gospodar 
će se zastalno vratiti, ali njima nije poznat sat po- 
vratka. Moraju stoga biti uvijek pripravni. 

Ne znači da se treba osjećati hipnotiziranima i 
paraliziranima pomišlju na smrt. Prava se priprava 
na smrt ne sastoji u tome da na nju mislimo dan 
i noć, a pritom zaboravimo živjeti. Preporuka: bu- 
dite pripravni radije želi bodriti sluge da se ne opu- 
ste.u djelatnosti. U sličnoj priči donosi nam Marko 
istu misao: »Preda upravo slugama. Svakom odredi 
njegov posao« (Mk 13, 34). Opasani bokovi i svjetilj- 
ke upaljene isključuju mogućnost, nehaja, besposli- 
ce i turobne mlohavosti. 

Priprava se na smrt dakle ne sastoji u tome da 
ostavimo po strani sav svoj posao. Naprotiv, moramo 
svagdano izvršavati svoj posao, doprinositi izgradnji 
ovozemnog društva, a u isto vrijeme i nebeske do- 
movine, posebno uslužnošću i ljubavlju prema svim 
ljudima. U tom nam vidu poručuje Novi zavjet. da 
budemo »budni i pripravni«, a i »trijezni« (Rim 13, 
13; 1 Pir 4, 7). Znači: ne dopustite da vas potpuno 
ispije posao, udobnost ili naslada života. Ili ovako: 
neka vam je duh slobodan i raspoloživ za dosluh 
Božje riječi. 

Među ove riječi spada: smrt oko vas kuca na 
vratima. Zato je Isus bodrio na bdjenje i molitvu 
tri svoja učenika u getsemanskom vrtu. Zvučilo je 
veoma osobno i hitno (Mt 26, 38; Mk 14, 34; Lk 22, 
40. 46). Ali oni nisu bili kadri »probdjeti s njim ni 
jedan sat« (Mt 26, 40). 

. Isusova smrt nas zanima jer ona nas pravo oba- 
vješćuje, pothranjuje našu budnost i ufanje. Potreb- 
no je živjeti duhom krštenja koje nas je posvetilo 
da bismo mogli umirati u »Gospodinu«. Potrebno je 
proživljavati pashalni misterij ne samo o Uskrsu 
svake godine nego svake nedjelje u misi gdje obnav- 
ljamo Isusovu smrt i uskrsnuće. Vjernom je Kristo- 
vom sljedbeniku to najzdraviji, najkršćanskiji i naj- 
djelotvorniji način priprave na smrt. 


44. UMRIJETI S ISUSOM I BITI S NJIM U RAJU 
Lk 23, 33—34, 39—46. 50. 52—53; Br. 135 i 136 


Opis Kristove muke i smrti može nam pomoći 
da ponizno i pouzdano promatramo tajnu naše smrti 
koja će nas svakako dohvatiti jednog dana. Našu 
smrt i svih onih koje ljubimo. 

Četiri evanđelista ostaviše nam četiri opisa. U 
cjelini se slažu. Ivanov nam tekst veličajno predo- 
čuje Krista kao svećenika i kralja koji dostojan- 

stveno svetkuje bogoslužje svoje žrtve. Marko i Ma- 
tej ističu nepravdu i izrugivanje kojima je Isus bio 
obasut. Luka osvjetljuje milostivost našega Spasi- 
telja prema napuštenima, prezrenima, grešnicima. 

Raspeše Isusa, prikovaše čavlima, probiše mu 
ruke i noge. Užasne li boli! Isus se ne žali, ne kune 
svoje krvnike, nego za njih moli: Oče, oprosti im, jer 
ne znaju što čine. Neznanje je ublažilo odgovornost 
čak i onih koji su osobno raspinjali Krista (Dap 3, 
17; 1 Kor 2, 8). Međutim, znamo da izvršitelji smrtne 
kazne nad Isusom nisu bili samo oni kod križa, bili 
smo svi s njima jer smo grešnici. Možete li ikako 
zamisliti da Otac, kome se Isus skrušeno moli za 
grešnike u trenutku spašavanja svijeta, neće opro- 
stiti grešnicima kad i oni padnu u smrtnu borbu? 
Kraj raspetog Isusa raspeta su dva zločinca; uokvi- 
riše njegov križ,, s njime će umrijeti. Jedan ga po- 
grđivao, drugi priznaje krivnju obojice, a ističe Isu- 
sovu nedužnost. Štoviše, priznaje Isusa Mesijom koji 
će doći suditi svijetu na sudnjem danu. U agoniji 
zaklinje Isusa: Isuse, sjeti me se. Isus mu otpušta 
sve grijehe prošloga života, uslišava više negoli je 
tražio: Zaista, tebi kažem: danas ćeš biti sa mnom 
u raju. 

Za ovog pokajnika kao i za Isusa smrt je u isto 
vrijeme početak slave (Iv 12, 23; 13, 31; 17, 1. 5). 
Čini se da je njegova smrt na prvi mah poraz i kazna. 
Ne! Prava je pobjeda. Zalet jednog trenutka, zaista 
dubinski zalet; isprao je jedan život od svih zločina. 
Zločinac je ujedinio svoju smrt s Isusovom smrću 
i time postigao sreću da nikada ne bude odijeljen 
od njega. Istog će dana kad i Isus biti u raju. Raj 
što ga ni dječjom maštom ne umijemo predočiti, 
a izražen je s dvije riječi: bit ćeš sa mnom. 

Umirao je Isus u neraskinutom pouzdanju i po- 
svemašnjem predanju u Očeve ruke. Preuzima riječi 
iz trideset prvog psalma (r. 6), ali ga ponešto prei- 
načuje. Psalam se obraća Bogu istine i vjernosti. 
Isus se utječe Bogu kao dijete ocu. Onako kako je 
nas učio moliti (Lk 11, 2): Oče, u tvoje ruke pre- 
dajem duh svoj. Crkva je uvrstila ove riječi u Pove- 

čerje, nudi ih da ih molitveno izričemo prije spa- 
vanja, prije sna koji je slika smrti. Neka nam po- 
mognu da uđemo u smrt kao u tihi san. 


45. OSTANI S NAMA, JER SE NOĆ PRIBLIŽAVA 
Lk 24, 13—35; Br. 137 


Isus je izdahnuo na Kalvariji. Ljudi pomisliše: 
sada je svemu kraj! Jedino je njegova majka čvrsto 
vjerovala u njegovu riječ o uskrsnuću. Nisu vjero- 
vali ni vjerni prijatelji do križa. Ni sam Ivan nije 
vjerovao dok nije ušao u prazan grob (Iv 20, 8). 


Magdalena je osamljena sva u suzama lutala oko ' 


groba (Iv 20, 2. 11), a pobožne žene dođoše na grob 
samo zato da mirisavim pomastima pomažu mrtvo 
tijelo (Mk 16, 1). 

Luka nam opisuje dva Isusova učenika. Napu- 
stiše Jeruzalem i skršeni tugom, smetenošću krenuše 
u Emaus!.Na putu im se pridruži Isus kao neznanac, 
»incognito«. Počne ih zapitkivati. Bilo je lako u nji- 
hovim odgovorima čitati uzroke njihove žalosti: za- 
mišljali su Isusa kao političkog osloboditelja čija će 
se moć prostirati vidljivo po Palestini. Tko god se 
priveže za ovozemno područje, smrt mu neminovno 
izgleda zadnji udarac životu i nadanjima. Doduše, 
neke su im žene javile da je Isus ponovo živ. Ali 
kako da zamisle uskrsnuće koje njima predstavlja 
samo povratak u prethodni život? Isusa nisu pre- 
poznali, a kako bi ga mogli prepoznati kada se ne 
mogu postaviti u domet same vjere? 

Upitajmo sada sebe: Zašto nas tako uništava 
smrt dragih osoba? Nije li razlog u tome, barem 
u većini slučajeva, što se ne umijemo uzdignuti iznad 
zemaljske razine? 


1 Emaus je udaljen bio od Jeruzalema oko 160 stadija. Stadij je 
185 mt. Dakle, pješačili su 5 sati, premoreni od puta i kia 41 


94 


Na tom ih je putu Isus hodajući s njima pomalo 
i ohrabrio. Protumači im što u svim Pismima ima o 
njemu. Razjasni im kako njegova smrt nije bila neki 
nepredvidljiv slučaj, još manje neki beznadan slom. 
Dio je Božjeg nacrta i Božje providnosti: Nije li 
trebalo da Krist sve to pretrpi te uđe u svoju slavu? 
Da, trebalo je! Evanđelje tu misao često ističe (Mt 
16, 21; Lk 17, 25; Dap 1, 16). Ovo nema prizvuka 
kobnosti, nego je odjek nacrta Božje ljubavi i spasa. 
Bog povezuje Kristovo poniženje i muku sa slavom 
koja čeka njega i one koje će spasiti. Prema tome, ni 
Isusova smrt ni smrt njegove braće nije svršetak, 
nego sredstvo. 

Isusove su riječi otvorile oči dvama suputnicima 
i ulile hrabrosti. Sada im je jasno da nisu bili žrtva 
obmane, da Mesijin pothvat nije bio bezuman korak 
bez sutrašnjice. Zato nakon susreta kliču: Nije ti 
gorjelo srce u nama dok nam je putem govorio, dok 
nam je otkrivao Pisma? 

Nisu lako prepoznali suputnika, ali im je uli- 
jevao tako dubok mir da ga nisu htjeli olako otpu- 
stiti: Ostani s nama, jer zamalo će večer, i dan je 
na izmaku. Koliko im je svjetla unio u misli! 

Posjedoše za stol. Isus zahvali Ocu, razlomi kruh 
onako kako je učinio kad je čudom umnožio kruh; 
slično kao na zadnjoj večeri gdje zacijelo ova dvoji- 
ca nisu bili prisutni. Njihov duh, već osvijetljen nje- 
govim riječima, u tren je uočio način lomljenja 
kruha: Uto im se otvoriše oči, te ga prepoznaše. Više 
nisu sumnjali u njegovo uskrsnuće o kome mnogi 
već govore. Kad ih je njegovo uskrsnuće uvelo u novi 
život, kad im vjera više nije bila potrebna vidljive 
podrške: Isus im iščeznu s očiju, Iščeznuće nije po- 
kolebalo njihovu vjeru ni njihov ushit. Vratiše se u 
Jeruzalem da obavijeste apostole kako su i oni vi- 
djeli Uskrsloga. 

Doista, ne možemo Isusovu smrt i uskrsnuće u 
pojedinosti usporediti sa smrću našeg prijatelja i 
njegovim budućim uskrsnućem. Ipak je usporedba 
moguća i dopustljiva. Onda izvucimo pouku. 

Ako budemo u ljudske događaje gledali samo s 
vanjštine i čisto ljudski poput učenika na putu u 
Emaus, slomit će nas tuga kao što je i njih satirala. 
Vjera nam pomaže da sasvim jasno shvatimo, da 
barem predosjetimo kako je naša smrt u Božjem 
nacrtu, kako je za kršćanina predglazba budućeg 
uskrsnuća. 

Umjesto da se gušimo u osjećajnosti koja nas 
zaista nagnječi, radije počujmo Isusa, našeg suput- 
nika na životnom putu. Zamolimo ga da nam ugrije 
srce, da ostane s nama. Omogućeno nam je da s njim 
sjednemo za stol, podijelimo isti obrok. Nevidljiv je 
Isus, ali njegovu prisutnost osjećamo u vjeri, u dije- 
ljenju kruha; nadasve pred oltarom. Vidljivo doživ- 
ljujete kada svećenik u misi čini isto što je Isus 
činio na zadnjoj večeri. U sjedinjenju, u ljubavi, iako 
nevidljivo, susrećemo se i s pokojnikom koji nas je 
ostavio. 

»Budući da je samo jedan kruh, svi smo jedno 
tijelo« — mi i oni za koje kažemo da su mrtvi. »Svi 
smo dionici jednog kruha« — jer smo svi jedno 
tijelo (1 Kor 10, 17). Taj »kruh života« (Iv 6, 48) 
jest Krist, tijelo uskrsloga Krista. 


46. BOG JE TAKO LJUBIO SVIJET 
Iv 3, 16—17 


Upravo ste čuli isječak iz Evanđelja: »Bog je 
tako ljubio svijet, da je dao svoga jedinorođenoga 
Sina, da ne pogine ni jedan koji u nj vjeruje, već da 
ima vječni život«. Kratak je, ali sadržajan. Naglasak 
je na Božjoj ljubavi prema svijetu: »Bog je ljubav« 
(Iv 4, 8). Iz ljubavi je stvorio svijet da posvuda odsi- 
jeva njegova ljubav, da svojim stvorovima pruži pri- 
liku kako bi sudjelovali u njegovu životu i ljubavi. 
Svijet je zaglibio u grijeh. Bog ipak ne prestaje lju- 

biti svijet. Tako ga je ljubio da je dao svog jedino- 
rođenog Sina, svoga ljubimca Sina. Dao ga je! To 
znači da ga nije samo poslao na svijet da se učo- 
vječi, nego ga je također predao smrti na križu. 

I naša vjera, prihvaćena vjerom u Krista, nije 
gubitak ili propast. Naprotiv, otvara nam vrata vječ- 
nosti. Kad je Bog predao svog Sina, predao je i sebe 
ljudima, jer se vječni život i sastoji u tome što se 
Bog dariva ljudima kako bi se s njima sjedinio i 
uključio ih u vječni život. 

Jednog dana, nema dvojbe, Isus će biti i Sudac. 
Svake nedjelje to ističemo dok izgovaramo Vjero- 
vanje: »Doći će u slavi suditi žive i mrtve«. To je 
taj njegov drugi dolazak »u slavi«, na završetku svi- 
jeta. 

Ali prvi put nije došao radi suđenja. Stigao je k 
nama ponizan, siromašan i milostiv. U razdoblju 
prvog dolaska, u kome i mi živimo, svi su ljudi po- 
zvani na spasenje, pod uvjetom da u njega vjeruju. 

Neka nam, dakle, smrt naših dragih pokojnika 
za kojima plačemo ne ulijeva toliko straha što će 
biti suđeni, koliko ufanje što će biti spašeni, jer je 
Bog tako ljubio svijet! 


47. PREŠAO JE IZ SMRTI U ŽIVOT 
Iv 5, 24—29 


Iaus u Evanđelju najavljuje dostruko uskrsnuće. 
Mrtvi, to su svi ljudi. Razumije se da tu spadamo i 
mi živi jer smo i mi osuđeni na smrt. Neki od ovih 
na smrt osuđenih već su davno umrli jer se uvrstiše 
među grešnike. Grijeh je pravi uzročnik smrti. S 
pravom veli Pavao da je smrt »plaća za grijeh« (Rim 
6, 23). No dok putujemo prema smrti, ništa nije iz- 
gubljeno. Bog nam neprestano nudi oprost. Usmr- 
ćenima grijehom nudi uskrsnuće iz takve smrti: 

Zaista, zaista vam kažem, tko sluša moju riječ i vje- 
ruje onomu koji me posla, ima vječni život. On ne 
dolazi na sud, već je prešao iz smrti u život. A vječni 
život jest Božji život. Taj je život Bog Otac darovao 
i Sinu Kristu jednakome sebi. Budući da je Krist 
odjednom i Bog i čovjek, može prenositi taj život na 
ljude. Radi toga moraju se ljudi s njime ujediniti 
vjerom i slušanjem njegove riječi. Vjerom se pot- 
puno predajemo Bogu kao svom Ocu. On nam pri- 


općuje taj život koji već na ovom svijetu ima obi- | 


lježje vječnoga života. 

Dolazi čas i već je tu. Za čitavo vrijeme ovozem- 
nog života čovjek se može obratiti. Može se okrenuti 
prema Bogu vjerom koja se natopila ljubavlju prema 
Bogu i prema ljudima, braći. Ivan također na dru- 
gom mjestu veli: »Nemojte se više čuditi, braćo,... 
Mi znamo da smo prešli iz smrti u život, jer ljubimo 
braću« (1 Iv 3,13—14). 

Mnogi su od nas u tijeku svoga života prošli kroz 
razdoblja zabluda, raskalašenosti i propusta u odno- 
su na Boga. Ako slušamo Kristovu riječ, možda se 
u zadnjem trenutku svoga života možemo izvući iz 
svog smrtnog stanja, čak izbjeći suđenje. Na zadnjem 
Sudu Kristova riječ će nas suditi ako smo njegovu 
riječ odbili. Ali ako smo je prihvatili, neće nam se 
suditi, jer smo slušali onoga koji nije došao suditi, 
nego spašavati (Iv 12, 47). 

Ova je Isusova izjava tako neobična da je morao 
svojim slušateljima kazati: Ne čuđite se tomu! Potom 
im otkriva drugu čudnovatost, još čudesniju: uskrs- 
nuće svih mrtvih, tjelesno oživljavanje mrtvih, svih 
onih koji su u grobovima. Isus tvrdi: Dolazi čas, ali 
ne dodaje kao gore: I već je tu. Jer je uskrsnuće 
svih ljudi određeno za kraj svijeta. Ali je već sada 
počelo u osobi Isusa Krista. Na njegov glas, pokora- 
vajući se njegovu znaku, izići će iz grobova oni koji 
su činili dobro, pokoravali se njegovoj riječi, oživjet 
će na uskrsnuće života. Bili su tu i ranije po svojoj 
vjeri, ali sada ulaze u taj život sa svim svojim bićem, 
u punom svjetlu, u slobodi koja više neće biti spu- 
tavana ropstvom smrti i grobova. 

Sveti Ivan doziva nam u pamet dva ročišta našeg 
uskrsnuća. Ponajprije ovozemno razdoblje koje je 
maglovito: »Ljubljeni, sada smo djeca Božja, a što 
ćemo biti, još se nije očitovalo«, Potom opisuje 
drugo razdoblje, nebesko: »Ali znamo da ćemo biti 
njemu slični kad se to očituje, jer ćemo ga vidjeti 


* onakva kakav jest« (Iv 3,2). 


Ništa neobično da nam susret sa smrću unosi 
u dušu tugu i tjeskobu. Ulazimo u noć, u nepozna- 
nicu. Ali osluškujemo Isusov glas što je proparao 
grobnu tišinu, čini nam da se i u grobu razdanjuje, 
nazrijevamo kroz mrak njegovo svjetlo. Utješimo se 
stalnošću što imamo Spasitelja koji nas vodi, i koji 
je došao samo zato k nama da nas izbavi. 


48. JA ĆU GA USKRISITI U POSLJEDNJI DAN 
Iv 6, 37—40; Br. 138 


»Izgubismo« nekoga od svojih. Bolan je to »gu- 
bitak«. Možda smo već za vrijeme njegove bolesti 
uzdisali: »Sve je izgubljeno«. Riječi »izgubismo«, 
»izgubljen je« upotrebljavamo redovito u vezi sa 
smrću. Upotrebio ih je i Isus u Evanđelju, ali u 
obratnom smislu. O sebi je rekao pri susretu sa 
Zakejem, carinskim starješinom, grešnikom, a kas- 
nije obraćenikom: »Sin je čovječji došao da traži 
i spasi što je propalo« (Lk 19, 10), što je izgubljeno. 
U predvečerje svoje smrti kliče Isus pred svojim 
Ocem: »Ne propade (nije izgubljen) ni jedan od onih 
koje si mi dao« (Iv 17, 12). Priču o izgubljenoj ovci 
ovako završava: »Tako neće ni vaš Otac nebeski da 
se izgubi ni jedan od ovih malenih« (Mt 18, 14). 

Čitamo u Ivanovu Evanđelju: »Siđoh s neba ne 
da vršim svoju volju, nego volju onoga koji me posla. 
A ovo je volja onoga koji me posla: đa ništa od 
svega što mi je dao ne izgubim ,nego uskrisim to 
u posljednji dan.« 

Očeva i Sinovljeva volja izvire iz ljubavi koja 
ulijeva hrabrost u naše ufanje. Ne želi ni Isus ni 
njegov Otac da se izgubi i jedan od njegovih učenika. 

Još nismo sve rekli. Isus ne ostaje pri negaciji 
»đa ne izgubim«. Mi smo nekako skloniji gledati u 
svoj spas s negativne strane: trudimo se da izmak- 
nemo nesreći i zlu. No to još nije kršćanski govor. 
Jer Isus nakon izjave: da ne izgubim ni jednoga, 
odmah dodaje: nego ga uskrisim u posljednji dan. 
Spas je pravog vjernika savršena sreća, zasitan mir. 
A to je taj vječni život koji radije označuje puninu 
života negoli život bez kraja. 

Ne može nam biti dana životna punina ako ne 
uskrsnemo. Nismo mi anđeli, nekakva duhovna bića. 
Imamo tijelo. Bog je dušu u tijelu stvorio. Mi smo 
tijelo, tijelo oduhovljeno. U smrti je ovo najbitnije: 
gubitak tijela koji se dijeli od duše. Tijelo bez duše 
nije više moje tijelo, nije više u pravom smislu 
tijelo. Pretvara se u bezobličnu i raspadljivu tvar. 
Međutim, moja duša nije stvorena da živi zasebno, 
sama, kao čisti duh. Duša je po tijelu sticala spoz- 
naju, najplemenitije misli. Čak su i vjerske misli 
stizale u duh preko tijela. Duša je s tijelom poslovala, 
ljubila, griješila, trpjela. Prema tome, duša može 
biti presretna, do kraja ispunjena sobom ako se 
ponovo sjedini s tijelom, svojim poslužiteljem, svojim 
sudrugom u radu i zaslugama. Zbog toga Isus veli da 
će sve ljude po Očevoj volji uskrisiti u posljednji 
dan. Sve ljude! Nije u pitanju nekakva naknada, 
neki izbor. U pitanju je zahtjev ljudske naravi. 
Tiče se svih ljudi. Ovo je najviše osporavana nauka, 
ali je u kršćanstvu najosnovnija i najradosnija. 

Pridodat ću još jedno obrazloženje u prilog us- 
krsnuća. Netko zamišlja tijelo satiračem i tamni- 
čarom duše. Nije tako. Duša je preko tijela stupala 
u dodir s vanjskim svijetom, preko tijela u sakra- 
mentima hvatamo vezu s Kristovim čovještvom. Isus 
je uskrsnuo, a budući da je Bog, on živi u nebu u 
proslavljenom ljudskom tijelu. Dolično je da i mi 
u vječnosti boravimo s njim. Kako bismo uopće mogli 

biti s njim ako bismo morali zauvijek ostati bez 
tijela? 

Na ovom svijetu stupamo u vezu s ljudima 
preko tijela. Dušu ne vidimo, uhom je ne čujemo. 
Sporazumijevamo se međusobno preko riječi, po- 
kreta, usluga, govorom, izrazom lica, smijehom. 

Ali i prije uskrsnuća u posljednji dan nećemo 
biti bezimene sablasti, svi po jednom uzorku kro- 
jeni, neraspoznatljivi. Nebo smo stekli zaslugama i 
ljubavlju. Naš će stupanj blaženstva odgovarati 
stupnju ljubavi u trenutku smrti. Zato i »gole« duše, 
ako smijem tako reći, tj. duše bez tijela, prepoznat 
će se po svojoj duhovnoj fizionomiji što ju je lju- 
bav oblikovala. Posebno će se oni koji su se voljeli 
na ovoj zemlji lako prepoznali u nebu, jer »ljubav 
nikada ne prestaje« (1 Kor 13, 8). Čestite veze s ove 
zemlje ostaju i u vječnosti. 

Ipak će uskrsnuće ostvariti potpuniju obnovu 
naše osobnosti. Nebo nije zbirka pojedinačnih sreća. 
Nebo je kraljevstvo, grad, novi Jeruzalem. Ovaj dru- 
štveni vid, koji će doprinijeti našoj sreći, iziskuje 
da u nebu posjedujemo tijelo, obnovljeno i proslav- 
ljeno, ali onako vezano uz ljudsku narav kako je 
Bog zamislio u stvaranju. 

Nitko ne smije uobražavati da unaprijed zna 
kakve su to tajanstvene stvarnosti u nebu. Barem ne 
u pojedinostima. Glavno je da donekle shvatimo Isu- 
sovo obećanje: Ja ću ih uskrisiti u posljednji dan. 


49. TKO JEDE OVAJ KRUH, ŽIVJET ĆE UVIJEK 
Iv ,6 51—58; Br. 139 


Sastali smo se da molimo za brata koji nas je 
ostavio. Najljepša je molitva za pokojnika: misa, 
a pod misom pričest prisutnih. Ništa neobično za 
katolike. Ali ne smijemo preuobičajiti samu stvar, 


101 


smatrati je jednako vrijednom zapaljenoj svijeći, 
milostinji ili sličnoj »žrtvici«. Ivanovo Evanđelje 
uči da je misna žrtva i euharistijska tajna u tije- 
snoj vezi s tajnom smrti i uskrsnuća ljudi. 

Isus izjavljuje: Ja sam kruh živi koji je s neba 
sišao. U istom Ivanovu šestom poglavlju čitamo: 
Ja sam kruh života« (35); čitamo i ovo: »Kruh je 
Božji onaj koji silazi s neba i daje život svijetu« (33). 
Ove izreke sadrže isti smisao. Isus se uspoređuje s 
kruhom, najosnovnijom hranom. Želi da se s njime 
ujedinimo u vjeri i pričesti koja je »tajna vjere«. 
Hranimo se da bismo mogli živjeti. Samo što ovdje 
nije u pitanju tjelesni i ovozemni život. Ovaj kruh 
silazi s neba, nosi u sebi život jednak Božjem ži- 
votu: Kao što je mene poslao živi Otac, i ja živim 
po Ocu, tako i onaj koji mene blaguje, živjet će po 
meni. Prema tome: Tko jede ovaj kruh, živjet će 
uvijek. Jer ovaj je kruh Isus, a Isus nam prenosi 
život svog Oca »na nebesima«. 

Nemojte misliti da je prijenos božanskog života 
od Oca na Sina, a Sina na nas po euharistiji, neko 
prirodno i nužno otjecanje, kao npr. svjetlo što se 
otkida od sunca ili sok što iz korijena putuje kroz 
deblo u grane. Između nas i Boga bila je presiječena 
grana, bio je raskid zbog grijeha. Stoga je bilo 
potrebno da Isus obnovi vezu između Boga i ljudi. 
To je izveo svojom žrtvom. 

Prikazao se svom Ocu smrću na križu, srušio 
zapreke što ih je bila podigla smrt i grijeh, te nam 
tako ponovo otvorio vrata u život. On nam sam to 
potvrđuje: Kruh koji ću ja dati za život svijeta tijelo 
je moje. Treba razviti ovu zbijenu misao kako bismo 
je dublje shvatili. Naime: Kruh koji ću ja dati 
tijelo je moje, prikazano kao žrtva da dade život 
svijetu. 

Lako nam pada na pamet: kako je Isus mogao 
pobijediti smrt, a i on je umro? Kako je mogao 
nama povratiti život, a sam je na križu izgubio 
život? Morate misliti i na to da se njegova žrtva 
nije završila na križu ni u grobu. Nadođoše dopune. 

Dokazao je svojim uskrsnućem! Tada je svatko vidio 
da je njegova žrtva smrti bila pobjeda. 

U misi ne slavimo samo spomen Kristove muke 
i smrti. Krist dolazi na oltar pod prilikama kruha i 
vina, ali ne mrtav. Na oltaru je uskrsli Krist, živi 
Krist, proslavljeni Krist. 

Pričest nas ne ujedinjuje samo sa smrću Kri- 
stovom nego također sije u nama sjeme uskrsnuća. 
Isus izričito izjavljuje: Tko blaguje tijelo moje i pije 
krv moju, ima život vječni; i ja ću ga uskrisiti u 
posljednji dan. 

Sudjelujući u misi, posebno u pričesti, sjedinju- 
jemo se sa smrću i uskrsnućem Isusovim. Na taj 
se način kroz nejasnu stalnost svoje vjere susrećemo 
sa svojim milim pokojnicima koji će jednog dana 
uskrsnuti u Kristu. Vjerujemo da je bio kršćanin, 
da je bio vjeran misnoj žrtvi. Stoga i vjerujemo u 
njegovo i naše uskrsnuće u snazi ovoga životnog 
kruha. Vjerujemo u »doviđenja« u pravom, vječnom 
životu. 


50. BIT ĆE JEDNO STADO I JEDAN PASTIR 
Iv 10, 14—16 


Smrt nam nanosi mnoge nemilosti i jade, ali nas 
najviše pogađa činjenica što pokojnik iščezava, od 
nas se odvaja. Smrt nam otimlje one koje volimo, 
odvodi ih izvan našega svijeta. Najtužniji je osjećaj 
gledati u stvarnosti kako malo po malo odlaze naši 
suvremenici, prijatelji iz djetinjstva, iz školskih 
klupa. Sve više i više osjećamo se osamljeni, čini 
nam se da smo ostaci pokoljenja koje vene. 

Isus nam se u Evanđelju predstavlja kao dobri 
Pastir koji sakuplja svoje ovce. Sveti Luka opisuje 
pastira (15, 3—7) koji traži ovcu i vraća je na svo- 
jim ramenima, jer izgubljena ovca lako crkne od 

gladi ili je rastrgnu knvoločne zvijeri. Kako vidite 
isus skuplja ovce u svoj tor. Sveti Ivan reče da: 
»Isus ima umrijeti za narod, i ne samo za narod nego 
da i razasutu djecu Božju privede k jedinstvu« (11, 
51—52). 

Isus izjavljuje: Ja dajem život za ovce. Daje 
život za njih, ali im u isto vrijeme daje, ulijeva svoj 
Život: »Ja sam došao da ovce imaju život, da ga 
imaju u izobilju« (10, 10). Svojom žrtvom nije samo 
ispaštao za naše grijehe nego je i oživljavao, ob- 
navljao. 

Nije hranio svoje učenike samo euharistijskim 
kruhom (Iv 6, 53) nego ih i riječju hrani, jer ovdaš- 
nji život otpočinje vjerom (6, 29). Njegove ovce 
»slušaju njegov glas« (10, 3), jer on pozna svoje 
ovce i njegove ovce poznaju njega. Između njih i 
njega postoji uzajamnost, prijateljsko i međusobno 
upoznavanje. U Bibliji upoznavanje uvijek uključuje 
prijateljstvo i dijalog ljubavi. 

Ovo nas ohrabri u smrtnoj tuzi, ovo nas vodi 
krgz smrtni mrak. Lijepo reče Psalmista: »Gospodin 
je pastir moj... Pa da mi je i dolinom smrti proći, 
zla se ne bojim, jer ti si sa mnom. Tvoj štap i 
palica tvoja utjeha su meni« (Ps 23). 

Sve se ovo odnosi na prave Isusove učenike koji 
žive u njegovu ovčinjaku i koji su se za vrijeme Isu- 
sova ovozemnog života ravnali po njegovoj riječi 
i slušali ga. Hranili su se i jačali euharistijom koju 
im je velikodušno nudio. No što se događa s ostalim 
ljudima? S onima koji su, čini se, živjeli izvan 
Crkve, izvan njezine nauke i njezina života. Mogli 
bismo se teško zabrinuti zbog njihove sudbine kad 
ne bismo poznavali drugi dio Evanđelja. Kad je 
Isus završio govoriti o svojim ovcama, nastavio je: 
Imam i drugih ovaca koje nisu iz ovog ovčinjaka, 
i njih mi treba dovesti. Vjerojatno je Isus ovim ri- 
ječima prvotno mislio na ovčinjak Židova koji su 
očekivali Mesiju. Jednom je rekao da je »poslan 
ovcama Izraelova doma« (Mt 10, 7). Ostale su ovce 
u ono doba spadale među pogane. I njih treba pro- 

naći jer Bog »hoće da se svi ljudi spase i dođu do 
potpune spoznaje istine« (1 Tim 2, 4). Spašene mogu 
biti jedino po Kristu jer »izvan njega nema spasa« 
(Dap 4, 12). Poslije Isusova uzlaska na nebo apostoli 
su po Isusovu nalogu prenosili Evanđelje i među 
pogane jer nema više razlike između Židova i po- 
gana (Gal 2, 28; Kol 3, 11). Svi će ljudi biti jedno 
stado jer Isus mora donijeti spas do na »kraj zem- 
lje« (Dap 13, 47). 

Svi bi se ljudi morali spasiti. Ali kako je mogao 
stići spas do ljudi koji su živjeli prije Isusa, koji 
možda nisu nikada čuli za tu mogućnost? Ivan nam 
u Evanđelju veli da je »Riječ«, tj. Isus, Očevo svjetlo 
i istina koja »obasjava svakog čovjeka koji dolazi 
na ovaj svijet« (Iv 1, 9). Onda možemo zaključiti 
da su i ljudi koji su živjeli prije Isusa, ili koji žive 
izvan Crkve, »koji nisu od ovog ovčinjaka«, bili ipak 
u mogućnosti čuti njegov glas na taj način što su 
se pokoravali svojoj savjesti, što su iskreno tražili 
istinu, što su bili na usluzi braći ljudima. 

Ni s njima nismo u smrti razdvojeni. Naprotiv, 
smrt je porušila brane, te vidljive zapreke što nam 
natjeraše tugu u srce. I sada više ne bi bilo zapreke 
da budemo skupa: Jedno stado i jedan pastir. 


51. JA SAM USKRSNUĆE 
Iv 11, 17—27; Br. 140 


Susret Isusa i Marte prilikom Lazarove smrti 
veoma je prilagodljiv prigodi što je i nas okupila. 
Razvio se razgovor između Isusa i Marte. U ovoj 
je obitelji iz Betanije, kod dviju sestara, Marije i 
Marte, i njihova brata Lazara, Isus često bio ugoš- 
ćen. Rado se u iskrenom, gorljivom prijateljstvu 
odmarao kod njih poslije brojnih napada i nera- 
zumijevanja. 

Međutim je Lazar umro upravo kada Isus nije 
bio blizu. Marta mu pođe u susret, upravi mu riječi 
što dokazuju njezino povjerenje u Isusa koji je 
ozdravio mnoge bolesnike i ublažio nebrojene ne- 
volje: Gospodine, da si bio ovdje, brat moj ne bi bio 
umro. Nije to bio prigovor na Martinim usnama, 
samo jad. Zar ne čitate u tim riječima klicu naših 
pobuna što nas satiru kad nam smrt otme dragu 
osobu? Mi se žalimo govoreći: Zar Bog nije mogao, 
zar nije morao spriječiti sve ovo? Što bismo mi 
htjeli? Proglasiti Boga svojim »servisom«, uredom 
za usluge? Zar bismo htjeli da nam Bog dokine sva 
životna iskušenja, da zaustavi umiranje nama dragih 
osoba dok smrt kosi po redu čak mnoge preura- 
njeno? 

Unatoč svojoj boli, usprkos Isusovoj odsutnosti 
Marta ne gubi neslomivu nadu iako ne zna tečno 
što će biti: Znam što god zaišteš od Boga dat će ti. 
Isus odgovara neposredno i odlučno bez obećanja: 
Uskrsnut će brat tvoj. Marta odvrati onako kako su 
u ono doba svi vjerni Židovi vjerovali: Znam đa će 
uskrsnuti o uskrsnuću u posljednji dan, kad ustanu 
iz grobova svi ljudi. Istinsko ispovijedanje vjere. 
Pripazite na izraz: Ja znam. Ali to nije bilo dostatno 
Isusu. Takva je vjera predaleka, preopćenita. Marta 
bi morala uvidjeti da će Lazarovo uskrsnuće biti 
Isusovo djelo, djelo njezina prijatelja koji sada s 
njom razgovara. Nije dostatno vjerovati općenito, 
apstraktno, u uskrsnuće. Potrebno je vjerovati u 
zamjetljivu, živu osobu, u Isusa. On je izvor uskrs- 
nuća. U više je navrata ponavljao: »Tko u mene 
vjeruje, ja ću ga uskrisiti u posljednji dan« (Iv 6, 
39. 40. 44. 45). Isus u ovoj prigodi upotrebljava divo- 
tan izraz kakav ne nalazimo ni u kojem dijelu Evan- 
đelja: Ja sam uskrsnuće i život. 

Isus nije samo djelitelj uskrsnuća i života, on 
je osobno uskrsnuće i život. Riječ uskrsnuti upotreb- 
ljava se i za nekadašnje slučajeve kod proroka i evo 
sada u slučaju Lazara. Ali su sva ova uskrisivanja 
tek najava budućeg uskrsnuća. Ova su uskrisivanja 
veoma blijede slike jer će svi ovi uskrisivani opet 

umrijeti. Jedino je Kristovo uskrsnuće jedinstveno 
uskrsnuće. jer »Krist koji je uskrsnuo od mrtvih 
više ne umire« (Rim 6, 9). Iz njega izviru sva ostala. 

Isus je uskrsnuo kao naš uzor. Svi ljudi će us- 
krsnuti u njemu i po njemu. Eto, što nam je želio 
tako neobično dozvati u pamet kad je rekao: Ja 
sam uskrsnuće i život. Potom nastavlja: Tko u mene 
vjeruje, ako i umre, živjet će. Vjerovati u uskrsloga 
Isusa znači prianjati uz njega, sudjelovati u njegovu 
uskrsnuću. 

Odgovorimo Isusu onako kako je rasplakana 
Marta nad mrtvim bratom odgovorila: Da, Gospo- 
dine! Ja vjerujem da si ti Krist, Sin Božji, onaj koji 
dolazi na svijet. Tada će se i u nama pojaviti živa, 
zamjetljiva i izravna vjera, koja će nam pomoći da 
svladamo svu tjeskobu što nam je smrt nadahnjuje. 


52. LAZAROVO USKRSNUĆE 
Iv 11, 32—45; Br. 141 


Ako kršćani vjerno slijede »Credo« svog krštenja 
i izjave u nedjeljnim misama, vjerovat će u »uskrs- 
nuće tijela« (Apost. Vjerovanje) i očekivat će »život 
budućega vijeka« (Nicejsko Vjerovanje). Kršćani 
doista u to vjeruju. Ali ne kao u neku ljupku ili tek 
moguću pretpostavku, nego kao u pravu stalnost 
koja ih hrabri u susretu sa smrću. 

Znači il to da je smrt bezvrijedan prijelaz, pa 
se ne moramo bojati smrti, a još manje zbog nje pla- 
kati? Zaista, čuo sam od neustrašivih kršćana kako 
bi kršćanski pogrebi morali biti puni radosti, cvi- 
jeća i alelujskih poklika. Ipak bi to bilo okrutno za 
pokojnikovu rodbinu, a ne bi bilo ni u skladu s 
vjerom. Pretpostavljamo da su pokojnici bili grešnici 
Prema tome moramo najprije za nijh moliti, a ne 
preuranjeno radovati se nad njihovom smrću. Bili 


107 


oni ne znam kako veliki sveci, ne smijemo brkati 
pogreb s kanonizacijom. 

Vjera nas uvodi u Božje istine, ali ne smijemo 
izgubiti ljudske osjećaje. Krist nam je dao primjer 
kad je uskrisio Lazara. Zna da će Lazara uskrisiti. 
Evo i dokaza. Prije nego mu je zapovijedio: Iziđi 
van, rekao je: Oče, hvala ti što si me uslišao. Ja sam 
znao da me svagda uslišavaš. Premda je bio uvjeren 
u ostvarivanje čuda, ipak blizu groba duša mu za- 
drhta. Evanđelist čak ponavlja: Isus, ponovno po- 
tresen dođe ka grobu. Kad mu pokazaše grob, Isus 
zaplaka. Nato Židovi govorahu: Gle, kako ga je 
ljubio! 

Isus je pravi Bog, zna da ga Bog svagda usli- 
šava i da će njega samoga osobno jednom uskrisiti 
(Heb 5, 7). Ali je Isus istodobno i pravi čovjek. Di- 
jeli s ljudima sve nevolje. Njemu je sve poznato: 
umor (Iv 4, 6), glad (Mt 4, 2), divljenje (Mt 8, 10), 
čuđenje (Mk 6,6), srdžba (Mk 3, 5), uzrujanost (Iv 
11, 33; 13, 21), žalost, tjeskoba i strah pred smrću 
(Mt 26, 37). 

Isus je plakao. Evanđelisti nam javljaju da je 
samo dva puta plakao: gledajući Jeruzalem, pred- 
viđajući njegovo razaranje. Plakao je jer mu je to 
domovina i jer ju je volio (Iv 11, 11). Zatim kad je 
vidio drugu Lazarevu sestru Mariju u suzama, i sam 
se u duši potresao, zaplakao (Iv 11, 33). Poslanica 
Hebrejima (5, 7) dojavljuje nam kako .je Isus »pri- 
kazivao molitve i prošnje s jakim vapajima i su- 
zama«. 

Zar ćemo mi biti manje ljudski od svog Uči. 
telja? Naša vjera, kako god bila jaka, još uvijek je 
manje stalna od njegova božanskog znanja. Smijemo 
li onda u ime svog vjerovanja zabraniti plač na 
groblju? Sveti Pavao nam poručuje: »Ako se samo 
u ovom životu uzdamo u Krista, najbjedniji smo od 
svih ljudi! Krist je uskrsnuo od mrtvih. On je prve- 
nac mrtvih« (1 Kor 15, 19—20). S tog nam staja- 
lišta vjera i nada moraju stišavati tugu. 

Ali vjera i nada ne smiju ugušiti tugu niti po- 
ništiti našu ljubav. Naprotiv! Vidjeli ste kako je 

Isus podijeko žalost sa svojim prijateljima, Mari- 
jom i Martom, plakao je za Lazarom jer ih je sve 
troje volio. Pavao je Rimljanima (12, 15) preporučio 
bratsku ljubav i gostoljubivost ovim riječima: »Vese- 
lite se s onima koji se vesele. Plačite s onima koji 
plaču«. 

Budimo vjerni i puni nade. Vjerujmo u uskrs- 
nuće mrtvih, očekujmo ga puni povjerenja. A do 
tada nemojte se stidjeti suza što ih lijete za svoje 
prijatelje, što ih prolijevate sa svojim prijateljima. 


53. AKO ZRNO UMRE, DONOSI OBILAT ROD 
Iv 12, 24—28; Br. 142 


Ove su Isusove riječi dragocjena pouka o njego- 
voj smrti, kao i o smrti kršćana. Izrekao ih je prije ne- 
goli je izdahnuo na knižu. Bilo je to na Cvjetnicu.Ula- 
zio je u Jeruzalem uz klicanje mnoštva. Neki Grci, 
skloni židovskoj vjeri, dođoše na proštenje u Sveti 
grad. Zapitkivahu gdje bi mogli susresti tog čarobnog 
čovjeka. Isus dobro zna da će se njegova Crkva na- 
skoro protegnuti do grčkog žiteljstva, do obrazovnog 
svijeta. Zna da će taj »uspjeh« postići isključivo 
cijenom smrti. Kratkom prispodobom osvjetljuje 
zakon duhovne plodnosti: Zaista, zaista, kažem vam: 
ako pšenično zrno, pavši na zemlju, ne umre, ostaje, 
samo; ako li umre, donosi obilat rod. 

Naravno, smrt sama u sebi ne može biti izvor 
života. Ako zrno padne u zemlju i umre, neće biti 
od njega roda. Do kraja će izginuti. Upravo tako mi 
zamišljamo smrt: kraj, uništenje, potpun gubitak. 
Međutim nas Isusova poredba o sjemenu navodi na 
drugu misao. Božjim nacrtom i Božjom odlukom 
smrt je uvjet života, smrću se otvaraju vrata uskrs- 
nuća. Smrt nam izgleda prinudna i ropstvo (Rim 6, 

16—23), ali u stvari je ona oslobođenje. Zrno, čini 
se, umire u zemlji, ali ono razbija svoju ljusku, 
prsne u mnoštvo novih sjemenki, živih sjemenki, 
razvija se u klas. 


A kako ćemo odgovoriti nevjernima na pitanje: 
Na koji će način mrtvi uskrsnuti i u kakvom tijelu? 
Pavao odgovara: »Bezumniče! Ono što ti siješ ne 
oživljuje ako ne umre (1 Kor 35, 36). Ovaj zakon 
smrti, ovaj put prema uskrsnuću i istinskom životu 
vrijedi najprije za Isusa budući da njegova smrt 
spašava sav ljudski rod. Vrijedi i za naše mrtve i za 
nas. Našim očima nestaše, uzemljili se kao pšenično 
zrno, ali njihova smrt može biti (ako su zavrijedili) 
korak u mnogo krepkiji i plodniji život. U mnogim 
je obiteljima smrt oca, majke odjeknula poput ne- 
izlječive ruševine. Kasnije se malo po malo osjeti 
da su oni bolji savjetnici, zaštitnici, posrednici negoli 
onda kad su bili živi. Mala Terezija iz Lisieuxa naja- 
vila je pred smrt da će provoditi vrijeme u nebu 
čineći dobro na zemlji. Održala je riječ. 


Smijemo li držati da je svačija smrt plodna? 
Imajte na umu da je prispodoba o zrnu u zemlji 
samo usporedba, a ne nekakav dokaz. Zrno što se 
raščini u zemlji donosi plod u snazi prirodnog po- 
stupka, nužnog razvitka. Ako je spas ljudi izveden 
Isusovom smrću, bilo je zato što je ta smrt prika- 
zana slobodno, iz ljubavi. Zato je žrtva i zaslužna. 
Vrijedi i za smrt kršćanina. Zbog toga Isus poredbu 
o zrnu popunja i na nas primjenjuje: Tko ljubi svoj 
život, izgubit će ga. Svoj život ljubi, tj. živi sebično, 
neće biti na usluzi Bogu i braći ljudima. Zato će 
izgubiti svoj život. Kako bi i mogao biti pouzdan i 
plodan život ako je njegov završetak bio kraj sebič- 
nosti? A tko mrzi svoj život na ovome svijetu, saču- 
vat će ga za život vječni. Odricanje i uslužnost do- 
kazuju slobodu, ljubav i puninu. To je vječni život 
koji je već otpočeo. 

Vječni život! Kako ćemo ga zamisliti, kako že- 
ljeti? Isus ga veoma jednostavno izražava: Ako tko 

hoće služiti mi, neka ide za mnom; neka bude moj 
učenik, moj nasljedovatelj. Gdje sam ja, ondje će 
biti i moj sluga. Vječni je život nebo. To znači biti 
s Isusom, kako je obećao dobrom razbojniku na Kal- 
variji: »Zaista ti kažem, danas ćeš biti sa mnom 
u raju« (Lk 23, 43; Iv 14, 3). 


Razumljivo je zašto su ovi evanđeoski tekstovi 
bili upotrebljeni na misi za mučenike. Mučenici su 
slijedili Isusa korak po korak do žrtve svoga života. 
Možemo li mi ovaj tekst primijeniti na mnoge osred- 
nje kršćane među koje i mi spadamo? Da! Mnogi 
među nama izgledaju s vanjštine svakodnevni, os- 
rednji ljudi, ali su u sebe utkali skromni svagdanji 
heroizam spojen s ljubavlju. Još nešto. Isus može 
u zadnjim trenucima umiranja otvoriti oči onima 
koje poziva k sebi, poduprijeti ih milošću, tako da 
baš u tom trenu izvrše čin najvećeg odricanja od 
svijeta. Zar pod misom ne osjećate da se Krist pri- 
kazuje kako bismo i mi sebe s istom žrtvom prika- 
zali Bogu? 

Pomolimo se danas da ovaj koga polažemo u 
zemlju kao pšenično zrno ugleda svoj život u Isu- 
sovu društvu. Možda se hodajući za Isusom ponekad 
i spotaknuo na svom putu, ali neka ga primi u vječ- 
ni život. 

Isus je pred smrt uzdisao: Duša mi je sada po- 
tresena. I on je pravi čovjek, pa nije čudo što je 
uzdrhtao, što bi gotovo uzmaknuo. U jednom trenu 
zazvao je Oca da ga poštedi, da ga oslobodi »čaše« 
(Mk 14, 36). Hitno se ispravio; prihvaća odluku Oca. 
Smrt će biti duboko poštovanje iskazano Bogu i radi 
toga će spasiti ljude: Oče, proslavi Ime moje. Otac 
je odgovorio: Proslavio sam. Naročito čudesima što 
ih je Isus činio, istinom što ju je za vrijeme kratkog 
života očitovao. Proslavio sam i opet ću proslaviti. 
uskrsnućem i širenjem Crkve pobudama Duha Sve- 
toga. Da! Smrt je obećanje, smrt je nada: Zrno pavši 
na zemlju ako umre, donosi obilat rod. 

54. PUT, ISTINA, ŽIVOT 
Iv 14, 1—6; Br. 143 


»Ja sam put, istina i život«. Ovo su oproštajne ' 


riječi upravljene učenicima nekoliko sati prije smrti. 
Otkrio im je Judinu izdaju (Iv 13, 21—30), Judin od- 
lazak (31—33), Petrovo odreknuće (36—38). Zbog 
toga su bili veoma nespokojni, kao i mi pred nemi- 
novnom smrću voljene osobe. Ali ih tješi: Neka se 
ne uznemiruje srce vaše. Počujmo, dakle, za svoju 
korist ohrabrive Isusove riječi. 

Vjerujte u Boga, i u mene vjerujte. Vjerujte u 
Boga, ali to još nije sve iako je potrebno. Bog nam 
možda izgleda dalek, zato je potrebno vjerovati u 
Krista. I Krist je Bog, svemogućan. On je i naš brat, 
najbliži rod koji s nama suosjeća. 

U kući Oca moga ima mnogo stanova. Da nema, 
zar bih vam rekao: Idem pripraviti vam mjesto? 
Mnogi shvaćaju ove riječi kao da u Očevoj kući po- 
stoje razna boravišta, neki misle da ovo treba uzeti 
kao različite načine kršćanskog života ili raznovrsne 
stupnjeve blaženstva u nebu. Vjerojatno je najtoč- 
nije ovo: Očeva je kuća otvorena cijelom svijetu jer 
Bog »hoće da se svi ljudi spase« (1 Tim 2, 4). 

Kad odem i pripravim vam mjesto, ponovno ću 
doći i uzeti vas.k sebi, da i vi budete gdje sam ja. 
Ne zamišljajmo, stoga smrt kao mučan pad u ne- 
dostižne mračne bezdane. Isus će doći po nas da 
zauvijek budemo s njime. 

Kako nas sve ovo pridiže! Isus nastavlja: Kamo 
ja odlazim, znate put. Nato Toma, tražeći jasnoću 
i stalnost, protuodgovara: Gospođine, ne znamo ka- 
mo odlaziš. 

Dobro nam je poznat Isusov odgovor. Danas bi 
nas morao dirnuti umiriti u našim nemirima: Ja 
sam Put, Istina i Život! Isus je jedini Spasitelj (Dap 
4, 12). Isus je Put! Tim je putem krenuo naš po- 
kojnik. Isus je Istina! Otkrio ju je naš pokojnik ula- 
zeći u smrt, a izlazeći iz mraka i čovječjih sumnja. 

Isus je Život! Otkrio se pokojniku čim je izdahnuo. 
Ne znam kako da je bio bijedan i slab, ako. je vje- 
rovao, usnuo je u Kristu (1 Kor 15, 18), umro je s 
Gospodinom (Rim 6, 8), umro je u Gospodinu (Rim 


14, 8). 


Slijedio je Put, otkrio Istinu, ušao u Život. 


55. HTIO BIH DA BUDU GDJE SAM JA 
Iv 17, 1—3. 24—26; Br. 144 


Svi su kršćani uvjereni da treba moliti za umi- 
ruće kako bi se pobjedonosno probili kroz najpogi- 
beljnije iskušenje, kroz smrt. Vjeruju također u mo- 
litvu za mrtve da bi što hitnije pristupili kraljevstvu 
čista svjetla i potpune radosti. 

Danas smo se sastali da molimo za onoga koji 
nas je ostavio. Vrijedi li moliti za onoga koji je 
otišao u nepoznati, tajnoviti drugi svijet? Nemojte 
se smućivati takvim nemirima. Isus je nekoliko sati 
prije svoje smrti molio za nas. 

Na početku molitve zaziva Oca za samoga sebe: 
Došao je čas! U Kani je odgovorio svojoj majci: 
»Moj čas još nije stigao« (Iv 2, 4). Sada je već do- 
statno ljudima otkrio Oca poukama, čudesima, cije- 
lom svojom osobom, te je čas došao da dovrši naj- 
višu žrtvu smrću na križu, ali i uskrsnućem. U tom 
smislu moli Oca: Proslavi svog Sina. Nije ovo krik 
taštine ni sebeljublja jer odmah dodaje: Da tvoj Sin 
proslavi Tebe. Nisu, dakle, u pitanju međusobni 
odnosi Oca i Sina, nego Kristova spasiteljska žrtva 
kojom u isto vrijeme slavi Oca i izbavlja braću 
ljude jer želi: dati vječni život svima koje mu je 
dao Otac. 

Ne predočujte sebi vječni život u čarolijskim sli- 
kama. Imamo jednostavnu, veoma blistavu defini- 
ciju: A ovo je vječni život: spoznati tebe jedinog 

pravog Boga, i onoga koga si poslao, Isusa Krista. 
»Spoznati« nema ovdje teoretski, školski smisao. 
Ova je spoznaja prožeta ljubavlju, a završava u sje- 
dinjenju. Isto je izjavio sveti Ivan: »Tko ne ljubi, 
nije upoznao Boga, jer Bog je ljubav« (1 Iv 4, 8). 
Doista, Bog je za nas tajanstven, teško spoznatljiv, 
ali veli Isus: »Tko je vidio mene, vidio je Oca« (Iv 
14, 9). Tko upozna Isusa, koga je Otac poslao, upoz- 
nat će pravog i jedinog Boga. To je već vječni život 
u zametku; još nejasan, ali stvaran. Koje li sreće 
kad kršćanin umre u toj nadi! Grešan je i slabašan, 
ali pun povjerenja. 

Završetak se Isusove molitve tiče izravno nas. 
Pred svoju smrt Isus je molio za nas, misleći i na 
našu smrt. S kakvom stalnošću Isus vapije: Oče, 
hoću da i oni koje si mi dao, oni, koje je Otac privu- 
kao dajući im milost da budu Isusovi učenici, budu 
gdje sam ja, da i oni budu sa mnom: neka gledaju 
moju slavu koju si mi dao. Jeste li opazili izraz 
»hoću«? Nigdje ovako zahtjevno ne govori Isus u 
Evanđelju. Što hoće? Da mi budemo s njime. Isus 
će umrijeti, zaslužit će smrću, ispunjenom ljubavlju, 
ulazak u slavu, ali ne želi biti jedini između ljudi 
koji tamo ulazi. Hoće da svi njegovi budu zajedno 
s njim. Naša se sreća sastoji u tome da budemo sa 
Isusom. Mogli bismo bez pretjerivanja reći da niti 
Isusovo blaženstvo ne bi bilo cjelovito kad ne bi 
bili s njime i oni koje mu je Otac povjerio da ih 
spasi. Jer je došao spasiti sve ljude (Iv 3, 16—17). 
Njegova se slava ne krije u nekom osobnom, pono- 
sitom trijumfu. Njegov je trijumf: uzići u nebo kao 
voditelj svih vjernih koje je otkupio (Ef 1, 21—23). 

Isus završava svoju molitvu izričući ono što je 
bila svrha njegova utjelovljenja, njegova života na 
zemlji, njegove smrti: Da ljubav kojom si ti mene 
ljubio bude u njima — i ja u njima. Savršena i uza- 
jamna spoznaja, duboka i vječna ljubav, cjelovita i 
nerazdjeljiva. Eto, to je život vječni što ga Isus želi 
izmoliti od svog Oca u trenutku kad je krenuo prema 
Kalvariji. Zar biste mogli i pomisliti da bi takva mo- 

litva, upravljena Ocu za nas, mogla biti neuslišana? 
Ujedinimo se u punom pouzdanju s Isusovom mo- 
litvom. 


56. DO ISUSOVA KRIŽA 
Iv 19, 17. 18. 25—30 


Može biti bolna i tjeskobna smrt našeg prija- 
telja, brata: može nam se i naša smrt učiniti beziz- 
laznom stazom, ali duša nam se smiruje dok čitamo 
povijest Isusove muke. Njegovo je umiranje primjer 
i vodič. Mnogi su sveci u zadnjim časovima svoga 
života tražili da im se čitaju isječci iz Isusove muke. 
U tome se smislu na našim ljesovima nalazi križ, a 
vidimo ga i na našim grobovima. 

On noseći svoj križ uziđe na mjesto. Ostali evan- 
đelisti izvješćuju da ga je neko vrijeme zamijenio Ši- 
mun iz Cirene. Budući da je Krist dragovoljno pri- 
hvatio smrt, nosio je križ neko vrijeme sam, a i 
zato jer je po ondašnjem rimskom zakonu svaki 
osuđenik morao nositi svoj križ. Uostalom, rekao 
je Isus: »Ako tko hoće ići za mnom, neka se odreče 
sama sebe, neka uzme svaki dan svoj križ i neka me 
slijedi« (Lk 9, 23). Izgleda li ti tvoj križ težak, sjeti 
se Isusa koji je svoj križ nosio da mam pokaže dobar 
primjer. 

Isus nije sam na križu. Uokviren je s dva raspe- 
ta čovjeka. Jedan će čuti obećanje da će istog dana 
biti s Isusom u raju. Bilo je i nekoliko osoba blizu 
križa. Nisu ga baš svi napustili. Bile su neke žene 
koje su suosjećale s njim, bila je njegova majka i 
blizu nje učenik koga je ljubio Isus. U smrtnoj borbi 
velika je utjeha ako su kraj nas oni koje volimo. 

Marija je stajala pod križem. Ljubila i šutjela. 
Tko je ikada trpio, shvatit će koliko je Marija trpje- 
la. A ne zaboravimo da ona i nas razumije. Ne samo 

zato što je puna bolnog iskustva, ne samo zato što 
je majka koja svakoga shvaća nego i zato što nam 
je nju Isus u zadnjim časovima, preko ljubljenog 
učenika; povjerio. Preko Ivana koji je pralik svih 
onih koji budu do kraja svijeta Mariju uzeli za 
majku. Isus nije tražio drugog načina da pruži majci 
podršku koja će ostati sama. Pobrinuo se da joj 
priskrbi sinove, sve one učenike koji će na sebi 
ostvariti njegovu poruku: Ženo, evo ti sina. Zatim 
reče i učeniku: Evo ti majke! I od tog je časa učenik 
uzme u svoju kuću. Veoma jednostavne, ganutljive 
riječi. Naročito zato što je u pitanju učenik, Ivan 
evanđelist, »koga je Isus ljubio, koji se na večeni 
bio naslonio na Isusove grudi« (Iv 21, 20). Od tog 
je dana cijela Crkva proglasila Mariju svojom maj- 
kom. Sjećajući se njezinih boli na Kalvariji, a i 
njezine hrabrosti, zazivamo je: Utjeho žalosnih. 

Kada se Isus oprostio od svojih najmilijih, naj- 
bližih, zavapi: Žedan sam. Žeđa je česta i užasna 
pojava kod umirućih, posebno kod Isusa koji je pri 
bičevanju i raspinjanju izgubio mnogo krvi. Žeđan 
sam! Prisutni vojnici pružiše mu ocat. Tada izdahnu 
rekavši: Svršeno je! Viknuo je poput marljiva ra- 
tara koji je završio nadnicu, poput svećenika koji je 
savjesno izvršio sve obrede. Sveti Ivan nam je za- 
bilježio i ovu Isusovu riječ: »Nitko mi ne može moj 
život oduzeti, nego ga ja sam od sebe dajem« (Iv 
10, 18). Zato Ivan objavljuje njegovu smrt riječima: 
Predade duh. 

Opis Isusove smrti zrači svježinom i dubokim 
mirom. Teško nam je sačuvati takav mir kad je 
smrt u obitelji. Napast nas nagoni da se bunimo, 
da Bogu prigovorimo kako je okrutan i nepravedan. 
Ako priprosti ljudi ne umiju svoju smrt prikazati 
kao dragovoljan dar, pokušajmo to mi učiniti. U 
početku »Bog nije stvorio smrt« (Mdr 1, 13). Grije- 
hom se ušuljala u naš život. 

Ali što po sebi izgleda gubitak i razaranje, može 
u snazi ljubavi postati žrtva što izvabi na nas bla- 
goslov i mir. To i jest najdublji smisao mise koju 
prikazujemo. U misi se Krist prikazuje kao žrtva ne- 

ograničene vrijednosti. Pripojimo svoju ljudsku i op- 
ravdanu bol Isusovoj žrtvi, tako da naša žrtva po- 
stane njegova. Potom možemo, kao i on pred Ma- 
rijom, zavapiti: Svršeno je! Na taj način od svoje 
patnje i gubitka otvaramo sebi izvor mira kada se 
uskladimo s Božjom voljom. Doprinosimo spasu i 
sreći svih ljudi. 


57. NEKA BUDE HVALJEN BOG 
Ef 1, 3—5 


Poziva nas sveti Pavao da budemo zahvalni: 
Bogu, Ocu Gospođina našega Isusa Krista. Oikuda 
nam hrabrosti da kažemo Bogu »hvala« zato što je 
ucvilio jednu obitelj? Oduzeo im dijete koje im je 
obećavalo obilnu radost, nosilo u sebi mnogo nade! 
Biblija nam pripovijeda o čovjeku iz najstarijih vre- 
mena, o Jobu. U mnogobrojnim je nevoljama izgu- 
bio ne samo imovinu nego i djecu. Žena ga posavje- 
tova da prokune Boga, ali Job odgovara: »Bog dao, 
Bog oduzeo, neka je blagoslovljen Gospodine« (Job 
1, 21). Pavao ne zahtijeva od nas toliki heroizam, 
ali nas ipak poziva da zahvalimo Bogu jer Bog gleda 
preko naših sadašnjih nevolja. Kad je Pavao tako 
govorio, nalazio se i on u sličnom škripcu. Ležao je 
u okrutnom zatvoru. Bio je zatvorenik, u okovima, 
predložen za smrtnu kaznu. Sputan sav njegov apo- 
stolski rad. 


U takvim okolnostima Pavao kliče: Neka bude 
hvaljen Bog. Samo Bog vidi ishod iz njegovih ne- 
volja. Razmišlja o Božjem nacrtu, divi mu se: Bog 
nas je obasuo svakovrsnim duhovnim darovima s 
neba u Kristu. Kad kaže »s neba«, ne misli time reći 
da će maše ovozemne patnje biti zamijenjene već 
ovdje nebeskim radostima. Želi samo naglasiti da 
su od Krista ovi duhovni darovi. Svojim će uskrsnu- 
ćem, ulaskom na nebo pokazati pobjednički da je 

sva sreća u nebu. Ovako potanko objašnjava: On 
nas u njemu sebi izabra prije nego je stvorio svijet, 
da ljubavlju postanemo sveti i neporočni u njego- 
vim očima. Ova se misao bez sumnje odnosi na naše 
krštenje jer po krštenju živimo u Kristu. Krštenjem 
smo proglašeni Božjom djecom, Isusovom braćom, 
dijelovima Kristova Tijela. Još više, svaki je od nas 
»drugi Krist«. Poziva nas da budemo sveti i nepo- 
ročni u njegovim očima. Nažalost, priznajmo da smo 
se iznevjerili ovom pozivu. Nismo ni sveti ni nepo- 
ročni. Ali je sveto i neporočno ovo dijete pred nama. 
Bog ga je uzeo k sebi u nepovrijeđenoj svetosti nje- 
gova krštenja. 

Bog nas je preodredio dobrohotnom odlukom 
svoje volje za svoje sinove posredovanjem Isusa 
Krista. Bog dovršava na nama svoj nacrt, ali mi to 
slabo prihvaćamo. Ako smo dobri vjernici, moramo 
vjerovati da isve što Bog čini i dopušta čini iz ljubavi 
i dobrote. Znate i sami da »Bog nije stvorio smrt« 
(Mdr 1, 13). ' 

Ne, ne! Bog nam ne prigovara što plačemo, samo 
nas poziva da, unatoč žalosti, pokušamo shvatiti 
svjetlom vjere kako je ovo dijete, koga smo isuzama 
oblili, pozvano u slavu i sreću neba. Čvrsto vjeru- 
jemo da je ovdje neprevarljiv nacrt Božje ljubavi. 
Vjerujemo i to da ovo dijete, koje nas je preteklo 
polaskom u nebo, može sve nas savjetovati, štititi ii 
nadahnuti. Susrest ćemo se s njime jednog dana. 
To nas, iako ikroz suze govorimo, ipak itješi da može- 
mo klicati: Neka je hvaljen Bog, Otac Gospodina 
našega Isusa Krista! 


58. BOG ĆE OTRTI SVAKU SUZU 
Oik 7, 9—10. 15—17 


Često zamišljamo Ivanovo Otkrivenje kao knjigu 
što ulijeva strah, što opisuje samo nesreće i raza- 

ranja. Ipak bi nas poruka o otiranju suza mogla 
ohrabriti u tuzi koja nas smućuje. Nekada su pro- 
povjednici spominjali maleni broj spasenih. A evo 
nam Ivan u Otkrivenju pokazuje prepuno nebo koje 
nitko ne može izbrojiti. Mnoštvo pobjednika, slavo- 
dobitnika: Stajali su pred prijestoljem i pred Janje- 
tom. Pred Bogom koji ih je stvorio, pred Janjetom 
koje ih je otkupilo. Obučeni u bijele haljine, što je 
znak njihove pobjede i uspomene na bijelu krsnu 
haljinu. S palmama u rukama da bi mogli slaviti 
pobjedonosno slavlje. Da! I ovi mališani koji nas za- 
više u crninu, i oni su pobjednici, sretnici u nebe- 
skom zboru. 

Nije ovo mnoštvo na nebu bezoblično, bezimeno, 
sumorno. Naprotiv, raspjevano je od radosti Božje: 
Onaj koji sjedi na prijestolju boravi među njima. 
Žive u najtješnjoj blizini s Bogom. Janje, tj. Isus 
Krist, koji je nasred prijestolja, jer i on je pravi 
Bog, bit će im Pastir i vodit će ih na izvore žive vode. 
Koliko god oni bili maleni, još neurazumljeni, bit će 
ipak presretni na izvorima žive vode. Znači, upoznat 
će Boga, već ga poznaju, već su sudionici beskrajne 
sreće živog izvora koji vječno teče, osvježuje i oživ- 
ljuje. Bog nije neka ukočena zagonetka, nego sreća 
što ne vene i ne suši svog izvora. 


I Bog će otrti svaku suzu s njihovih očiju. Bu- 
dući da je njihova smrt navukla suze na oči, više 
nama mego njima, smijemo očekivati da će Bog 
otrti svaku suzu s naših očiju. Jednog dana kada se 
s njima susretnemo, kad vidimo koliko su ti mali- 
šani sretni i proslavljeni, osjetit ćemo i mi istu 
sreću, istu njihovu slavu. Ali danas je dan suza — 
priznajem. Trebalo bi da živimo u nadi, u očekivanju 
onog dama kad će Bog nježno otnti suze s naših 
očiju. Ovu Božju nježnost u ovom trenuiku ne osje- 
ćamo, jer nam ovaj trenutak izgleda čak okrutan. 
Ali ćemo jednom okusiti u punini, osjetit ćemo iznad 
svih svojih očekivanja kako je »Bog ljubav« (1 Iv 
4, 16). 

59. TKO JE NAJVEĆI 
U KRALJEVSTVU NEBESKOM? 


Mt 18, 1—5. 10 


Svi smo skršeni tugom zbog gubitka ovog dje- 
teta. Ali nam je Isus otkrio tko je u njegovim i u 
Božjim očima najveći: dijete! Nama se čini da je 
ovo stvorenje beznačajno i bezimeno jer nije moglo 
očitovati svoju osobnost ni društvu biti na uslugi. 
Tako ne misle njegovi roditelji. Za njih je ovo dijete, 
iako nije poraslo do zrelosti, bilo ipak nosilac veli- 
kih nada. 

Zašto Isus svečano izjavljuje: Ako ne postanete 
kao mala djeca, sigurno nećete ući u kraljevstvo 
nebesko? Nipošto zato što nas dječica umiju raznje- 
Žiti, ni zato što su nedužni, ni zato što su draga. Obi- 
lježja su to suvremene osjećajnosti koja je u sta- 
rini bila starima potpuno strana. U ono je doba 
dijete bilo nevažno, potčinjeno. Upravo tu Isus traži 
uzroke. Malo prije ove izjave Isus najavljuje svoju 
muku, naviješta kako je došao da bude malen, da 
služi. Ali njegovi učenici nisu razumjeli pouku. Na- 
protiv, razglagoljili se raspravljajući tko će među 
njima biti veći u kraljevstvu što ga Isus osniva. 

Isus im zapovijeda da mijenjaju mišljenja, da 
se odreknu svoje slavoljubivosti i uobraženosti kako 


bi mogli postati malena djeca. Zadivilo je Isusa kod - 


malene djece: jednostavnost, nepatvorenost, pokor- 
nost i povjerenje. 

Prema tome, tko bude malen kao ovo dijete, taj 
će biti najveći u kraljevstvu nebeskom. Prava su 
djeca zaista najveći u nebeskom kraljevstvu jer u 
njih nema samozahtjeva ni oporbe Božjoj volji. 

Ne smijemo prezreti ni jedno od ovih malenih. 
Ovdje Isus više ne govori o malenima, nego o onima 
koji su im slični. Uzima skupno one sitne dobi ii one 
malene po svome siromaštvu, jednostavnosti, čak i 
neznanjem. Ljudi lako ovakve preziru. Bog ih nikada 

ne prezire. Dapače: njihovi anđeli na nebesima ne- 
prestano gledaju lice nebeskog Oca. 

Isus razumije roditelje koji tuguju nad gubit- 
kom svoga djeteta. Ali shvatite, roditelji, da ovo malo 
biće uživa veliki ugled u Božjim očima. Za ovo je 
dijete Isus došao da svoj život položi, za ovo dijete 
kao i za odrasle koji su veoma često grešnici. Ne 
gubimo hrabrosti. Bog se brine za malene kao i za 
sve ljude. Mnogo brižnije nego za ptice (Mt 10, 
29—31). Ovo je dijete pozvano u nebesku sreću da 
živi u Božjoj blizini. 

Isus nas poziva da krenemo stopama male djece. 
Onda budimo povjerljivi, vjerujmo u Božju dobrotu, 
bacimo se u njegov naručaj kao mala djeca. Mo- 
limo poput djece, jednostavno. Možda i bez pozna- 
vanja Božjih nakana. Molimo u suzama, ali puni 
ufanja: »Oče naš, koji jesi na nebesima, dođi kra- 
ljevstvo tvoje, budi volja tvoja kako na nebu tako 
i na zemlji«. 

KAZALO 


ČITANJA STAROG ZAVJETA 


1. Molitva za mrtve 

. Primjer nade. 

. Nada protiv svake made . 

. Ima li život smisla . P 

. Bog stvori čovjeka za besmrtnost . 
Preuranjena smrt . 

Bog je nadvladao smrt . 

. Od očaja do nade 

. Vjerujem u uskrsnuće . 


Vo NaunavR 


ČITANJA NOVOG ZAVJETA 


10. Svjedoci uskrsnuća . 

11. Krist je umro za nas 

12. Isus, novi Adam darovao nam je život . 
13. Krštenici “oma osa 

14. Božja djeca . 3 

15. Prema novom svijetu 

16. Tko će mas rastaviti od ljubavi Kristove 
17. Pripadamo Bogu. . “s ou 
18. Evanđelje — Vesela Vijest . 

19. Uskrsnut ćemo s Kristom . 

20. Zadnja pobjeda nad smrću . 

21. Uskrsnut ćemo izmijenjeni 

22. Smrt i preobražaj . 

23. Prema vječnom prebivalištu 

24. Tijelu je namijenjena slava 

25. Vjerujem u nebo . 

26. Apostolova smrt 

27. Radost u nevolji . 

28. Božja smo djeca. . 

29. Ljubavlju kroz smrt u život 

30. Bog je ljubav oda 

31. Njihova djela ih prate . 

32. Novo nebo i nova zemlja . 

33. I sam Bog bit će s njima 


Str. 
ČITANJA EVANĐELJA 
34. Istinske vrednote kršćanskog života . . 67 
35. Dođite k meni svi koji ste umorni. . . 72 
36. Prekasno ca a tao oral ona g 74 
37. Meni to učiniste Šoa og og oso og odu 76 
38. Nagrada za odricanje . . 0. 80 
39. Isusova predsmrina molitva... . 82 
40. Isus je umro da opet oživi... . 84 
41. Otpusti svoga slugu u miru... . 87 
42. Isus uskrisuje jedinca Sako «Wo o& m8 a 89 
43. Budite pripravni DA : : 91 
44. Umrijeti s Isusom i biti s njim u raju 4 92 
45. Ostani s nama, jer se noć približava. . 94 
46. Bog je tako ljubio svijet. . 4... 96 
47. Prešao je iz smrti u život . . S 97 
48. Ja ću ga uskrisiti u posljednji dan o 99 
49. Tko jede ovaj kruh, živjet će uvijek . . 101 
50. Bit će jedno stado i jedan Pee Sd sa 103 
51. Ja sam uskrsnuće. . s o «e 105 
52. Lazarevo uskrsnuće . . šo a 107 
53. Ako zrno umre, donosi obilat rod +... 109 
54. Put, Istina, Život. ša «o 112 
55. Htio bih da budu gdje s sam ja so o# ak. U 
56. Do Isusova križa. . ia «o e HB 
SPROVOD DJECE 
57. Neka bude hvaljen Bog. . 4... 4. 117 
58. Bog će otrti svaku suzu .  . . 118 
59. Tko je naveći u kraljevstvu nebeskom . . 120 


Brojevi od 1 do 56 odnose se na odrasle, a brojevi 
57, 58, 59 na djecu. 


Za djecu mogu se upotrebiti i brojevi: 2, 5, 7, 8, 13, 
17, 20, 23, 25, 27, 30, 33, 35, 39, 48, 50, 52, 55, 56. 


Za nekrštenu djecu mogli bi se upotrebiti brojevi: 2, 
7, 8, 17, 30, 33, 35, 39, 50, 52, 56, 58, 59. 

STVARNO KAZALO 


(Brojevi označuju redne brojeve u knjizi i u prvom Kazalu) 


Adam 12 


Bdjenje 36, 43 
Besmrtnost 4, 5 
Bezbožci (v. nevjernici) 3 
ja osloviti 41 

enstva (evanđeoska) 34 ' 
Blaženstvo (v. nebo, život vječni) 


Bol ra ldkšenje, patnja) 7 
Boravište 22, 


Crkva 26, 43, 50 
Čistilište (v. Uvod »katekizam) 


Djeca_(v. Kru maleni) 
Duh Sveti 14, 41 

Duša 15, zA 

Duše odjeljene 15, 25, 49 


Emaus 45 
Euharistija (v. Misa) 22, 49 
Evanđelje 18 


Getsemani 39 i ; 
Grešnici 12; 16; 26; 29 pri kraju 
Grijeh _1 

Grob Isusov 40 

Gubitak 19, 48 


Iskušenje 2, 5, 16, 22, 27, 32 
Istočni grijeh (v. grijeh) 
Izmirenje 11 (pri kraju), 16 


Jedinstvo s Bogom (Kristom), 
ZB. pas 19, 25, 26, 33, 44, 
3 


, 


Kraljevstvo Božje 14 
Križ Isusov 40, ka 56 
Krštenje 4, 13, 


Lazar 51, 52 
Limb (v. uvod: sprovod djece) 
Ljubav 27, 29, 30, 37, 46, 49, 52, 56 


Maleni 35, 37, 58 

Marija 29, 41, 55 

Mir 34 (mirotvorci), 41 

"os kraju broja: 1, 2, 30, 


Molitva 39 
Molitva za pokojnike 1, 55 


Nacrt Božji 45 
vage kikai 
Hood f 

Naprada 3, 3% E bs kraju), 38 


Nebo novo i zemlja 15, 32 
Nevjera 4, 20 
Neumrlost (v. besmrtnost) 
Nunc dimittis 41 


Objava 7 

Očaj 8, 40 

Odmor 35 

Ddromije 38 

Opredjeljenje (v. zadnji izbor) 
Oproštenje (v. izmirenje) 

Otac nebeski 5, 14 


Patnja (v. iskušenje) 3 

Pastir_ dobri 50 

Pobjeda nija nad smrću 7, 
16, 20, 

Pogani 50 

Preobraženje 9, 21. 22 

Povratak Kristov 20, 21, 36, 43 

Prikazivanje ka? kao Ke 36, 43 

Progonstvo 2, 9, 23, 32, 4 

Providnost 5, € 


Radost 27 
Raezoidik (dobri) 25 (pri kraju), 


Razočaranje (v. očaj) 


Sakramenti 24 

Samilost Isusova 42, 52 
Samoća (osamljenost) 39 
San-smrt 31 

Simeon 41 

Siromasi 34, 37 (v. maleni) 
Slava 16, 24 : 

Smrt Kristova_11, 16, 18 
Smrt i život 47, 53 

Spas 48, 50 

i rastnli o 12, 16, 24 ,32, 54 
posanje osa 

Srce 34 (»čista srca«) 

Srce Isusovo 29 

Sreća 15, 20, 34 

Stan (v. boravište) 
Starenje 4, 15 

Starost 6, 22, 41 

Sud 21, 36, 37 

Sudnji Dan (v. povratak Kristov) 
Suze 34 (»uplakani«) 


Tijelo 15, 20, 21, 22, 23, 24, 48, 53 
Ufanie (v. nada) 

Uskrisivanje iedinca 4 
Uskrisivanje Lazara 5. 

Uskrsnuće naše 3, Ka 10, 15, 19, 


, 48 
Uskrsnuće Kristovo 9 (pri kraju), 
10, 13, 18, 51 


125 


Vatra vječna 37 zi Stari 2, 4, 7, 9, 41 
Veselje (v. radost) Zločinac (v. razbojnik) 
Vijest Vesela (v. Evanđelje) 

Vječni život (v. život) Živi Bog 2, 4, 7, 30 


Vjera 3, 4, 13, 28, 41 Živjeti za Boga 17 IZVORI ISTINE, Dominikanci, 50260 KORČULA 
Vjernost Bogu 8, 27 živa, božanski 11, 34, 49, 51, 53, j 
Zadnji izbor 6, 11 (pri kraju), 36 Žrtva 5 (pri kraju), 11 (pri kraju), Zlatan Plenković: »A—B—C« 

(pri kraju) 53, 5 


i Deset minutne propovijedi za tri liturgijske godine: za 
svaku nedjelju i blagdan. Ne (prelaze dvije stranice. 
Protkano primjenima, slikama iz života. 

Cijena: 80 din. 


Michel Quoist: »Krist živi« 


Ovako I. Martinić veli o knjizi u Gl1. Koncila: »Pisac 
= govori o svijetu koji ge rađa i koji traži novi tip 

kršćanina... knjiga odiše hvalospjevom svijetu, čo- 

vjeku i njegovu stvaralaštvu... Piše o ljudskoj težnji, 

o mogućnostima susreta i života s Bogom«. 

Cijena 30 din. 


Juan Arias: »Vječni suputnici« 


Tri su čovjekova nerazdvojiva suputnika: sloboda, 
stvaralaštvo, savjest. Pisac knjigom izražava puno po- 
vjerenje u mogućnost čovjekova preporoda i vjeruje 
u njegovu stvaralačku sposobnost. Tri neotuđive stvar- 
nosti bude nadu u budućnost. 


Cijena 30 đin. 


Ljubo Stipišić: »Hrvatska pučka misa« 


Misa u G-duru. Za 4-glasni zbor a capella i za 2-glasni 
zbor s pratnjom orgulja. Prožeta gregorijanskim me- 
losom stoljetnih bratovština. Luksusno izdanje. 


Cijena: 20 din. 


Gusti Gebhardt: »Vjenčani smo... što sada? 


Govori liz života o životu. Razgovori mladih parova i 
iskusnih na bračnim sijelima. Sudjeluju u raspravama 
lječnici, psihijatri, svećenici, itd. Svrha je da se brak 
osnuje, ostvari i očuva. 

Cijena: 40 din. 


ZLATAN PLENKOVIĆ: SVIBANJ 


Čitanja za 31 dan svibnja (listopada). S posebnim 0s- 
vrtom na Pobudnicu Pavla VI Marijansko štovanje i 
na ostale koncilske dokumente o ispravnoj pobožnosti 
prema Mariji. Deset minuta razglabanja. 

Cijena: 30 din. 

E 


Unatoč naslovu — Homilije kod spro- 
voda — ova knjiga nije zbirka pogrebnih 
govora. Naprotiv, jednostavan je i gorljiv 
tumač 60 biblijskih tekstova koje nam ob- 
novljena liturgija mudi u pogrebnim obre- 
dima. : 


Pisac A..M. Roguet 0. p. u homilijama 
iznosi sveopći i dinamični Božji plan spa- 
senja, očituje stalnu Božju želju kako da 
usreći čovjeka. 


Koga muči nadolazak smrti ili koga 
skrši gubitak drage osobe, pronaći će u 
knjizi izvorno ohrabrenje, crpsti jakost na 
izvorima Božje riječi. ? 


Izbjegava udžbeničku razdiobu Neba na 
raj, čistilište, pakao, a priklanja se biblij- 
skom i evanđeoskom promatranju spasa 
ljudi kroz Kristovu pobjedu nad smrću i 
grijehom, te kroz sakramentalnu ulogu 
Crkve. f 


gu 


